
J. ALFREDO PRUFROKO 
MEILĖS DAINA 


S'io credesse che mia risposta fosse 
A persona che mai tornasse al 
mondo, 
Guesta fiamma staria senza piu 
scosse. 
Ma persiccche giammai di guesto 
fondo 
Non tormno vivo alcun, s'i odo il 
vero, 
Senza tema d'infamia ti rispondo. 


Palydėkite mane; 

Vakaras po debesų mase — 

Tarsi eteriu migdomas ligonis; 

Ten gatvės velka tuštumą lyg naštą; 


Ten slepiasi ir šnabžda 

Bemiegiai viešbučiai, nebrangios krautuvės, 
Valgyklų grindyse boluoja kriauklės; 
Gatvės ilgos tartum sudėtingas ginčas, 

Ir jų klastingas ginklas — 

Vienintelis ir triuškinantis klausimas... 

Ak, nesiteiraukite: ,,Kas tai?“ — 

Palydėkite mane, kur tyko špąstai.. 


Svečiuose mes vėl išgirsim amžiną 
Pašnekesį apie Michelangelo. 


Geltonas ūkas, nugarą priglaudęs prie stiklų, 
Geltonas dūmas, burną priglaudęs prie stiklų, 
Lėtai nulaižė sutemų kertes, 
Pastoviniavo ties grioviais ir ties klanais, 
Ant keteros surinko suodžius; dulkes, 

Pajuto, kad pavakarys nėšaltas ir ramus, 
Kiek slystelėjo, klupo ir užsnūdo, 
Apsivyniodamas aplink namus. 


Dar ne vėlu; 

Geltonas dūmas, tingiai nusileidęs, 
Priglunda prie sudrėkusių stiklų; 
Dar ne vėlu, dar ne vėlu 
Parengti veidą susitikti veidus 

Ir viską sunaikinti ir sutverti; 
Dar ne vėlu nuvargusiais delnais 
Į lėkštę blokšti klausimą lyg svarstį; 
Ir jums, ir man dar ne vėlu; 

Dar leidžiama sustoti, nesiryžti 

Ir nieko neišrišti, ir sugrįžti, 

Kol nesusėdom prie stalų. 


Svečiuose mes vėl išgirsim amžiną 
Pašnekesį apie Michelangelo. 


Dar ne vėlu 

Suabejoti pergale; pats laikas 

Apsigalvoti ir nulipti laiptais; 

Kieta apikaklė, o kojos laibos 

(Kažkas pratars: „Jį vėl kamuoja ligos!“), 
Kaklaryšis skoningas ir brangus, bet segės p'gios, 
Balta dėmė pakaušy lyg prilipus 

(Kažkas pratars: „Juk jis visai praplikęs!“) — 
Ar man užteks drąsos 

Visatą perverti Žodžiu? 

Dar iš tikro ne vėlu 

Pagalvoti, pasiduoti ir pradėti nuo pradžių. 


Aš moku visa tai, aš moku mintinai 
Tuos rytus, popietes; aš jau nebegaliu 
Gyvenimo pasemti šaukšteliu; 
Aš atmenu balsus, tamsius nei pelenai; 
Jų aidas nyksta muzikos garsuos — 

Ar man užteks drąsos? 


Aš moku tas akis, aš moku mintinai; 

Jų tiriamas, aš vos nesurikau; 

Aš kambario kertėj blaškausi kaip vabzdys, 
Aš persmeigtas jų žvilgsnių mirtinai; 

Ar tėkšti į grindis 

Visas dienas, kurias aš surūkiau? 
Ar man užteks drąsos? 


Aš moku tas rankas, aš moku mintinai; 

Jos tokios baltos, tokios lengvos 

(Viršum apyrankių, viršum rusvų gyvaplaukių sušvinta 
lempos!); 


Mane svaigina kvepalai; 
Aš suklydau... aš mielai... 
Ant audeklų ir ant stalų balti delnai. 


Ar man užteks drąsos? 
Ar trūks grandis? 


Nuo ko pradėti? „Skersgatviuose temsta. 
Ten ilsis vienmarškiniai vieniši rūkoriai, 
Ir iš langų srovena pypkių dūmai...“ 


Kodėl aš ne gruoblėtos vėžio žnyplės 
Šiurkščiam laukinio sąsiaurio dugne? 


O vakaras ant kilimo tarp mūsų tykiai miega. 

Jį glosto švelnūs pirštai, 

Jis tik apsimeta... o gal nuvargęs miršta... 

Aš jo neliesiu, aš neliesiu nieko. 

Nejaugi po kavos, po pyragaičių 

Aš dar šnekėsiu, spirsiuosi ir gaišiu? 

Nors mano penas — ašaros, erškėčiai, smūgiai, 

Nors dubeny regėjau savo galvą (o taip pat ir plikę), 
Bet kas tuo tiki? 

Aš įžvelgiau didybėj keistą kaltę, 

Ir amžinasis Tarnas šyptelėjęs padavė man paltą — 
Trumpiau pasakius, aš pabūgau. 


Ar verta ginčytis ir gintis, 
Kai ryškios lempos atsispindi induos? 
(Ant stalo arbata, saldainiai, viskis.) 

Ar verta pataikauti, saugotis, 
Pasaulį slėpti saujoje, 
Paskui lyg sviedinį paristi, 
Kur tyko triuškinantis klausimas... 
Ar verta šūkauti: „Aš Lozorius, parėjęs 
Iš kapo tamsumos; aš pasakysiu viską“, — 
Jei moteris, alkūnėn pasirėmus, 
Atsako: „Liaukitės. Jūs klystat. 
Jūs klystat“. 


Ar verta ginčytis ir gintis? 

Ar verta — paskutinį kartą, 

Kai baigiasi saulėlydžiai, kiemai ir šlapios gatvės, 

Romanai, šleiių šlamesys, apkarięs vistas 

Ir viskas, viskas? 

Ar pasakysiu, kas vargina mane? 

O gal tai nervų brėžinys ryškėja ekrane: 

Ar aš turiu tą paskutinę teisę 

Užduoti klausimą, užminti mįslę, 

Jei moteris pagalvį pasitaiso 

Ir nusigręžusi į langą sako: „Klystat. 
Jūs klystat“. 


———- — —— — m — O ——— M M ——— ————  — R ———— o — 


Ne, aš ne Hamletas; aš netinku tai rolei; 
Aš lordas palydovas; gal anas, 

Kuris pagyvina dvi tris scenas, 
Patarinėja, budi pas duris; 

Toks ištikimas, doras, paslaugus, 

Toks pilnas pagarbos, toks iškalbingas, 
Nekvailas, rūpestingas, atsargus, 

Bet kartais užsispyręs ir juokingas, 

O kartais netgi juokdarys. 


(Tu nebejaunas... tu nebejaunas... 
Dėvėk chalatą ir nesijaudink.) 


Kam gi man dabar šukuotis? Kam man valgyti vyšnias? 
Brisiu, pasiraitęs kelnes, pro bangų grandines — 
Aš tenai girdėjau giedant undines. 

Man vienam jos niekad negiedos. 
Aš regiu jas tarp vėjo ir bangų. 

Jos šukuoja marių plaukus tenai, 
Kur juodi ir balti vandenai. 


Mes paklydome jūrų kambariuos 
Tarpe dumblių — raudonų ir rudų — 
Ir nuskęsim, pavadinti vardu. 

PRELIUDAI 


Į 


Nusėda vakaras žiemos 

Su kepamos mėsos kvapais. 
Jau šešios. 

Taip dienos virsta pelenais. 
Gūsinga liūtis apie kojas 
Piktai nešioja 

Ir drasko suodinus lapus 

Ir laikraščius senus iš tyrų; 
Aštrus lietus 

Ant kaminų, langinių byra, 
Arklys vežiko neramus 
Kinkuoja skersgatvy prie kampo. 
Tada umai sušvinta lempos. 


II 


Į sąmonę padvelkia rytas 
Nustalbusio alaus kvapu 

Iš gatvės su šimtais pėdų, 
Kur pjuvenas į purvą trypia 
Ir spiečias prie barų. 


Eilėj komedijų, kurias 
Kartoja laikas, 

Regi: daugybės kambarių 
Mebliuotų pilkas portjeras 
Panašios rankos laiko. 


Nuo lovos antklodę bloškei, 
Kritai ant nugaros ir laukei, 
Kol tūkstantį slogių vaizdų 

Tau miegant atskleidė naktis, 
Iš sielos gilumos ištraukus; 

Jie mirguliavo ant lubų. 

Ir kai pasaulis vėl sugrįžo, 
Blausi šviesa į kambarį pateko, 
Ir čirškiant žvirblius išgirdai latakuos, 
Išvydai gatvę — kaip sapnuos — 
Tokios savęs ji nepažintų; 
Sėdėjai lovoj, suktukus 

Sukai po vieną iš plaukų 

Ar spaudei nešvariuos delnuos 
Abu padus, gelsvai nutrintus. 


IV 


Jo siela perkerta dangus, 

Kurie čia pat virš miesto gęsta, 
Kuriuos atkaklios pėdos trempia 
Ketvirtą valandą ir šeštą; 

Ir pirštai, kemšantys tabaką, 

Ir naujas laikraštis, ir akys, 
Praryjančios kiekvieną faktą, 

Ir gatvių sąžinė tamsi, 

Pasaulį glemžianti šaltai. 


Mane šios vizijos, vaizdai 
Surizgę traukia, o įkibęs 
Jaučiu, jog tai labai švelni, 
Be galo kenčianti būtybė. 


Per veidą persibrauk ir nusijuok; 
Kartojasi pasauliai it senovės 
Moterys, malkas tyruose renką. 

MOTERS PORTRETAS 


Tu padarei paleistuvystės nuodėmę, 
Bet tai atsitiko kitoj šaly, 
Ir, be to, ta moteris mirusi. 


Maltos Žydas 


I 


Vėlyvo gruodžio popietės migloj ir dūmuos 
Savaime viskas susiklosto, ir matau: 
Už žodžių „popietę išsaugojau šią tau“ — 
Vaškinės žvakės, prietema, jaukumas 
Ir ant lubų gelsvi šviesos žiedai, Džuljetos 
Kapų rūsiu padvelkia, 
Kur galima bet ką ištarti, nutylėti. 
Išklausom, tarkime, paskutiniųjų lenko 
Preliudų, sklindančių nuo pirštų ir plaukų. 
„Koks intymus Šopenas, kaip jo sielai tenka 
Kentėti — ji turėtų skleistis tarp kelių 
Ištikimų draugų, o ne koncertų salėj, 
Kur šitiek rankų žiedą šį paliesti gali“. 
Ir pokalbis pasimeta staiga 
Tarp liūdesių menkų ir bandymų norėti, 
Įveikia smuikų tilstančius garsus, 
Sumišusius su tolimais kornetais, 
Ir vėl užvaldo mus. 
„Tu nežinai, kokie man brangūs jie, draugai, 
Kaip keista ir neįprasta sutikti 
Gyvenime, kur tik išsiskyrimai ir vaidai 
(Nemėgstu jo... matai? koks įžvalgus esi tu! 
Ir kokios akys geros!), 
Sutikti draugą, kurs turėtų šių savybių, 
Kurs turi, skleidžia 
Tą šilumą, kurios draugystės geidžia. 
Kiek daug tai sako, kad kalbu tai tau — 
Gyventi be draugystės — koks cauchemar!“ 

Tarp smuikų, vingriai pinančių garsus, 
Įskilusių kornetų — 
Šiurkštokų ariječių 
Galvoj tamtamas pradeda duslus 
Preliudą šį absurdiškai vanoti, 
Įkyrų ir vienodą; 
Mažų mažiausiai falšu atsiduoda. 
— Tabako transe kvėptelkime oro, 
Pašlovinkime paminklus, 
Aptarkim įvykius naujus, 
Nustatę laikrodžius pagal viešuosius, iš bokalų 
Dar kokį pusvalandį gerkim savo alų. 


II 


Lelijos žiedus jau sukrovė, 
Vaza lelijų jos svetainėj stovi, 
Ir vieną jų kalbėdama ji maigo. 
„Ak, nepažįsti, mano drauge, nepažįsti 
Gyvenimo, kurį štai rankose turi 
(Iš lėto sukdama gležnutį daigą); 
Tu leidi jam, tu leidi jam išslysti, 
Žiauri jaunystė ir beširdė, taip 
Ji šypsosi, kai nieko nesupranta“. 
Šypsausi aš kaltai, 
Geriu puodelį antrą. 
„Tiktai balandžio vakarais tarsi aigaunu 
Palaidotus metus, pavasarius Paryžiuj, 
Užplūsta sielą ramuma, ir vėl pasaulį 
Regiu, nepaisant visko, nuostabų ir jauną“. 


Sugrįžta balsas, lyg įskeltą smuiką būčiau 
Stryku palietęs alsią popietę rugpjūčio: 
„Zinau, nekurčias tu jausmams maniesiems, 
Žinau, jog ir tava širdis jautri, 

Ir per bedugnę ranką man ištiesi. 


Tu nesužeidžiamas, Achilo kulno neturi. 
Į priekį žengsi ir, pasiekęs viską, 
Galėsi tarti: tai ne kiekvienam pavyksta. 

Bet ką turiu aš, ką galiu, brangus 
Bičiuli, duoti tau? Štai mano delnas — 
Juo meiliai tiesia tau draugystę švelnią 
Kelionę savo baigiantis žmogus. 

Aš vaišinsiu čia arbata draugus...“ 

Aš skrybėlę imu — o ką toks nedrąsus 
Jai atsakyt galėčiau? 
Dabar mane rytais sutiksit parke 
Įnikusį į komiksus, naujienas. 
Žinoti dera, tarkim: 
Grafienė anglų pasirinko sceną, 
O lenkų baliuje nužudė graiką, 
Prisipažino antras banko sukčius. 
Tvardausi visą laiką, 
Laikaus, kad nepratrūkčiau, 
Bet išskystu, kai gatvės pianinas 
Pro kvepiančius gėlynuose jacintus 
Užgroja vėl nuvalkiotą dainelę, 
Primindamas tai, kas visus kankina. 
Teisingos ar klaidingos šitos mintys? 


II 


Spalio naktis tamsi, aš kaip anksčiau grįžtu, 
Gal tik blogiau jaučiuosi — lyg netekęs galios, 
Užkopęs laiptais, durų rankeną randu, 

Lipimas atsiliepia rankose ir keliuos. 

„Į užjūrį plauki? Sakyk, kada sugrįši? 

Koks klausimas naivus. 

Ar gali numatyti kas tą dieną? 

Ten tiek išmoksi, pamatysi...“ 

Mano šypsnys nukrinta tarp smulkių senienų. 


„Turbūt rašysi man...“ 
Savitvarda sekundę susilpnėja. 
Nors viso to tikėjaus. 
„Dabar dažnai stebiuosi ir mąstau 
(Bet pradžios juk nežino pabaigų!), 
Kodėl man taip ir netapai draugu“. 


15 


Jaučiuos kaip tas, kur šypsos ir staiga šalia 
Išvysta savo atspindį stikle. 
Savitvarda išsenka, liekam tamsoje. 
„Visi draugai kalbėjo man sykiu, 
Visi tikėjo, kad jausmai mūs susilies 
Kuo artimiau! Suvokti visa tai sunku. 
Tad palaukime lemties. 
Parašysi man išties. 
Jeigu dar yra vilties. 
Aš vaišinsiu čia arbata draugus“. 


Ir aš jai atsakydamas turėčiau 
Darkytis nepadoriai: 
Šokti it lokys, 
Tauškėti papūga, beždžione rėkti. 
Tabako transe kvėptelkime oro — 


O jei ji mirtų vieną ūkanotą 
lr pilką popietę ar vakarui rausvėjant, 
Su plunksna rankoje palikdama mane, su 
Šiais dūmais, virstančiais nuo stogo vakarėjant; 
Dar abejojantį, 
Nežinantį, kaip jaustis, o jei ir nuspręsiu — 
Protingai ar kvailai, lėtai, skubotai... 
Juk iš tiesų tokia baigtis prasminga? 
Tyli baigtis šiai muzikai pritinka, 
Jei apie mirtį kalbam — 
Ar aš galėčiau dar šypsotis? 

GERONTION 


Thou hast nor youth nor age 
But as it were an alter dinner 
sleep 
Dreaming of both. 


Stai aš — senis per sausrą, klausantis 

Skaitančio man berniuko, laukiantis lietaus. 

Ne, aš negyniau karštosios perėjos 

Ir nesikoviau šiltam lietuj 

Nugrimzdęs sūrpelkėje iki kelių, uodų sugeltas, 

Sugniaužęs kardą, ir nekovojau... 

Mano namai jau žlunga. 

Zydas štai rymo ant palangės, savininkas, 

Išperėtas kažkur Antverpeno smuklėje, 

Nušašęs Briuselyje, sulopytas ir aplaupytas Londone. 

Ožys kosti nakčia lankoje virš mūsų. 

Akmenys samanos kiečiai metalas mėšlas. 

Moteriškė virtuvėje verda arbatą, 

Čiaudo vakarais ir krapšto užakusią kriauklę. 
Aš senis — 

Atbukus galva vėjuotose erdvėse. 


Zenklus palaikom stebuklais: ,„Mokytojau, duok ženklą!“ 
Žodis be žodžio, bejėgis ištarti Žodį, 

Į tamsą suvystytas. Metų pradžioje 

Kristus atėjo — tigras. 


Gašliajam gegužyje sedula ir kaštonas, žydintis judo 
medis, 

Tat bus padalinta, išgerta, suvalgyta 

Tarp šnabždesių su p. Silveru, 

Tokiu švelniarankiu, kuris Limože 

Visą naktį už sienos vaikščiojo, 

Su Hakagava, besilankstančiu tarp „ticianų“, 

Su Madame de Tornguist, tamsiam kambary kilnojančia 

Žvakes, su Fraulein von Kulp, kuri atsigrįžo į salę, 


LA 


Uždėjus ranką ant durų rankenos. Tuščios šaudyklės 
Beaudžia vėją. Dvasios manęs nebelanko — 

Senis, košiamas skersvėjų 

Vėjuotam name. 


Argi atleidžiama tai supratusiam? Galvok tad: 
Istorija turi daug painių koridorių, klastingų perėjų 
Ir išėjimų, ji klaidina garbėtroškos šnabždesiu, 
Vilioja tuštybės blizgesiu. Galvok tad: 
Ji duoda, kai žvilgsnis tavo kitur nuklydęs, 
Duoda taip pataikūniškai, taip sumišusi, 
Jog tik tepadidina geismą. Duoda vėlai, 
Kai nebesitiki, o jei dar tikiesi, 
Tai tik atmindamas troškulį. Duoda anksti, 
Į silpnas dar rankas, galvojantiems, 

kad gali be to apsieiti, 
Kol jiems atsisakymas sukelia siaubą. Galvok tad: 
Drąsa nei baimė nebeišgelbės mūsų. Nežmoniškas 
Ydas pagimdo didvyriškumas. Dorybes 
Mums primeta mūsų begėdiški nusikaltimai. 
Šios ašaros byra nuo neapykantos medžio. 


Tigras liuokteli į metų pradžią. Ryja mus. 
Galvok pagaliau: 

Mes nieko taip ir nesuvokėm — štai aš 

Stingstu išnuomotam name. Galvok pagaliau: 

Aš ne šiaip sau surengiau šį spektaklį 

Ir ne skatinamas piktųjų 

Priešgyniavimo dvasių. 


Aš esu pasirengęs tau atsakyti garbingai. 

Aš, buvęs taip prie širdies tau ir taip nutolęs, 

Kad grožį siaube pamiršau, o siaubą — apmąstymuose. 
Mano aistra išseko: ir kam man jos reikia, 

Jei tai, ką turi, tave būtinai išduoda? 

Aš netekau regėjimo, uoslės, klausos, lytėjimo, skonio, 
Kaip jais dabar — sakyk — prie tavęs prisiartinsiu? 


Bet su tūkstančiu mažų gudrybėlių jie moka 
Pelningai užtęsti šattą savo ddiedėjimą, 
Sudirgindi Apvalkaląi nors HaŪsirai [at atvėsĘ, 

Nors pikantiški prieskoniai tik padaugina atspindžių 
Veidrodžių tyruose. Ką voras darys, 

Gal nutrauks savo darbą? O kirminas gal 

Sustos? Freska, de Belhašas, ponia Kemel 

Sukas už girgždančių Grįžulo Ratų suskilę 

Į atomus. Kiras prieš vėją vėjuotuose 

Bel Ilio sąsiauriuos pasuka linkui Horno. 

Baltos plunksnos sniege. Golias šaukia. 

Ir senį jau gena pasatai 

Gilyn į mieguistą kampą. 


Namo nuomininkai — 
Išdžiūvusio proto mintys per sausrą. 

HIPOPOTAMAS 


Taigi visi privalo gerbti diakonus kaip Jėzų Kristų, taip pat vys- 
kupą, kuris yra Tėvo paveikslas, ir presbiterius kaip Dievo tarnybą, 
kaip apaštalų draugiją. Be visų šitų nėra ko kalbėti apie Bažnyčią. 
Esu tikras, kad jūs taip ir manote šiuo klausimu. 


Šv. Ignatijus — traliečiams 


Kai šis laiškas bus perskaitytas pas jus, pasirūpinkite, kad jis būtų 
perskaitytas ir lacdikiečių bažnyčioje, o jūs perskaitykite laišką, ku- 
ris ateis iš Laodikėjos. (Šv. Pauliaus laiškas kolosiečiams, 4. 16. 
Laodikėjos bažnyčia minima „Apreiškime“, 3, 15—17: „Zinau tavo 
darbus, jog nesi nei šaltas, nei karštas, o kad būtum arba šaltas, 
arba karštas! Bet kadangi esi drungnas, nei karštas, nei šaltas, aš 
išspjaunu tave iš burncs. Tu gi sakai: „Aš esu turtingas ir pralobęs, 
1 nieko man nebereikia“, — o nežinai, kad esi skurdžius, apgailėti- 
nas, beturtis, aklas ir plikas“.) 


Štai apkūnaus hipopotamo 
Iš purvo kyšo ketera; 
Atrodo tvirtas tartum namas, 
Nors kūnas kraujas jis tėra. 


O kūnas kraujas — ne granitas, 
Jį nervai ėda nuolatos; 

O štai Bažnyčia pastatyta 

Ant nejveikiamos uolos. 


Suklupti žioplas hipas gali, 
Kai vaikos materialios 
Naudos; Bažnyčia savo dalį 
Nekrusteldama susišluos. 


Į mango vaisių godžiai žiūri 
Potamas, stiebiasi bergždžiai; 
Granatų, persikų per jūras 
Bažnyčiai plukdoma apsčiai. 


Atėjus meilės metui, hipo 
Balse girdi vienatvės kančią; 

Bažnyčia su Dievu vienybę 
Sekmadieniais džiaugsmingai švenčia. 


Hipopotamas dieną knarkia, 
Medžioti traukia naktimis; 
Bažnyčią Viešpats taip sutvarkė — 
Ji ir miegodama pramis. 


Mačiau, kaip virš nykios savanos 
Potamas kilo karveliu; 

Aplinkui Viešpačiui osaną 
Giedojo chorai angelų. 


Nupraus jį Avinėlio kraujas, 
Dangus priglaus ranka švelnia; 
Sventųjų būryje matau jį 
Duzgenant aria auksine. 


Kaip sniegas baltas, pabučiuotas 
Visų mergelių kankinių; 
Bažnyčia liks Žemai alsuoti 
Ligotom iškvapom žmonių. 

BEVAISĖ ŽEMĖ 


„Nam Sibyllam guidem Cumis ego ipse oculis meis vidi in ampulla 
pendere, et cum illi pueri discerent: XiBuMx Tt GėleL: respondebat 
illa: droOavetv BGėlY“. 


Skiriu Ezrai Paundui 
il miglior fabbro. 


I. MIRUSIŲJŲ 
LAIDOJIMAS 


Balandis — žiauriausias mėnuo, skleidžiąs 
Alyvas virš dykynės, jungiąs 
Atminimą ir geidulį, girdąs 
Tingias šaknis pavasario lietum. 
Ziema mus šildė, apdengus 
Žemę užmaršiu sniegu, paslėpus 
Skurdžios gyvybės peną sausuos gumbuos. 
Vasara užklupo mus ūmia liūtim 
Nuo Starnbergerssee; pastovėjom tarp kolonų 
10 Ir išėjom į Hofgarteną, saulėkaiton, 
Ir gėrėm kavą, ir valandėlę šnekučiavom. 
Bin gar keine Russin, stamm' aus Litauen, echt deutsch. 
Ir vaikystėje, svečiuos pas archihercogą, 
Mano pusbrolį, jis sodindavo mane ant rogučių, 
O aš bijodavau. Sakydavo: Marie, 
Marie, laikykis. Ir lėkdavom žemyn. 
Žinot, aš jausdavaus beveik nesvari. 
Naktimis aš skaitau, o žiemą vykstu į Rivierą. 


Kokios šaknys rangos, kokios šakos stiebias 
2 Iš šio akmenų sąvartyno? Žmogaus sūnau, 
Tu neatspėsi, nes regi tik būrį 
Sudužusių stabų po svilinančia saule, 
Ir miręs medis nebeteikia prieglobsčio, svirplys — 
paguodos, 

įkaitę akmenys — vandens. Yra tiktai 
Šešėlis po ana rausva uola 
(Eik į šešėlį po rausva uola), 
Ten tau parodysiu kažką skirtinga 
Nuo šešėlio, kuris palydi tave iš ryto 
Ir šešėlio, kuris pasitinka tave vakarėjant; 
Parodysiu tau siaubą dulkių saujoj. 
Frisch weht der Wind 
Der Heimat zu 
Mein Irisch Kind, 
Wo weilest du? 
„Tu pirmąsyk davei man hiacintų pernai; 
Mane vadino hiacintų mergele“. 
— O vakare, kai tu grįžai drėgnais plaukais, su puokšte 
Iš Hiacintų sodo, aš nebejstengiau 
Kalbėti; man aptemo akys; nebuvau 
Nei mirusiųjų, nei gyvųjų tarpe; nieko nežinojau, 
Tik žvelgiau tylon — šviesos širdin. 
Oed' und leer das Meer 


Madame Sosostris, įžymi aiškiaregė, 

Slogavo, bet vis vien 

Garsėjo kaip išmintingiausia moteris Europoj 
Su juoda kortų talija. Štai šičia, tarė ji, 

Štai jūsų korta, nuskendęs Finikijos Jūreivis 
(Jo akys perlais virtę. Šit, žiūrėkit!) 

O čia Beladona, Uolų Dama 

Ir situacijų dama. 

Čia vyras su trimis krivūlėmis, čia Ratas, 

O čia vienakis pirklys, o ši korta 

Tuščia; tai daiktas, kurį jis velka ant kupros, 
Bet man nelemta jo matyti. Nerandu 
Pakaruoklio. Jums gresia mirtis nuo vandens. 
Matau, kaip šoka ir sukasi minios. 

Ačiū. Jei sutiksit ponią Eguitone, 

Prašom pasakyti, jog pati užnešiu horoskopą: 
Šiais laikais praverčia atsargumas. 


Netikras Miestas, 
Rusvoj žiemos apyaušrio migloj 
Londono tiltu plaukė galybė žmonių — 


Nemaniau, kad mirtis pasiglemžė tiek žmonių. 
Trumpai, iš reto atsidusdami, 

Nulenkę galvas, jie nematė vienas kito 

Ir leidosi pakalnėn, į King William Street'ą, 
Kur skambina varpais Šventoji Mary Woolnoth 
Ir negyvai nuaidi jos devintas dūžis. 

Ten sutikau pažįstamą ir riktelėjau: „Stetsonai! 


70 Tu su manim buvai laivuos prie Milų! 

Ar jau sudygo, ar pražys lavonas, 

Kurį tu pernai žemėmis užbėrei? 

Gal pašalas pakirto jo šaknis? 

Apsaugok jį nuo Šuns, nuo to žmogaus bičiulio, 

Kad neišraustų jo nagais iš guolio! 

Ak! hypocrite lecteur! — mon semblable,— mon irėre!“ 


II. ŠACHMATŲ 
PARTIJA 


Jos Krėslas tarsi sostas ugniaspalvis 
Žioravo marmure, ir veidrodis 

Ant įmantrių stulpų (pro vynuogių kekes 
Ten dirsčiojo auksinis Kupidonas, 

O kitas dengėsi sparnu akis) 

Neryškiai atmušė septyniašakės 

Žvakidės liepsną, krintančią ant stalo, 
Kurią pranoko brangakmeniai, dosniai 
Sužvilgę ties atlaso iutliaru; 

Spalvotame stikle ir dramblio kaule 
Neužkimšti slypėjo kvepalai — 

Keisti sintetiški aliejai, tepalai, milteliai, 
Kurie mums temdo, slegia, migdo protą. 
Jų dvelksmas, vėjo blaškomas ore, 
Maitino degančias žvakes ir kilo 

Į laguearia, kur dūmų vilnys 

Nuo žvilgsnio slėpė išmoningą raštą. 
Erdvus akvariumas be žuvų liepsnojo 
Variu ir žolėmis; iškaltas akmeniniuos apiaisuos, 
Skaudžioj atošvaitoj delfinas plaukė. 


"110 


120 


24 


Virš seno židinio, nelyginant pro langą, 
Regėjai miško sceną — Filomelos 
Metamoriozę, pasidavus barbaro karaliaus 
Šiurkščiausiai prievartai; lakštingala tenai 
Neliečiamu balsu skardeno tankmę; 

Ji šaukia, o pasaulio nuodėmingą klausą 
Pasiekia tik „čak, čak“. 

Ir kitos sausos laiko šakos 

Čia rodėsi ant sienų; formos ir veidai 
Svyravo, skverbėsi erdvėn ir stingdė kambarį. 
Kažkas iš lėto lipo laiptais. 

Liepsnos atspindžiuose jos palaidi plaukai 
Išbarstė žiežirbas; įkaitinti taškai 

Žioravo žodžiais, grimzdo į atšiaurią naktį. 


„Šįvakar mano nervai netvarkoj. Taip, netvarkoj. Juk 
tu neišeini? 

Kalbėk su manimi. Kodėl tu niekad nekalbi? Kalbėk. 

Apie ką tu galvoji? Apie ką galvoji? Apie ką? 

Aš niekad nežinau, apie ką tu galvoji. Pagalvok“. 


Galvoju, kad gyvenam žiurkių gatvėj, 
Kur mirusieji pragaišino savo kaulus. 


„Kas tai per triukšmas?“ 
Vėjas pas duris. 

„O kas dabar per triukšmas? Ką daro vėjas?“ 

Nieko, vėl nieko. 

„Argi 

Tu nieko nežinai? Tu nieko nematai? Tu nieko 
Neatmeni?“ 
Aš atmenu 
Jo akys perlais virtę. 


„Ar tu dar gyvas, ar negyvas? Ką tu sau manai?“ 
Manau 

O O O O ta šechespyriška dainelė 

Be galo elegantiška 

Inteligentiška 

„Ką man dabar daryti? Ką daryti? 

Gal imsiu ir išbėgsiu gatvėn 

Štai šitaip, susitaršius plaukus. O ką darysime rytoj? 
Iš viso, ką darysime?“ 
Dešimtą šiltas dušas, 
O jeigu lis, ketvirtą limuzinas. 
Sužaisim šachmatais, prisidengę akis be vokų, 
Ir sutiksim svečius, kurie pasibels ne laiku. 


Kai Lilės vyrą paleido iš kariuomenės, aš jai ir sakau — 

Kalbėkim atvirai, aš jai taip ir pareiškiau: 

PRASOM NEGAISTI JAU LAIKAS 

Dabar žiūrėk, nes parvažiuoja Albertas. 

Paklaus, kur nukišai tuos pinigus, kuriuos iš jo gavai, 

Kad įsidėtum dantis. Mačiau, kad davė. 

Sako, Lile, tu visai bedantė, įsitaisyk naujus, 

Nes bjauriai atrodai, garbės žodis. 

Ir aš jį supratau, sakau, vargšas Albertas, 

Ketverius metus tarnavo, norės pasiausti, 

Jei ne su tavim, tai su kitom, sakau. 

Ak, šit kaip, sako ji. O kaipgi, sakau. 

Na, sako, žinau, kas kaltas, ir žvairuoja į mane. 

PRASOM NEGAISTI JAU LAIKAS 

Brangioji, daryk kaip nori, sakau. 

Kitos bobos tik džiaugsis. 

Bet jei Albertas paspruks, atsimink, kad aš perspėjau. 

Kaip tau negėda, sakau, atrodai lyg iškasena. 

(O jai tik trisdešimt vieneri.) 

O ką man daryti, sako ji, ir nutaiso štai šitokį veidą. 

Tai, sako, dėl tų priešnėštuminių piliulių. 

(Penkissyk jau buvo įkliuvus, o kartą vos nemirė.) 

Vaistininkas sakė, kad bus gerai, bet kur tau. 

Ar tau galvoj pasimaišė, sakau. 

Gal Albertas tavęs ir nepaliks, bet, sakyk, 

Jei nenori turėti vaikų, tai kam tekėjai? 

PRAšŠOM NEGAISTI JAU LAIKAS 

Na, sekmadienį Albertas grįžo, ji išvirė kumpį, 

Pakvietė ir mane, kad dar skaniau išeitų — 

PRASOM NEGAISTI JAU LAIKAS 

PRASOM NEGAISTI JAU LAIKAS 

Labanakt, Bill. Labanakt, Lou. Labanakt, May. 
Labanakt. 

Ta ta. Labanakt. Labanakt. 
Labanaktis, ponios, labanaktis, mano mielosios 
ponios, labanaktis, 
labanaktis. 


III. UGNIES 
PAMOKSLAS 


Upės stogas griuvo; paskutiniai lapų pirštai 

Sukibę grimzta į drėgną smėlį. Vėjas 

Negirdimas plasnoja virš rudos dykynės. Nimių nebėra. 

Švelnioji Temze, palūkėki, kol dainuosiu. 

Jau nebeplaukia pasroviui nei nuorūkos, nei šilko 
nosinaitės, 

Nei tuščias butelis, dėžutė, popierėlis 

Ar kitas vasaros linksmybių ženklas. Nimių nebėra. 

Ir jų bičiuliai, vėjavaikiai bankų direktorių sūneliai, 

Išvyko nepalikę adresų. 

Prie Lemano aš sėdėjau ir verkiau... 

Švelnioji Temze, palūkėki, kol dainuosiu. 

Svelnioji Temze, palūkėki, aš negarsiai su tavim 

kalbuosi. 

Bet vėjo gūsiuose girdėti kaulų barškesys, 

Ir šliaužia piktas juokas nuo ausies ligi ausies. 

Brūuzgyne šiurkščiai sušnarėjo žiurkė, 

Užvilkusi ant sėkliaus glitų pilvą, 

O aš sutemus meškeriojau kanale 

Anapus dujų fabriko, minėdamas 

Nuskendusį karalių, savo brolį, 

Ir žuvusį anksčiau karalių, savo tėvą. 

Nuogi negyvėliai lėkštoj šlapioj pakrantėj 

Ir kaulai, suversti ankštoj sausoj pastogėj, 

Kur tegirdėti žiurkių krebždesys. 

Bet retkarčiais užklysta į ausis 

Sirenų ir motorų kauksmas, kurs vadina 

Pas ponią Porter poną Sweeney. 

O Porter su dukra kvatojas 

Ir mėnesienoj kojas 

Gazuotu vandeniu mazgojas 

Et O ces voix d'enjants, chantant dans la coupole! 

Plak plak plak 
Čak cak čak čak čak čak 
Siurkščiausiai prievartai. 


Tereu 


Netikras Miestas 

Rusvoj žiemos vidudienio migloj 
Pirklys iš Smirnos, ponas Eugenides, 
Neapsiskutęs, prisikimšęs kišenes razinų 
(C. i. f., Londonas: štai dokumentai), 
Prancūzišku argo užsikvietė mane 
Papusryčiauti Cannon street Hotelyje, 
Paskui savaitgalį praleisti Metropolyje. 


Tuo violetiniu metu, kai akys ir pečiai 
Pakyla nuo stalų, kai žmogiškoji mašina sustoja, 
Kaip stabtelėja burzgiantis taksi, 

Aš, Teiresijas, stabtelėjęs tarp dviejų gyvenimų. 
Nuvytusiom krūtim, apakęs, vis dėlto regiu 
Tuo violetiniu metu, kai vėjas gena 

Į uostą jūrininką, blaškomą bangų, 
Mašininkę — ji valo stalą, degasi dujas 

Ir krapšto vakarienę iš skardinių. 

Palangėj rizikingai plevėsuoja 

Kelnaitės, pavakario saulei patikėtos, 

Ant sofos tyso kojinės, boluoja 

Slepetės, liemenėlis ir korsetas. 

Aš, Teiresijas nuvvtusiais speniais, 

A'spėjau dramą — amžinai tą pačią; 

Aš irgi laukiau pažadėto svečio. 

O štai ir ta spuoguota tobulybė — 

Draudimo agentas, Žemiausioj sieroj 

Išdygęs; jam pritinka įžūlybė, 

Lyg frakas Bradiordo milijonieriui. 

Dabar pats laikas — taip bent jam atrodo, 

Nes ji soti, jai viskas nusibodo, 

Ir nebebaisios pirmosios glamonės, 

Nors jos galbūt ir nelabai malonios. 

Paskui jis rausta, šoka į ataką; 

40 Jo landūs pirštai užnugarin skverbias; 

Ji lieka abejinga, neatsako — 

Ir ačiū Dievui: tuo lengvesnis darbas. 
(Aš, Teiresijas, iškenčiau iš anksto 

Šį aktą, vykstantį sutemoje — 

Ašai, sėdėjęs palei Tėbų slenkstį 

Ir nepaklydęs Hado gelmėje.) 

Dar maloningas bučinys, ir štai 

Jis apgraibom patamsy ieško durų... 


O ji, įsmeigus veidrodin akis, 

Užmiršta svečią lyg bereikšmį daiktą, 

Ir smegenis užtvindo sakinys: 

„Ak, Viešpatie, gerai, kad tai jau baigta“. 
Kai moteriškė, nuodėmės auka, 

Niūriam bute apmąsto savo dalią, 

Ji glostos plaukus nejautria ranka 

Ir klausosi, kaip sukasi plokštelė. 


„Ši muzika per vandenį atskriejo“. 
Ji atplaukė per Strandą, Gueen Victoria Street'ą. 
O Mieste mieste, kai kada girdžiu 


260 Ties alude East Endo pakrašty, 

Kaip inkščia atsargi mandolina, 

Ir klegesys bei ūžesys apkurtina mane; 
Vidudienį ten ilsisi žvejai; o priešais dunkso 
Šventasis Magnus Kankinys — 

Neišsakytas aukso ir jonėniško baltumo junginys. 


Nafta ir derva 
Baržos linguoja 
Tarp miesto ir jūros 
O ant skersinių 
Pavėjui 
Plazda raudonos burės 
Numazgoti sieliai 
Užu baržų slenka 
Pro pat Šunų salą 
Greenwich'o linkui 
Weialala leia 
Wallala leialala 

Elžbieta ir Leicester'is 
Irias drauge 
Raudonai auksinę 
Jų laivo kriaukliukę 
Linguoja banga 
Vanduo mirguliuoja 
Ir nyksta krantai, 
Pietvakarių vėjyje 
Plaukia pasroviui 
Varpinių baltumas 
Ir varpo aidai 
Weialala leia 
Wallala leialala 


„Lapai aptemdo tramvajų stiklus. 

Aš Highbury gimus. Pražudė mane 

Kew ir Richmond'as. Ten, praskėtus kelius, 
Dainuoju, gulėdama valties dugne“. 


„Mano kojos Moorgate, mano širdis 
Po kojom. Kuomet ištiko bėda, 
Jis verkė. Pasakė, kad vėl pabandys. 
Aš likau šalta. Negi aš kalta?“ 


„Moorgate'o krantas. 
Negaliu sukurti nei sugriauti 
Nieko. 
Suskeldėję nagai, nešvarios rankos. 
Mano žmonės, mano vargšai žmonės nebedrįsta 
laukti 
Nieko“. 
la la 
Tada aš nuvykau Kartaginon 
Liepsnoj liepsnoj liepsnoj liepsnoj 
O Dieve tu mane skini 


O Dieve tu mane skini 


liepsnoj 

IV, MIRTIS NUO 
VANDENS 


Flebas Finikietis, miręs dvi savaites, 
Užmiršo jūros mūšą ir žuvėdrų klyksmą, 
Pelnus ir nuostolius. 
Povandeninės tėkmės 

Šnabždėdamos apgraužė kaulus. Kūną svaidė 
Banga. 

Jis leidos laiptais, grįždamas įjaunatvėn, 
Ir sukos verpete praamžinu ratu. 
Kas tu bebūtum, vairininke, žydas ar pagonis, 
Atminki: Flebas buvo aukštas ir gražus kaip tu. 


V. KĄ IŠTARĖ 
GRIAUSMAS 


Po rausvų atšvaitų prakaituotuos veiduos 
Po ledinės sodų tylos 

Po agonijos tarp akmenų 

Po riksmų ir raudos 

Po nelaisvės, po rūmų, po pirmojo griausmo 
Dundančio virš tolimų kalnu 

Gyvasis žengė į mirtį 

Mes, gyvieji, žengiam į mirtį 

Iš kantrybės namų 


Čia nėra vandens, tik uola 

Bevandenė uola ir smėlio keliai 

Keliai vingiuoja tolyn tarp kalnų 

Uolotų kalnų, kur nėra vandens 

Jei būtų vandens, atsigautų širdis 

Tarp uolų užgęsta mintis 

Išgaruoja prakaitas, kojos įklimpsta į smėlį 

Nei lašo vandens tarp uolų 

Apipuvusi kalno burna nespjaudo pro juodus dantis 
Atsisėsti, prigulti, sustoti nei vienas čionai nebandys 
Ir netgi tylos nėra kalnuose 

Tik sausas bevaisis griausmas 
Ir netgi vienatvės nėra kalnuose 
Tik niūrūs išraudę veidai grėsmingas urzgimas 
Prie apgriuvusių molio trobų 
Jei būtų vanduo 
Ne uola 
Jei būtų uola 
Ir vanduo 
Vanduo 
Versmė 
Valka tarp uolų — 
Vandens aidai 
Ne cikadų giesmė 
Ir sausų žolių šnaresys 
Bet vandens aidai tarp uolų 
Kur pušyne gieda strazdas vienuolis 
Kap kap kap kap kap kap kap 
Bet vandens nėra 


Kas eina dulkėse šalia tavęs? 
Kada skaičiuoju, liekame tik mudu, 
Bet balto kelio pakrašty regiu 
Kažką, žingsniuojantį šalia tavęs, 
Su gobtuvu, rudais vienuolio rūbais, 
Gal vyrą, o galbūt ir moteriškę 

— Kas eina dulkėse šalia tavęs? 


Koks garsas ritasi aukštai ore 
Duslioji motinų dejonė 

Kokie klajokliai su gobtuvais plūsta 
Bekraštėn lygumon, ištrypę sausą molį 
Juos tesustabdo lėkštas horizontas 
Koks miestas plyti virš kalnyno 
Trenksmai, kitėjimai, sprogimai violetiniam ore 
Griuvantys bokštai 

Jeruzalė Atėnai Aleksandrija 

Viena Londonas 

Netikras 


Jos įtempti juodi plaukai tarytum stygos 
Prabilo muzikos aidais, 

30 Ir violetinėj šviesoj plevendami suspigo 


Sikšnosparniai vaikų veidais 

Jie kybojo žemyn galvom, aplipę juosvą sieną, 
Ir plaukė danguje apvirtę bokštai, 

Skambėjo atminties varpai, ir giesmės ošė 

Iš sausų šulinių ir tuščių cisternų. 


Supuvus dauba kalnuose 

Blyškioj mėnesienoj šnara žolė 

Ties sugriuvusiais antkapiais ir koplyčia 
Tuščia koplyčia, kur lankos tik vėjas. 


30 Ten nėra langų, ir už girgždančių durų 


Sausų nežalingų kaulų krūva. 
Ir ant stogo gaidys 

Ku —ku —ri — kū 

Žaibo liepsnoj. Ir vėjo drėgmė 
Skelbianti lietų 


Gangas nuslūgo, ir vystantys lapai 
Laukė lietaus, o juodi debesiai 

Būriavosi tolyje, virš Himavanto. 
Džiunglės tylėdamos glaudės prie žemės. 


400 Tada prabilo griausmas 

DA 

Datia: ką gi mes davėm? 

O drauge, mano širdį slegia kraujas 

Staigaus išsižadėjimo drąsa 

Kurios neperbraukia brandumo amžius 

Tik tuo alsavom, tik dėl to gyvenom 

Ko neišduos nei mūsų nekrologai 

Nei pėdsakai, kuriuos apraizgo labdaringas voras 
Nei antspaudai, kuriuos sulaužo liesas advokatas 
Mūsų tuščiuos kambariuos 

DA 

Dayadhvam: girdžiu, kaip raktas 
Girgždėdamas apsisuka ratu 

Kiekvienas savo kameroj galvoja apie raktą 
Įamžindamas kamerą, galvoja apie raktą 

Ir tik sutemus oro virpesy 

Atgimsta parblokštas Koriolanas 

DA 

Damyata: Valtis 
420 Pakluso rankai, pratusiai prie irklo ir prie burių 
Nutilo marios, o širdis džiaugsmingai 
Pulsuotų, paraginta klausyti 
Valdingų rankų 
Aš sėdėjau ir žvejojau 
Dykynės pakrašty, ant aukšto kranto — 
Kada gi aš įveiksiu savo žemę? 
Londono Tiltas griūva tiltas griūva tiltas griūva 
Poi s'ascose nel foco che gli affina 
Guando fiam uti chelidon — O kregžde kregždė 
430 Ie Prince d'Aguitaine d la tour abolie 
Į griuvėsius šias nuolaužas atremsiu 
Tegu bus taip. Jeronimas ir vėl pamišo. 
Datta. Dayadhvam. Damyata. 
Shantih shantih shantih 


AUTORIAUS:KOMENTARAI 


Ne tik poemos pavadinimą, bet ir planą, taip pat 
didelę dalį jos simbolikos įkvėpė Miss Jessie L. Weston 
knyga apie Gralio legendą „Nuo ritualo ligi romano“ 
(Cambridge). Tikrai tiek daug iš jos pasiskolinau, jog 
Miss Weston knyga turėtų išaiškinti sunkesniąsias poe- 
mos vietas kur kas geriau negu mano komentarai; ir aš 
ją rekomenduoju (juoba kad ir šiaip labai įdomi) visiems, 
kam atrodo, kad suprasti poemą verta. Man, kaip ir visai 
mano kartai, padarė įtakos ir kita antropologinė knyga; 
turiu omenyje „Auksinę šaką“; naudojausi ypač dviem 
tomais — ,„Adonis, Attis, Osiris“. Kiekvienas susipažinęs 
su tomis studijomis tuoj pastebės tam tikrą poemos są- 
ryšį su derliaus ritualais. 


I. Mirusiųjų laidojimas 


Eil. 20. Plg. Ezechielis, II, I. 

23. Plg. Ekleziastas, XII.5. 

31. Zr. „Tristan und Isolde“, I, eil. 5—8 
42. Ten pat, III, eil. 24. 


J4 


46. Tiksliai nežinau, iš kokių kortų susideda Tarot 
talija; be abejo, čia nuo jos nutolau, siekdamas ypatingų 
tikslų. Pakaruoklis, tradicinės talijos korta, dvejopai juos 
atitinka: mano sąmonėje jis siejasi su Frazerio Pakartuo- 
ju Dievu, be to, aš jį jungiu su apsigaubusia figūra apaš- 
talų kelyje į Emausą (V dalis). Finikijos Jūreivis ir Pirk- 
lys pasirodo vėliau, lygiai kaip ir „minios“, o Mirtis nuo 
Vandens yra realizuojama IV dalyje. Vyrų su Trimis Kri- 
vūlėmis (autentišką Tarot talijos kortą) aš visai sąlygiškai 
sieju su pačiu Karalium Žveju. 

60. Plg. Baudelaire: 


63. 


64. 


68. 
14. 
76. 


71. 


92. 


98. 


140. 
99. 


ris?“ 


Plg. 


Plg. 


„Fourmillante citė, citė pleine de rėves, 
Oū le spectre en plein jour raccroche le 
passant“. 

„Inferno“, III, 55—57: 

„Si lunga tratta 
di gente, ch'io non avrei mai creduto 
che morte tanta n'avesse disiatta“. 
„Inferno“, IV, 25—27: 
„Guivi, secondo che per ascoltare, 
non avea pianto, ma' che di sospiri, 
che' Vaura eterna iacevan tremare“. 


Reiškinys, kurį dažnai pastebėdavau. 


Plg. 


raudą Websterio dramoje „Baltasis velnias“. 


Zr. „Fleurs du Mal“ įžangą. 


II. Šachmatų partija 


Plg. „Antonijus ir Kleopatra“, II, 2, eil. 190. 
Laguearia. Žr. „Eneida“, I, 726: 

dependent lychni laguearibus aureis 

incensi, et noctem ilammis iunalia vincunt. 
Miško scena. Žr. Miltono „Prarastasis rojus“ IV, 


Zr. Ovidijus, „Metamorfozės“, VI, Filomela. 
100. Plg. III dalį, 204. 

115. Plg. III dalį, 195. 

118. Plg. Websterį: „Ar vis dar pučia vėjas pas du- 

126. Plg. I dalį, 37, 48. 
138. Plg. šachmatų partiją Middletono dramoje „Mo- 
terys, saugokitės moterų“. 


III. Ugnies pamokslas 


176. Zr. Spenserio „,Prothalamion“. 

192. Plg. „Audra“, I, 2. 

196. Plg. Marvello „Jo kukliajai meilužei“. 

197. Plg. Day „Bičių parlamentą“. 

„Tuomet staiga užklysta į ausis 
Medžioklės rago aidas, kurs vadina 
Pas dievišką Dianą Akteoną 
Pažvelgt į jos apnuogintą krūtinę...“ 

199. Nežinau, kaip atsirado baladė, iš kurios paim- 
tos šios eilutės: aš ją gavau iš Australijos, Sydney. 

202. Zr. Verlaine, „Parsifal“. 

210. Razinos buvo įkainotos su sąlyga: „carriage and 
insurance free to London“; važtaraščiai ir t.t. turėjo bū- 
ti pridėti prie pirkėjo apmokamos sąskaitos. 

218. Teiresijas, tik žiūrovas ir jokiu būdu ne „veikė- 
jas“, vis dėlto yra svarbiausias poemos personažas, jos 
ašis. Jei vienaakis pirklys, razinų pardavėjas, pavirsta 
Finikijos Jūreiviu, o pastarasis iš dalies sutampa su Fer- 
dinandu, Neapolio princu, tai ir visos moterys yra viena 
moteris, o abi lytys susijungia Teiresijo paveiksle. Tai, 
ką Teiresijas mato, iš esmės yra poemos pagrindas. Visa 
jį liečianti Ovidijaus vieta yra labai įdomi antropologiš- 
kai: 

„„„Cum Iunone iocos et maior vestra proiecto est 

Guam, guae contingit maribus“, dixisse, ,voluptas“. 

Illa negat; placuit guae sit sententia docti 

Guaerere Tiresiae: venus huic erat utrague nota. 

Nam duo magnorum viridi coeuntia silva 

Corpora serpentum baculi violaverat ictu 

Degue viro factus, mirabile, femina septem 

Egerat autumnos; octavo rursus eosdem 

Vidiit et „est vestrae si tanta potentia plagae“, 

Dixit ,,„ut auctoris sortem in contraria mutet, 

Nunė guogue vos ieriam!“ percussis anguibus isdem 

Forma prior rediit genetivague venit imago. 

Arbiter hic igitur sumptus de lite iocosa 

Dicta Iovis firmat; gravius Saturnia iusto 

Nec pro materia fertur doluisse suigue 

Iudicis aeterna damnavit lumina nocte, 

At pater omnipotens (negue enim licet inrita cuiguam 

Facta dei fecisse deo) pro lumine adempto 

Scire futura dedit poenamgue levavit honore. 

221. Šitos eilutės ne tokios tikslios kaip Sappho, bet 
aš turėjau omeny pakrantės žveją, kurio plokščiadugnė 
valtis grįžta temstant. 

253. Zr. Goldsmith, daina iš ,, Wakefieldo vikaro“. 

257. Zr. „Audra“, ten pat. 

264. Sv. Magnaus Kankinio bažnyčios interjeras, ma- 
no manymu, yra vienas iš dailiausių Wreno interjerų. Žr. 
„Pasiūlymas sunaikinti devyniolika City bažnyčių“ (King 
and Son, Ltd.). 

266. Čia prasideda (trijų) Temzės dukrų daina. Nuo 
292 ligi 306 eilutės imtinai jos dainuoja paeiliui. Žr. ,„(Gėt- 
terdimmerung“, III, I: Reino dukros. 

279. Žr. Froude, „Elžbieta“, t. I, sk. 4, De Guadra 
laiškas Ispanijos Pilypui: 

„Popietę praleidome laive, stebėdami žaidimus upė- 
je. (Karalienė) stovėjo laivo gale tik su lordu Robertu ir 
manimi; abu ėmė plepėti nesąmones ir taip įsismagino, 
jog lordas Robertas pagaliau tarė, kad jiems niekas ne- 
kliudo susituokti, jei karalienė to pageidauja, juoba kad 
ir aš čia pat esu“. 

293. Plg. „Purgatorio“, V, 133: 

„Ricorditi di me, che son la Pia; 
Siena mi fe', disfecemi Maremma“. 

307. Zr. šv. Augustino „Išpažintį“: „tada aš nuvykau 
Kartaginon, ir ten neskaisčių meilių katilas kunkuliavo 
palei pat mano ausis“. 

308. Budos Ugnies Pamokslas (savo svarbumu ati- 
tinkąs Kalno Pamokslą), iš kurio paimti šie žodžiai, yra 
visas išspausdintas velionio Henry Clarke Warreno kny- 
goje „Budistinių tekstų vertimai“ (Harvardo Rytų serija). 
Mr. Warrenas buvo vienas iš pirmųjų vakariečių — žymių 
budizmo specialistų. 

309. Vėl šv. Augustino „Išpažintis“. Aš neatsitiktinai 
cituoju drauge šiuodu Rytų ir Vakarų asketizmo atstovu, 
kurių žodžiai yra poemos trečiosios dalies kulminacija. 


V. Ką ištarė griausmas 


Šios dalies pradžioje plėtojamos trys temos: kelionė 
į Emausą, prisiartinimas prie Pavojingiausios Koplyčios 
(žr. Miss Weston knygą) ir dabartinė suirutė Rytų Euro- 
poje. 

357. Tai Turdus aonalaschkae pallassii, strazdas vie- 
nuolis, kurį esu girdėjęs Guebec apskrityje. Chapmanas 
(„Šiaurės Rytų Amerikos paukščių rodyklė“) rašo: „Jis 
dažniausiai pasitaiko giriose ir nuošaliuose tankumynuo- 
se... Jo giesmė nėra labai įvairi ar sudėtinga, bet tyrumu, 
tono švelnumu ir įstabia moduliacija pralenkia bet ką“. 
Ne veltui pelnė šlovę jo „lašanti melodija“. 

360. Tolesnes eilutes įkvėpė vienos antarktinės eks- 
pedicijos ataskaita (nebeatmenu kurios, bet, rodos, Sha- 
ckletono): ten buvo rašoma, jog kai kurie keliautojai, vi- 
sai nebetekę jėgų, tolydžio haliucinavo, matydami dar 
vieną ekspedicijos dalyvį, kuris skaičiuojant dingdavo. 

367—377. Plg. Herman Hesse, „Blick ins Chaos“: 
„Schon ist halb Europa, schon ist zumindest der halbe Osten 
Europas aut dem Wege zum Chaos, fahrt betrunken im hei- 
ligen Wahn am Abgrund entlang und singt dazu, singt 
betrunken und hymnisch wie Dmitri Karamasoii sang. 
Ueber diese Lieder lacht der Būrger beleidigt, der Heili- 
ge und Seher hė6rt sie mit Tranen“. 

402. „Datta, dayadhvam, damyatta“ (Duok, užjausk, 
valdyk). Istoriją apie griausmo reikšmę pateikia ,Briha- 
daranyaka-Upanishad“, 5, I. Vertimas — Deussen „Sech- 
zing Upanishads des Veda“, p. 489. 

408. Plg. Websterio „Baltąjį velnią“, V, 6: 

M... Jie susituoks iš naujo, 
Kol tavo įkapės pajuos, ir voras 
Išskleis virš kapo tinklą...“ 

412. Plg. „Inferno“, XXXIII, 46: 

„ed io sentii chiavar V'uscio di sotto 
all'orribile torre“. 


8 
Taip pat F. H. Bradley, „Iliuzija ir realybė“, p. 346. 
„Mano pojūčiai yra lygiai tokie pat subjektyvūs kaip 
mano mintys bei jausmai. Siaip ar taip, mano patyrimas 
apibrėžia aplink mane uždarą ratą; ir kiekviena siera, 
nors jų visų elementai panašūs, atsiriboja nuo kitų, gre- 
timų... Trumpai pasakius, visas pasaulis, suvoktas kaip 
apsireiškęs sieloje esimas, yra kiekvienam kitoks ir bū- 
dingas tik šiai, o ne kitai sielai“. 
425. Zr. Weston, „Nuo ritualo ligi romano“, skyrius 
apie Karalių Žveją. 
428. Zr. „Purgatorio“, XXVI, 148: 
„Ara vos prec, per aguella valor 
gue vos guida al som de YV'escalina, 
sovegna vos a temps de ma dolor“. 
Poi s'ascose nel foco che gli atfina“. 
429. Zr. „Pervigilium Veneris“. Plg. Filomelą II ir 
III dalyse. 
430. Zr. Gėrard de Nerval, sonetas „El Desdichado“. 
432. Zr. Kydo „Ispaniškąją tragediją“. 
434. Shantih. Šiuo triskart pakartotu žodžiu baigiasi 
Upanišados. Jį reikėtų versti: ,Ramybė, pranokstanti mū- 


sų protą“. 

TUŠČIAVIDURIAI 
ŽMONĖS 


Mister Kurtz — jo nebėr. 


Skatiką seniui Gėjui. 


I 


Mes sutrūniję žmonės 

Tuščiaviduriai žmonės 

Mes glaudžiam vienas prie kito 
Iškimštas galvas. Deja! 

Sausais abejingais žodžiais 

Mes kalbinam vienas kitą 

Ir tas kuždesys beprasmis 

Lyg vėjo tylus šnaresys žolėje 

Lyg žiurkių duslus krebždesys rūsyje 
Tarp siiklo skeveldrų ir smėlio 


Beformis vaizdas, bespalvis šešėlis, 
Sustingus jėga, sukaustytas mostas; 


Kas nesvyruodamas 

Žengė į kitą mirties Karalystę 
Atsimins gal ne mūsų nuodėmes 
O geriausiu atveju minią 
Sutrūnijusių 

Tuščiavidurių Žmonių. 


1 


Akių nedrįstu sutikti sapne 
Mirties sapnų karaiystėj 
Akių nėra: 

Tėra spinduliai ir vėsa 
Kolonos trupa aikštėj 

Ir medžiai siūbuoja 

Ir klausa 
Kada vėjas dainuoja 
Pagauna balsus toliau nei Žvaigždės 
Beveik užgesus šviesa. 


Tenebūsiu arčiau 

Mirties sapnų karalystėj 

Tave prašau 

Nekasdienio rūbo ir kaukės 

Žiurkės odos, varno sparnų, sukryžiuotų ramentų 
Kad svyruočiau, barškėčiau 

Kai vėjas virš lauko skrenda 

Nereikia arčiau — 


Tik ne tas galutinis artumas 
Sutemų karalystėj 


III 


Mirties šalis 

Erškėčių šalis 

Akmeniniai stabai 

Stūkso ir laukia maldos 

Ir negyvėlio rankos tiesias toli 

Kur gęsta žvaigždžių tolimiausia šviesa. 


Gal šitaip 

Anoj mirties karalystėj 

Gūdžioj vienatvėj 

Bundam iš sapno 

Ir sklidinos lūkesčio 

Bučiuoti ištroškusios lūpos 

Kužda maldą trupančiam akmeniui. 


IV 


Akys ne čia 

Akių čia nėra 

Čia klonis, kur gęsta žvaigždės 
Tuščiaviduris klonis 

Prarastų karalysčių trupančios Žiotys 


4] 


Galutinio artumo rate 

Ieškom vieni kitų 

Ir šnabždančios lūpos 

Nutyla ties upės paplautu krantu 


Praregėsim, jei 
Pasirodys akys 

Amžina žvaigždė 
Daugialapė rožė 

Mirties sutemų karalystėj 
Tuščių žmonių 

Paskutinė viltis 


V 


Šitaip šokam aplink erškėtį 
Aplink erškėtį aplink erškėtį 
Šitaip šokam aplink erškėtį 
Penktą valandą ryto. 
Tarp tikėjimo 
Ir tikrovės 
Tarp paskatinimo 
Ir veiksmo 
Krinta Šešėlis 

Mes Tavo yra Karalystė 


Tarp sumanymo 

Ir kūrybos 

Tarp geidimo 

Ir atsiliepimo 

Krinta Šešėlis 
Gyvenimas ilgas 


Tarp troškimo 
Ir išsipildymo 
Tarp galėjimo 
Ir esimo 

Tarp esmės 

Ir nusileidimo 
Krinta Šešėlis 

Nes Tavo yra Karalystė 

Nes Tavo 
Gvvenimas 
Nes Tavo yra 


Šitaip ir baigias pasaulis 
Šitaip ir baigias pasaulis 
Šitaip ir baigias pasaulis 
Ne sprogimu, o klyksmu. 

PELENŲ DIENA 


I 


Nes aš nebesiviliu grįžti vėl 

Nes aš nebesiviliu 

Nes aš nebesiviliu grįžti 

Išmintį kito žmogaus įgavęs, talentą arba ryžtą 

Tų dalykų netrokštu ir siekti jų neketinu 

(Kam nusenusiam arui reikia tvirtų sparnų?) 

Kam beprasmiškai graužtis 

Jei išseko galia ir geismas valdžios palaužtas? 

Nes aš neturiu vilties patirti dar kartą 

Aukštųjų akimirkų nepastovios šlovės 

Mąstyti nebeprisiversiu 

Ir aiškiai jaučiu, kad jau niekada nepajusiu 

Tikros, vienalytės mus košiančios galios srovės 

Ir jau nebegersiu 

Šaltinių vandens, kurie muša po žydinčiais medžiais 
nes niekas negrįžta dar kartą 


Nes žinau aš, kad laikas visada yra laikas 
O vieta yra visada tik vieta 

Ir tai, kas yra, laiko tik vienas laikas 

Ir tik viena vieta 

Aš džiaugiuosi, kad viskas yra kaip yra ir 
Atsižadu šventojo veido 

Ir atsižadu balso 

Nes negaliu tikėtis grįžti dar kartą 

Ir džiaugiuosi meistraudamas tai, kuo 
Galėčiau džiaugtis 

Ir Dievą meldžiu pagailėti mūsų 

Ir meldžiuos, kad galėčiau pamiršti 

Visa tai, ką svarstau nuolatos 

Ir dėl ko save teisinu 

Nes aš nebesiviliu grįžti vėl 

Tegu šie žodžiai įtikins 

Tai, kas įvyksta, nesikartoja vėl 

Ir nuosprendis mums gal nebus per sunkus 


Nes šitie sparnai daugiau nebetinka skristi 
Tai sunkios vėtyklės, sustingusį vaikančios orą 
Kuris jau visiškai sausas ir skystas 

Skystesnis už valią, sausesnis už kaitrą širdies 
Išmokyk užuojautos mus ir nenoro 

Išmokyk rimties. 


Melsk už mus nusidėjėlius dabar ir mūsų mirties valandą 
Melsk už mus dabar ir mūsų mirties valandą. 


II 


Sese, trys balti leopardai išsitiesė kadagio 
Paunksmėje, prisiriję lig soties 

Mano šlaunų, mano širdies, kepenų mano ir to 
Kas buvo kaukolės ertmėje. Ir Viešpats pasakė 
Ar atgis šitie kaulai? Ar atgis 

Šitie kaulai? Ir tai, kas buvo 

Kauluose (jau visai sausuose), ėmė čirpti: 
Vardan šios Moters gerumo 

Vardan jos meilumo ir vardan to 

Kad ji pagerbia Mergelę savo apmąstymuose 
Mes spindime skaisčiai. Ir aš, čionai išblaškytas 
Savo kaltes išpažįstu laukdamas atleidimo ir savo 
Meilę kalbu moliūgo ir dykumos palikuonims. 

Ir tik tai sugrąžina 

Mano vidurius, žvilgsnių stygas, nevirškinamas dalis 
Kurias leopardai išvemia. Moteris baltu rūbu 
Apmąsiymams pasišalino, baltu rūbu. 

Tegu kaulų baltumas atperka užmaršumą. 


„149 


Gyvybės nėra juose. Kaip aš esu užmirštas 

Ar būsiu užmirštas, taip užmiršiu 

Tuos pasišventusius ir susikaupusius. Ir Viešpats pasakė 
Pranašauk vėjui, tik vėjui, nes tik 

Vėjas klausysis. Ir kaulai sučirpė. 

Žiogo balsu: 


Moterie tylumos 
Romi sielvartinga 
Nudraskyta ir neliesta 
Atminties Rože 
Užmaršties Rože 
Išsekinta ir pilna gyvybės 
Neramiai raminanti 
Vienintele Rože 

Štai Sodas 

Kur pasibaigia meilė 
Pasibaigia kančia 
Nelaimingos meilės 
Ir dar didesnė kančia 
Laimingos meilės 
Pabaiga begalinės 
Kelionės į begalybę 
Pabaiga viso to kas 
Yra nepabaigiama 
Kalba be žodžio ir 
Žodis be kalbos 
Malda Motinai 

Sodui kur baigiasi 
Meilė visa. 


Po kadagiu kaulai giedojo, išmėtyti, švytintys 

Puiku, jog išmėtyti mes — nedaug tedarėme gera 
vienas kitam, 

Po krūmu, dienos vėsoje, smėlio palaiminti, 

Užmiršę save ir kits kitą, suvienyti 

Dykumos rimtyje. Stai žemė, kurią jūs 

Pasidalinsite burtu. Bet neįvyksta dalybos 

Nei sujungimai. Tai žemė. Kurią mes paveldime. 

III 


Pirmame antro aukšto laiptų pasisukime 
Aš atsigrįžau ir pamačiau kiek žemiau 

Tą patį šešėlį, palinkusį virš turėklo, 
Dvokiančiame ore, nuodingų garų pilname, 
Kovojantį su laiptinės velniu, kurio veide 
Viltis — neviltis kaitaliojosi. Antrame 


Antro aukšto laiptų pasisukime 

Juos palikau įnirtingai besigrumiančius kiek žemiau; 
Veidų nesimatė daugiau, laiptai buvo drėgni, 
Nelygūs ir tamsūs it senio burnos ertmė 

Ar nusenusio ryklio nasrai dantų kupini. 


Pirmame trečio aukšto laiptų pasisukime 

Buvo išmuštas langas, pilvotas tartum iiga, 

O anapus žydinčių gudobelių ir ganyklos tvoros 

Moteris plačiaklubė, žaliai mėlynos spalvos 

Rūbais, kerėjo gegužį |lumzdelio rauda tykia. 

Plaukai, besipiaikstantys švelniai ant išpūstų žandų, 

Rudi plaukai krentą ant lelijų baltų; 

Linksmybė, fleitų muzika, proto žingsneliai smulkūs 
kažkur viršuje aidės 

Toldami, tildami; kol virš vilties — nevilties 

Į trečią aukštą galia pakilusi įsilies. 


Viešpatie, aš nevertas 
Viešpatie, aš nevertas 
bet ištarki tik Žodį. 


IV 


Ji vaikščiojo tarp žiedų violetinių 

Ji vaikščiojo tarp 

Nevienodai žaliuojančių krūmų iš lėto 

Save baltai — mėlynai Marijos spalvom padabinusi, 
Kalbėdama apie kasdieniškus dalykus, 

Pažinusi amžiną liūdesį ir nepažinusi, 

Ji vaikščiojo tarp gyvųjų, 

Ji fontanų čiurkšles sustiprino ir išgrynino šaltinius 

Atvėsino įkaitusią uolą ir sustabdė klajojantį smėlį 
Mėlyna it pentinius, apsisiautus Marijos spalva, 
Sovegna vos 


Štai metai, kurie tarp mūsų slenka, nusineša 
Fleitas ir smuikus, atjaunina 
Tą, kuri juda laike tarp miego ir pabudimo, vilkėdama 


Balta šviesa, aplinkui ją susiklosčiusia. 

Metai nauji ateina ir atsinaujina 

Pro šviesų ašarų debesį, metai, atnaujina 

Žodis, pilnas gyvybės, senovišką stroią. Atpirkite 

Laiką. Atpirkite 

Prigimtį savo aukščiausioj svajonėj patirtą, 

Kol brangakmeniais išpuošti vienaragiai veža 
paauksintą kataialką. 


Tylioji sesuo, apsigaubus baltai—mėlynai 

Tarp kukmedžių, šalia sodų dievo, laikančio fleitą bežadę, 

Galvą palenkė, davė ženklą, bet nepasakė nė žodžio 

Bet fontano čiurkšlė pašoko, ir paukštis pragydo nuo 
medžio 

Atpirkile laiką, atpirkite savo sapną 

Žodžio ženklą neišgirstą ir neištartą 

Kol vėjas purio tūkstančius šnabždesių nuo kukmedžio 

Ir po šios tremties mūsų 


V 


Jeigu užmirštas žodis užmirštas, jeigu praleistas 
žodis yra praleistas, 
Jeigu neišgirstas ir neištartas 
Žodis vra neišgirstas ir neištartas; 
Dar tebėra neištartas žodis, Žodis neišgirstas, 
Žodis be žodžio, Žodis 
Pasaulyje ir pasauliui; 
Taip šviesa spindėjo tamsybėse 
Prieš Pasaulį, pasaulį dar nenurimusį, skriejantį 
Apie nebylų Žodį. 
Mano tauta, ką aš tau padariau. 

Kur bus atrastas žodis, kur suskambės vėl 

Zodis? Ne čia, čia per maža tylos, 

Ne jūrose, ne salose, ne 

Žemynuose, dykumose, ne drėgnose 

Zemėse, nes tiems, kur klajoja tamsybėse 

Vienodai dieną ir naktį, 

Tikrojo laiko ir vietos tikros nėra, 

Prieglobsčio vietos nėra tiems, kurie vengia veido, 

Džiūgauti laiko nebėr tiems, kur gyvena triukšme 
ir balsą neigia 


Ar baltarūbė sesuo pasimels už 

Tuos, kur klajoja tamsoj, kur tave pasirinko, 
bet atsisakė paklusti, 

Tuos, kurie plėšiami pusiau tarp žiemos ir vasaros, 
laiko ir laiko, tarp 

Valandos ir kitos, tarp žodžio ir žodžio, jėgos ir jėgos, 
tuos, kurie laukia 

Tamsybėse? Ar baltarūbė sesuo pasimels 

Už vaikus prie vartų, 

Kurie nesitrauks atgal, nors negali melstis: 

Melstis už tuos, kurie pasirinko, bet atsisakė paklust 
Mano tauta, ką aš tau padariau. 


Ar baltarūbė sesuo tarp lieknųjų kukmedžių 
Pasimels už ramybę tų, kurie ją įžeidžia 
Kurie gyvena siaube, bet niekam nenusileidžia 
Teigia save pasauliui ir neigia jį tarp uolų 
Paskutinėje dykumoje tarp paskutinių melsvų uolų 
Sodo dykumoje, dykumos sode, kur sausros 
Lūpos išspjauna sudžiūvusią obuolio sėklą. 

Mano tauta. 


VI 
Nors aš nebesiviliu grįžti vėl 


Nors aš nebesiviliu 
Nors aš nebesiviliu grįžti 

Iš lėto svyruodamas tarp netekties ir naudos 

Trumpam kely, kur sapnai kryžiuojasi nuolatos 

Tarp gimimo skaudaus ir mirties svajose paskendęs 
(Tėve, palaimink mane) nors netrokštu anų dalykų seniai 
Nuo lango plataus iki pat granito krantinės 

Baltos burės ramiai skrenda link jūros, skrenda 
Nepalaužti sparnai 


O prarasta širdis nutirpsta ūmai iš džiaugsmo 
Prarastose alyvose pajutusi jūros šauksmą 

O nusilpus dvasia vis apie maištą vapa 

Dėl rykštenės nusvirusios, prarasto jūros kvapo 
Kursto širdy atstatyti 

Putpelės riksmą, vingiuotą sėjiko skrydį 

O akys užmerktos kuria 

Vartuose dramblio kaulo tikrovę tuščiavidurę 
O šnervės druskingo smėlio kvapą užuosti ima 


Tai įtampos laikas tarp mirties ir gimimo 

Vienatvės šalis, kur susikerta trys sapnai 

Kur uolėti melsvi kalnai 

Bet vos tik balsai, nukratyti nuo kukmedžio, nulalės 
Tegu kitas kukmedis purtomas jam atsilieps. 


Sesuo palaiminga, švenčiausioji motina, sodo dvasia, 
šaltinio dvasia, 

Neleisk veidmainyste mums tyčiotis iš savęs, 

Išmokyk užuojautos mus ir nenoro, 

Išmokyk rimties. 

Netgi tarp šių uolų, 

Jo valioje mūsų ramybė, 

Ir netgi tarp šių uolų, 

Sesuo, motina, 

Upės dvasia, jūros dvasia, 

Nuo tavęs tenebūsiu atskirtas, 

Ir mano raudos tegu pasieks Tave. 

IŠ „ARIELIO“ 
EILĖRAŠČIŲ 


IŠMINČIŲ KELIONĖ 


„Šaltas žygis mums tėko, 

Blogiausias metas kelionei, 

Tokiai ilgai kelionei: 

Patižę keliai ir žvarbūs vėjai — 

Pati žiemos gūduma“. 

Gulas ant tirpstančio sniego. 

Buvo akimirkų, kai ilgėjomės 

Vasaros rūmų nuokalnėse, terasų 

Ir šilkarūbių merginų, nešančių mums šerbetą. 
Kupranugarių varovai, burnojantvs ir besikeikiantys, 
Pabėganiys, reikalaujantys savo vyno ir moterų, 
Laužai išblėstantys naktį, stoka pastogių, 
Priešiški miestai ir miesteliai nedraugiški, 
Nešvarūus kaimai, plėšiamos aukštos kainos — 
Laikas sunkus mums teko. 

Prieš pabaigą eiti nusprendėme visą naktį, 
Retkarčiais snūsteldami, 

Ausyse vis giedant balsams, 

Jog visa tai beprotystė. 


Auštant mes nusileidom žemiau sniegyno 

Į drungną ir drėgną slėnį, kvepiantį augmenija, 
Su upokšniu ir plakančiu tamsą vandens malūnu 
Ir trimis medžiais žemo dangaus fone. 

Ir senas baltas arklys nušuoliavo pieva. 

Ir mes priėjome smuklę su vynuogienojais virš durų, 
Sešios rankos ten kaulus metė dėl sidabrinių, 

O kojos spardė išgertus vynmaišius. 

Nieko čia neišgirdome, tad patraukėm toliau 
Ir vakarop atvykome, ne per anksti nė akimirką, 
Radom tą vietą; tad (sakykimej mums pasisekė. 


Labai seniai — prisimenu — viskas buvo, 
Galėčiau tai pakartoti, tik išsiaiškinkim 
Tai išsiaiškinkim 
Tai: ko mes keliavom tuomet — 
Mirties ar Gimimo? Ten Gimimą išvydome, žinoma, 
Savo akim, tad nėra jokių abejonių. 
Aš regėjau mirčių ir gimimų, 
Jie atrodė visai skirtingi; o šis Gimimas 
Mums buvo sunkus ir skausmingas tarytum Mirtis, 
mūsų mirtis. 
Mes sugrįžom namo, į savas Karalystes, 
Tačiau nebesijautėm jaukiai senajam įstatyme, 
Tarp svetimų žmonių, sugniaužusių savo dievus. 
Džiaugčiaus sulaukęs kitos mirties. 


MARINA 


Guis hic locus, guae regio, guae 
mundi plaga? 


Kokios jūros kokie krantai kokios tai pilkos uolos ir salos 
Koks vanduo plaka laivo priekį 

Ir kvapas pušų ir strazdo giesmė pro rūką 

Kokie tai pavidalai grįžta 

Mano dukrele. 


Tuos kurie šuniškas iltis galanda ištinka 
Mirtis 

Tuos kurie spindi kolibrio puikybe ištinka 
Mirtis 

Tuos kurie lindi patenkintųjų kiaulidėj ištinka 
Mirtis 

Tuos kurie alpsta gyvuliškoj ekstazėj ištinka 
Mirtis 

Netikrėja, sklaidosi vėjy 
Kvapas pušų ir dainuojantis girios rūkas 
Per malonę išdrikęs virš mūsų 


Kas šitas veidas, blunkantis bei ryškėjantis 

Pulsas rankoje, slopstantis ir stiprėjantis — 

Dovanotas ar skolintas? tolimesnis nei žvaigždės 
ir artimesnis už akį 


Šnabždesiai, tylus juokas tarp lapų ir žingsnių skubių 
tenai 
Miego gelmėj, kur suplūsta visi vandenai. 


Laivo priekis ledų nugremžtas kaitros nugremžti dažai. 
Padariau tai, buvau užmiršęs 

Dabar prisimenu. 

Silpnos laivavirvės, trūnijanti burė 

Tarp vieno birželio ir kito rugsėjo. 

Įsavinau tą nežinojimą, nesąmoningą, nežinomą, savo. 
Prasisunkiantys triumai, seniai nesmaluotos siūlės. 

Tas pavidalas, veidas, gyvenimas 

Laiko pasauly gyvuojantis už manęs; o leiski 

Paaukoti save šiai gyvybei, savo kalbą šiam nebylumui, 
Pažadintas, skiriasi lūpos, viltis, šie nauji laivai. 


Kokios jūros kokie krantai kokios artėja granito uolos 
Ir strazdas pro rūką šaukiantis 
Dukterį mano. 

KETURI KVARTETAI 


BURNT NORTON 


rou Aėyov B'ė6vroc Euvoo Edovaiv Oi TOMOL Ag IŠlav ExovTec PodvNAW. — 
I. p. 77. Fr. 2. 


6805 dvo xATO Ut xxl Gun. — I. p. 89. Fr. 60. 
Diels: Die Fragmente der Vorsokratiker (Herakleitos) 


I 


Laikas esamas, laikas būtas 
Tikriausiai yra būsimam laike, 
Kaip šis kad glūdi praeityje. 
Jei visas laikas yra amžinai dabar, 
Tai visas laikas neatperkamas. 
Kas neišsipildė, tėra tik sąvoka, 
Tik amžina galimybė 
Prielaidų srityje. 
Kas neišsipildė ir kas įvyko, 
Krypsta į vieną pusę, kuri visada dabartis. 
Atmintyje aidi žingsniai 
Koridoriumi, kuriuo neperėjome, 
Link durų, kurių neatvėrėme, 
Į rožyną. Ir mano žodžiai 
Taip aidi tavy. 
Bet kam 
Liesti dulkes ant rožės žiedlapių, 
Aš nežinau. 
Kiti aidai 
Jau gyvena sode. Ar bėgsime paskui? 

Greičiau,— paukštis pragydo,— surask juos, surask juos 
Už posūkio. Pro pirmus vartus 

Į savo pirmą pasaulį, ar bėgsime paskui 
Melagį strazdą? Į savo pirmą pasaulį. 

Jie ten buvo, didingi, nematomi, 

Besvoriai, žengė mirusiais medžių lapais 
Rudens kaitroje, pro virpantį orą, 

Ir paukštis pragydo, atliepdamas 

Begarsei muzikai iš krūmokšnių tankmės, 
Susidūrus nematomiems žvilgsniams — rožės 
Atrodė tartum kažkas jas stebėtų. 

Jie buvo šalia, mūsų svečiai, mieli, maloningi, 
Mes žengėm kartu taisyklingu sodo pavidalu, 
Alėja tuščia į buksmedžiais apsodintą ratą 
Pažvelgti į tuščią tvenkinį. 

Sausas betonas rudais kraštais. 

Kupinas saulės šviesos vandens. 

Lotosas augo ramiai ramiai vidury, 

Ir paviršius žėrėjo šviesos širdies spinduliais. Ir jie 
Buvo šalia, atsispindintys vandeny. 

Staiga debesis užslinko, ir tvenkinys ištuštėjo. 
Eik,— tarė paukštis, lapuos knibždėjo vaikai, 
Pasislėpę, sujaudinti, vos sulaikantys juoką. 
Eik, eik, eik,— tarė paukštis,— žmonių padermė 
Negali pakelti per daug tikrovės. 

Laikas esamas laikas būtas, 

Kas neišsipildė ir kas įvyko, 

Krypsta į vieną pusę, kuri visada dabartis. 


II 


Purve česnakai ir salfyrai 
Vežimo stebulę aplimpa. 
Styga, suskambus kraujy vyrų, 
Jiems randus primena senus 
Ir taiko pamirštus karus. 
Arterijos pulsuoja, limia. 
Ramiai po kūną cirkuliuoja, 
Kartodama žvaigždžių kelius. 

Sukyla vasarą į medį, 

Mes judame viršum to medžio 
Šviesoj, painiais jo lapo raštais, 
Ir girdime: drėgna veja 
Skalikai šerną beveją 

Kaip visada, nors danguje 
Gyvena taikiai tarp žvaigždžių. 


Besisukančio pasaulio rimties taške. Nei bekūnis, nei 
kūnas; 
Nei pirmyn, nei atgal; rimties taške, kur tėra tik šokis, 
Bet nei judesio, nei rimties. Pastovia nevadinki būsenos, 
Kur praeitis ateitis susikaupia. Nejudėjimas nei pirmyn, 
nei atgal, 
Nei aukštyn, nei žemyn. Bet jeigu ne taškas, rimties 
taškas, 
Nebūtų šokio, bet čia yra vien tik šokis. 
Aš tegaliu pasakyti: ten mes esame buvę, bet negaliu 
pasakyti kur. 
Ir negaliu pasakyt, ar ilgai, nes nemoku įkelti būties į 
laiką. 


Išsilaisvinimą iš nuosavybės troškimo, 
Išsilaisvinimą iš veiksmo, kančios, vidinės 
Bei išorinės prievartos lydi 
Išimties malonė, balta šviesa, sustingus ir judanti, 
Erhebung nejudant, susikaupimas 
Neatmetant, kai naujas ir senas pasaulis 
Tampa permatomas, suvokiamas, 
Užplūdus dalinei ekstazei, 
Atslūgus daliniam jo siaubui. 
Tad praeities ateities jungtis, 
Įausta į besikeičiančio kūno negalią, 
Saugo žmoniją nuo prakeiksmo ir dangaus, 
Kurių kūnas negali pakelti. 
Laikas būsimas, laikas būtas 
Mums leidžia turėti tiktai truputį sąmonės. 
Būti sąmoningam — vadinas, nebūti laike. 
Tačiau tik laike įmanoma prisiminti 
Akimirką rožių sode, 

Akimirką pavėsinėje, kai prapliumpa lietus, 

Akimirką skersvėjuotoj bažnyčioj rūkstant smilkyklei. 
Prisiminti, sulydyti su praeitim ateitim. 

Tiktai laikas įveikia laiką. 


III 


Čia nepatenkintų žemė, 

Laikas iki ir laikas po 

Prieblandoje — nei saulės šviesa, 

Pavidalą gaubianti švytinčia rimtimi, 

Iš lėto judančiam savo šešėliui suteikianti 
Netvarią grožio ir pastovumo iliuziją, 

Nei tamsa, apvalanti sielą, 

Jusles ištuštinanti netektimi, 

Meilę apvalanti nuo laikinumo, 

Nei tuštuma, nei pilnatvė. Tik virpėjimas 

Virš sukaustytų laiko veidų, 

Kuriuos paviliojo pramogos nuo kitų pramogų, 
Kuriuose pilna užgaidų, bet neįžvelgsi prasmės, 
Susikaupimo, tik visišką abejingumą, 

Žmonės ir popieriaus skiautės, blaškomos šalto vėjo, 
Kurs pučia iki ir po laiko, 

Vėjo, kuriuo alsuoja ligoti plaučiai, 

Laikas iki ir laikas po. 

Išsiveržia nesveikos sielos 

Į retėjantį orą, sustirusios 

Lekia su vėju, kurs drengia paniurusias Londono, 
Hempstedo ir Klarkenvelo, Patnio ir Kempdeno, 
Haigeito, Primrouzo ir Ladgeito kalvas. Nėra, 
Nėra tos tamsos mūsų klegančiame pasaulyje. 


Leiskis gilyn, nusileisk tik 

Į amžinosios vienatvės pasaulį, 

Ne pasaulį, o tai, kas yra nepasaulis: 
Vidinė tamsa, netektis, 

Kai prarandama viskas, 

Išsenka jausmai, 

Ištuštėja vaizduotė, 

Sunyksta dvasia; 

Tai yra vienas kelias, o kitas 
Yra toks pat: ne judėti, 

O atsisakyti judesio, kol pasaulis 
Apkvaitęs rieda toliau 

Būto ir būsimo laiko plentais. 


IV 


Laikas ir varpas palaidojo dieną, 

Debesį juodą vėjas link saulės gena. 

Ar saulėgrąža gręšis į mus, ar suras mus 
Graibantys orą švelnūs ūsai raganės, 

Aukštyn ar vysis? 

Ar šalti 

Kukmedžio pirštai, į gelmę besirangą, 

Mus apkabins? Po to, kai tulžio sparnas, į šviesą 
Šviesa atsakęs, nurimo, sustingo šviesa skaisti 
Besisukančio pasaulio rimties taške. 


V 


Žodžiai ir muzika juda 

Tik laike. Bet kas vien tiktai gyvena, 
Tegali mirti. Žodžiai, kalba pakyla, 

Panyra į tylą. Tik per pavidalą, formą 
Žodžiai ar muzika gali 

Pasiekti rimties būvį, kaip kinų vaza 

Kad sukasi amžinai savo pačios rimtyje. 
Tai ne smuiko rimtis, kol skamba nata, 

Ne tik ji, tai vienalaikis buvimas, 

Kai, sakykime, galas pralenkia pradžią 

Ar pabaiga ir pradžia esti kartu nuolatos 
Dar prieš pradžią ir po pabaigos. 

Ir viskas yra amžinai dabar. Žodžiai tempiasi, 
Braška, kartais sutrupa nuo prasmės naštos, 
Nuo įtampos, slysteli, krinta ir žūna, 

Dūla nuo netikslumų, neišsilaiko vietoje, 
Neišlaiko rimties. Spigūs balsai, 

Temokantys vaidytis, tyčiotis ar tiesiog plepėti, 
Visada juos užgriūna. Žodį dykumoje. 
Įnirtingai apspinta gundantys šnabždesiai, 
Šešėlis, verkiantis laidotuvių šokyje, 

Garsi nepaguodžiamos chimeros rauda. 
Judėjimas — tai pavidalo elementas, 

Kaip laiptuose iš dešimties pakopų. 

Pats geismas yra judėjimas, 

Pats niekada negeidžiamas; 

Meilė nėra judėjimas, 

Tik jo priežastis ir galas, 

Belaikė ji ir negeidžianti, 

Geidžianti gal tik laike 

Baigtinybės lytim sustingti 

Tarp nebūties ir būties. 

Staiga saulės spindulyje, 

Šokant dulkelėms, 

Pratrūksta slapukiškas juokas 

Vaikų iš tankios lapijos — 

Greičiau, čionai, dabar, visada — 
Beprasmiškas, bergždžias ir liūdnas laikas, 
Tįsantis prieš ir po. 


"EAST COKER 


I 


Mano pradžia — tai mano pabaiga. Vienas po kito 
Namai iškyla ir smunka, žlunga, juos perkelia, 

Išplečia, griauna, atstato, arba jų vietoje 

Lieka tik plynas laukas, fabrikas, apvažiavimas. 

Senas akmuo naujam rūmui, senas stuobrys naujai ugniai, 
Sena ugnis — pelenams, o pelenai — žemei, 

Kuri jau, žiūrėk, tapo kūnu, kailiu ar išmatomis, 

Kaulais žmogaus ar žvėries, kukurūzų stiebais ir lapais. 
Namai gyvena ir miršta: yra laikas statyti, 

Laikas gyventi ir daugintis, 

Laikas vėjui išdaužti išklerusio lango stiklą 
Ir klibinti lenią, slepiančią lauko pelę, 
Ir plaikstyti apdriskusį gobeleną su jaustu tyliu devizu. 


Mano pradžia — tai mano pabaiga. Šviesa įkypai 
Krinta ant plyno lauko, palikdama šešėlyje 
Gilų taką po medžių šakom, tamsų net popietėmis, 
Su vežimu prasilenkiant čia tenka šlietis prie šlaito, 
Gilų taką, vedantį tiesiai į kaimą, 
Užhipnotizuotą tvankaus įelektrinto oro. 
Plikas akmuo šiltame ūke 
Sugeria karštą šviesą, neatmuša. 
Jurginai miega tuščioje tyloje. 
Laukia pirmos pelėdos. 

Tame plyname lauke, 
Vasaros naktį išgirsi grojant 
Tylią birbynę ir mažą būgnelį, 
Išvysi juos trypiančius apie laužą — 
Vyrų ir moterų būrį 
Šokyje, skelbiančiame moterystę — 
Sakramentą patogų ir kilnų. 
Pora už poros neišvengiamoj sąjungoj, 
Už rankų ir už pečių laikydami vienas kitą. 
Kad būtų santarvė. Ratu aplink ugnį, 
Šokinėdami per liepsnas ar eidami ratelio, 
Kaimiškai iškilmingai arba kaimiškai kvatodami, 
Kilnoja sunkias kojas gremėzdiškuos batuos, 
Žemės kojas, molio kojas, su kaimišku džiugesiu, 
Su džiugesiu tų, kurie jau seniai po žeme 
Maitina javus. Seka laiką, 
Laikosi šokio ritmo kaip savo 
Gyvenimo tarpsnių ritmo: yra 
Laikas metlaikių ir žvaigždynų, 
Laikas melžti ir laikas nuimti derlių, 
Laikas vyrui jungtis su moterim 
Ir poruotis galvijams. Pėdos kyla ir leidžiasi. 
Valgymas ir gėrimas. Išmatos ir mirtis. 

Aušra tvyksteli, ir jau kita diena 

Ruošiasi kaitrai ir tylai. Jūrą šiaušia praslysdamas 
Ryto vėjas. Aš esu čia 

Arba ten, ar kitur. Savo pradžioj. 


II 


Kam vėlų lapkritį berūpi 
Pavasario maištingas ūpas 

Ir vasaros karštos būtybės, 

Ir snaigės, kur po kojom žiba, 

Ir piliarožė, per aukštai 
Užkopus, štai žemyn atlėpo, 
Vėlyvos rožės, pirmas sniegas? 
Žvaigždės rieda, perkūnas žvanga — 
Pasklido po dangų 
Tarpžvaigždinio karo falangos. 
Skorpionas Saulei gilia, 

Saulė ir Mėnuo nebepakyla, 
Rauda kometos, iš dangaus 
Meteorai puola žemynus, 
Viesulas neša pasaulį į tą 
Liepsną, kuri jį sudegins pirmiau 
Nei įsigalės ledynas. 


Galima ir taip išsireikšti -— kad ir ne visai tiksliai: 
Perkeltinė prasmė nuvalkiotos poetinės formos, 
Įveliančios mus į tiesiog nepakeliamas grumtynes 
Su žodžiais ir prasmėmis. Apie poeziją nekalbu — 
Ji nepateisino (grįžtant prie to paties) mūsų vilčių. 
Kas turėjo apvainikuoti tą ilgą laukimą — 
Išsvajota ramybė, rudeniškas nuskaidrėjimas, 
Senatviška išmintis? Ar apgavo jie mus, 

Ar apsigavo patys, tie tyliakalbiai seniai, 

Palikę mums tik receptą melo? 

Jų ramybė tėra atsargi bukaprotystė, 

Išmintis jų — tai kelios negyvos paslaptys, 
Bevertės tamsoj, į kurią jie įsistebeilijo 

Ar nuo kurios nusigrįžo. Vis dėlto mums atrodo, 

Kad patirties pagimdytas žinojimas 

Geriausiu atveju turi tik menką vertę. 

Jis apkrauna pavidalą ir iškreipia, 

Nes pavidalas kinta kiekvieną akimirką, 

O kiekviena akimirka yra naujas ir sukrečiantis 
Mūs praeities įvertinimas. Neapgauna mūsų tik tai, 
Kad apgaulė daugiau nebegali pakenkti. 

Viduryje, ne tiktai pusiaukelėje. 

Visame kelyje per tamsų mišką, per gervuogynus, 
Bedugnės pakraščiu, kur nėra vietos pėdai padėti, 
Gąsdinant šmėkloms, žaltvykslėms skleidžiant 
Pavojingą žavesį. Todėl nekalbėkite man 

Apie senių išmintį, verčiau — apie jų kvailumą, 
Jų baimės baimę ir neviltį, jų baimę turėti, 
Priklausyti kitam ar kitiems, ar Dievui. 
Vienintelę išmintį galim tikėtis įgyti — 
Nuolankumo išmintį: nuolankumas yra begalinis. 


Visi namai jau nuskendę po jūros bangom. 
Visi šokėjai nugrimzdę po žemės gūbriais. 


III 


O tamsa, tamsa, tamsa. Jie visi nugrimzta į tamsą, 

Į tuščias erdves tarp žvaigždžių, tušti į tuštumą — 

Kapitonai ir komersantai, įžymūs rašto Žmonės, 

Dosnūs menų globėjai, valstybės vyrai, valdovai, 

Pasižymėję tarnautojai, daugybės komitetų pirmininkai, 

Stambūs magnatai ir smulkūs rangovai nugrimzta į 
tamsą. 

Užtemsta Saulė ir Mėnuo, „(Gotos almanachas“, 

„Biržos laikraštis“ ir „Direktoriaus žinynas“, 

Ir jausmai atšąla, ir valios veikti nebėr. 

Mes slenkam su jais tylioje laidotuvių eisenoje, 

Niekieno laidotuvių, nes neturim ko laidoti. 

Ramiai,— tariau savo sielai, — tamsa teužklos tave, 

Tai bus Dievo tamsa. Kaip teatre 

Kad gęsta šviesa ir keičiamos dekoracijos, 

Dusliai sudunda užkulisiai, tamsa dengia tamsą, 

Ir mes žinom, kad kalvos ir medžiai, tolimas 
gamtovaizdis 

Ir įspūdingas iasadas jau nuriedėjo į šalį; 

Ar, kai ilgam sustojus metro traukiniui tunely tarp stočių, 

Pokalbis vos prasidėjęs nuslopsta tyloj, 

Ir matai aplinkinių veiduos gilėjančią proto tuštumą 

Ir didėjančią baimę, kad nėra apie ką galvoti; 

Ar kai narkozės būsenoj lieka sąmonė, bet joje nėra 

musų,— 

Ramiai,— tariau savo sielai, — lauk be vilties, 

Nes viliamės mes ne to, ko turėtume: lauk be meilės, 

Nes mylime mes ne tai, ką turėtume; lieka tikėjimas, 

Bet viltis, tikėjimas, meilė tėra laukime. 

Lauk negalvodama, nes nesubrendai galvoti: 

Ir tamsa virs šviesa, o rimtis — šokiu. 


Šnabždėk apie tekančius upelius ir žiemos perkūniją. 
Neregėtas čiobrelis, miško žemuogė, 

Juokas sode išduoda ekstazę, 

Neišvengiamai pasikartojančią 

Kaip mirties ir gimimo agonija. 


Sakote, aš kartoju, 

Ką jau esu kalbėjęs? Tad pakartosiu dar. 
Pakartosiu? Tam, kad atvyktum čionai, 
Atvyktum čionai iš ten, kur tavęs nėra, 

Eiti turi keliu, kur ekstazės nėra. 
Idant suvoktumei tai, ko dar nežinai, 

Eiti turi keliu, kur vien tiktai nežinia. 
Idant įgytumei tai, ko dar neturi, 

Eiti turi keliu, kur vien tiktai neturėjimas. 
Idant taptumei tuo, kuo tu dar nesi. 

Eiti turi keliu, kur tavęs nėra. 
Ir tu težinai tai, ko nežinai, 
Ir tu teturi tai, ko neturi, 
Ir kur tu esi, ten tavęs nėra. 

IV 


Chirurgas, sužeistas, plienu 

Nesveiką tiria kūno dalį, 
Gailestingumą kruvinų 

Delnų skausmingai jaučiam — jis tegali 
Įminti kūną mūs apėmusią negalią. 


Susirgę sveikstame tiktai, 

Jei slaugei mirštančiai paklūstam, 
Neguodžia, primena jinai 

Adomo ainių prakeikimą rūstų, 

O gyjantį tik dar daugiau ligų užplūsta. 


Ligonine pasaulis virto, 

Išlaikoma bankroto, kur 

Už nuopelnus bus leista mirti 

Nuo tėviškos globos; vienų svetur 

Jis mūsų nepaliks, bet persekios visur. 


Nuo pirštų šaltis į kelius 

Pakyla, nervus karštis riečia, 

Sušilti trokšdamas šąlu — 

Vėsioj ugny skaistyklos šiurpas krečia, 
O ši liepsna iš rožių, dūmai iš erškėčių. 


Mes geriam kraują nuolatos 

Ir kūną kruviną mes ryjam, 

Ir manom, kad nuo šios aukos 

Mūs kūnas žemiškas ir kraujas gyja, 
Kai švenčiam Didįjį Penktadienį suėję. 


V 


Ir taip aš pusiaukelėje, praleidęs dvidešimt metų, 
Dvidešimt tuščiai išeikvotų metų V"enire deux guerres,— 
Bandau išmokti vartoti žodžius, kiekvieną kartą 
Pradėdamas iš naujo ir patirdamas vis kitokią nesėkmę, 
Nes neišmokstam parinkti tinkamą žodį tik tam, 

Ko nebenorime pasakyti, arba taip, 

Kaip nebenorim kalbėti. Kiekvienas bandymas — 

Tai nauja pradžia, išpuolis į neišreiškiama 

Su apgailėtinais ginklais, kurie visai nebetinka 

Neklusniems jaudulių būriams, visuotinėje miglotų 

Jausmų maišaty. Ir tai, ką siekiame nukariauti 

Jėga ar nuolankumu, kiti jau yra užėmę. 

Vieną, du ar kelis kartus — žmonės, kurių mums neverta 

Tikėtis nurungti, nors tai pagaliau ne rungtynės, 

Tai tik kova už tai, kas buvo prarasta, 

Atrasta, prarasta vėl ir vėl: ypač dabar, kai sąlygos, 

rodos, 

Visai nepalankios. Nors tai nei laimėjimas, nei 
pralaimėjimas. 

Mums teskirta bandyti. Visa kita — ne mūsų reikalas. 


Namai — tai vieta, nuo kur mes prasidedam. Senstant 
Pasaulis vis svetimėja, painesnis daros gyvųjų 

Ir mirusiųjų išsidėstymas. Ne vieną 

Pilnatvės mirksnį, neturintį prieš nei po, 

O visą gyvenimą degti kiekvieną akimirką, 

Ir ne trumpą žmogaus gyvenimą, 

O laiką senų akmenų su nejskaitomais įrašais. 

Yra laikas vakarui po žvaigždėtu dangum 

Ir laikas vakarui po lempos gaubtu 

(Vakarui su šeimyninėm fotogratijom), 

Meilė būna arčiausiai savo esmės, 

Kai čia ir dabar išnyksta. 

Ir seniai privalo ieškoti — 

Čia ar tenai — nesvarbu. 

Mes turime neprarasti rimties, judėdami 

Į kitokio dažnumo būvį, 

Būsimai vienovei ir gilesniam bendrumui, 

Pro tamsą, šaltį, vienatvės tuštumą, 

Verkia banga, verkia vėjas, audrapaukščio ir deliino 
Bekraščiai vandenys. Pabaiga — tai mano pradžia. 


0 


THE DRY SALVAGES 


(Drai Selvidžis — greičiausiai iš 
les trois sauvages maža uolų grupė 
su švyturiu prie Naujosios 
Anglijos krantų, netoli Keipeno 
iškyšulio Masačiusetse.) 


Į 


Nedaug nutuokiu apie dievus, bet manau, kad upė — 

Tai stipri, ruda deivė — paniurus, rambi, nesuvaldoma, 

Kantri iki laiko, pirmiausia mums buvus riba. 

Paskui — kiek nepatikima krovinių plukdytoja; 

Galiausiai — tik užduotis tiltų statytojui, 

Kurią išsprendę didmiesčių žmonės tartum 

Pamiršo rudąją deivę. Tačiau ji liko neprijaukinta, 

Zinanti, kada niršti ir griauti, primenanti 

Tai, ką mes bandom užmiršti. Nešlovinama ir 
nemaldaujama 

Mašinų garbintojų, bet laukianti, stebinti ir laukianti. 

Jos ritmą galėjai justi vaikų kambary, 

Balandy kieme po vešliu kinišku uosiu, 

Ant rudeninio stalo kvepiančioj vynuogių kekėj 

Ar žiemą šeimos rate prie dujinio žibinto. 


Upė yra mumyse, jūra — aplinkui mus. 
Jūra -- tai žemės kraštas, granitas, 
Į kurį atsiremia bangos, paplūdimiai, kur ji paberia 
Pasaulio tvėrimo užuominų: 
Jūros žvaigždę, banginio nugarkaulį, krabą; 
Balutes, kur mūsų akims pražysta 
Jūrų žolės ir anemonės. 
Ji išmeta mūsų nuostolius — perplėštą tinklą, 
Sutraukytą bučių omarams, sulaužytą irklą, 
Svetimšalių skenduolių mantą. Jūroje daug balsų, 
Daug dievų ir balsų. 

Jos druska ant erškėtrožės, 
Jos rūkas eglyne. 

Jūra staugia 
Ir jūra dejuoja — tai skirtingi balsai, 
Dažnai girdimi kartu: inkščia laivavirvės, 
Lūžtančios bangos, plaka ir glosto vandenį, 
Gaudžia mūša tolumoj tarp granito dantų, įspėja 
Artėjantis kauksmas nuo iškyšulio; 
Tai vis jūros balsai — ir šokantis ant bangų 
Bakenas su sirena, kurį grįždami aplenkiam, ir kiras; 
Ir po tylaus rūko našta 
Skambantis varpas 
Dūžiais seikėja laiką, ne mūsų laiką, 
Kurį žymi lėtas žemės svyravimas, 
O tą, senesnį už laikmečių laiką, senesnį 
Už laiką, kurį skaičiuoja nerimo apimtos moterys, 
Atmerktomis akimis naktį planuojančios ateitį, 
Bandančios išvynioti, išpinti, išnarplioti 
Ir vėl sudėti į vieną praeitį ir ateitį 
Tarp vidurnakčio ir aušros, kai praeitis — vien apgaulė, 
O ateities nėra, prieš ryto budėjimo metą, 
Kai laikas sustoja, nors niekada nesibaigia; 
Ir žemė svyruodama, kaip buvo, yra nuo pradžios, 
Supa 
Varpą. 


II 


Kur mūsų aimanos begarsės baigias, 
Kai rudeninės gėlės tyliai vysta 

Ir meta žiedlapius nesujudėdamos, 

Kur baigias plūduriuojančios skeveldros, 
Pakrantėje malda skeleto tvyranti, 
Malda į pražūtingą apreiškimą? 


Nėr pabaigos, į priekį tik pro laiką 
Kiekvieno mirksnio pasekmės nutįsta, 
Jausmai sukaupia savyje rambėdami 
Gyvenimo metus, praleistus veltui, 
Salia tikrovės, šukėmis pažyrančios, 
Kurios lengvai atsižadam nurimę. 


O paskutinė velkasi išpaikus 

Tuštybė, pyktis dėl pačių menkystės 

Ir laisvas pamaldumas, Dievo neturėjimu 
Atrodęs plaukiant pratekančia valtim 

Ir varpo klausantis, tyloj prabylančio 
Paskelbti paskutinio apreiškimo. 


Kur vilkstinė žvejų laivelių baigias, 

Kai rimstant vėjui jie rūke paklysta? 
Mums laikas — vandenynas ncaprėpiamas, 
O vandenynas — netektys ir maldos, 

O ateitis, iš praeities iškylanti, 

Mums regisi duota paties likimo. 


Jie vandenį iš valčių semia, laikos 

Ar keičia kursą, o dangus nutįsta 

Virš lėkšto kranto vis labiau tamsėdamas; 
Jie ima pinigus ir taiso valtis, 

Tačiau dykai neplaukia už akiračio 
Laimikio, kurs nevertas atpirkimo. 


Čia aimanos nebylios nesibaigia, 

Žiedai nuvytę nenustoja vysti, 

Kančia be skausmo plečias nejudėdama, 

O jūros srovės nešasi skeveldras, 

Malda skeleto tvyro Mirčiai, Dievui jo. Sunki, netylanti 
Malda tiesaus ir vieno Apreiškimo. 


Senstant atrodo, kad praeitis įgauna 

Kitą pavidalą, įvykių grandinė subyra, netenka 
Vystymosi regimybės, toks klaidingas požiūris, 
Stiprėjantis, vulgariai suvokiant evoliuciją, 
Eiliniam protui tampa dingstim atmesti praeitį. 
Laimės akimirkos — ne patogus gyvenimas: 
Išsipildę lūkesčiai, sėkmė, saugumas, įsimylėjimas 
Ar puikūs pietūs, o staigūs praregėjimai — 

Mes patyrėm kažką, bet nespėjom suvokti prasmės, 
() dabar, artėjant link jos, patirtis vėl atgyja 
Kitu pavidalu — tai, kas anapus prasmės, 

Galim laikyti laime. Aš jau sakiau, 

Kad patirtis, atgyjanti prasmėje, 

Tai patirtis ne vieno gyvenimo, 

O daugelio kartų — nepamirštant to, 

Ko tikriausiai nė nepavyktų išreikšti: 
Zvilgsnio atgal pro tikėjimą 

Rašytine istorija, trumpo žvilgsnio per petį 
Atgal, į pirmykštį siaubą. 

Dabar mes matome, kad kančios laikotarpiai 
(Dažniausiai užeinantys dėl nesusipratimų, 
Nesvarbu, ar tikimasi blogų pasekmių, 

Ar jų bijoma) yra taip pat amžini 

Kaip laikas. Tai dar geriau suvokiame, 
Įsivaizduodami save kitų kančiose ir 
Iškentėdami jas kaip savo. 

Nes mūsų pačių praeitį slepia poelgių virtinė, 
O svetimos kančios suteikia gyvos patirties, 
Kurios neaptriname vėliau dėvėdamiesi. 
Zmonės keičiasi, šypsosi, bet kančia išlieka. 
Laikas griauna, ir laikas išsaugo 

It upė, plukdanti negrų lavonus, karves, vištų narvus, 
Kartų obuolį ir dantų žymes obuoly. 
Gruoblėta uola nerimstančiam vandeny, 
Bangos verčias per ją, rūkai užkloja, 

Tykią dieną tai lyg paminklas ar antkapis, 
Laivybai tinkamu oru — tai gairė 

Patikslinti kursui, bet žiemą ar staigiai 
Įtūžus jūrai, tampa tuo, kas buvo per amžius. 


III 


Dažnai svarstau, ar ne tai pasakyti norėjo Krišna, 

Kalbėdamas visokiom užuominom ar tiesiogiai: 

Esą ateitis — tai nuvytus daina, Karališka Rožė, levandos 

šakelė, 

Su mąsliu gailesčiu tiems, kuriems atgailauti neskirta, 

Suspausta tarp gelsvų nesupjaustytos knygos lapų. 

O kelias aukštyn — tai kelias žemyn, ir kelias pirmyn — 
tai kelias atgal. 

Viena aišku, nors to nuolatos nesuvoki: 

Laikas — ne gydytojas, ligonio čia nebėra. 

Kai traukinys pajuda, keleiviai patogiau įsitaiso 
Su vaisiais, žurnalais, komerciniais laikraščiais 
(Tie, kurie juos lydėjo, paliko peroną), 
Rūpestis veiduose virsta į pasitenkinimą 
Mieguistam ilgų valandų ritme. 
Pirmyn, keliauninkai! Nors nuo praeities nepabėgsite 
Į kitus gyvenimus ar kitokią ateitį, 
Jūs nebe tie, kurie paliko šią stotį, 
Ir dar ne tie, kur atvyks į tikslą, 
Kol bėga atgal siaurėjantys bėgiai 
Ar platėja kilvateris nuo laivūgalio, 
Stovėdami dundančio garlaivio denyje, 
Negalvokite: „praeitis pasibaigė“ 
Ar „ateitis dar prieš mus“. 
Temstant balsas dainuoja 
Lynuose ir antenose (nors ne mūsų ausims — 
Ošiančioms laiko kriauklėms — ir ne mūsų kalba): 
„Pirmyn, visi, kurie manote, kad keliaujate, 
Nors nesate tie, kurie matė nutolstančius uostus, 
Nei tie, kurie turi atplaukti. 
Čia, tarp šio ir ano kranto, 
Kol atšauktas laikas, bandykite blaiviai 
Apmąstyti ateitį, praeitį, ir tada 
Vieną nei veiksmo, nei neveikimo akimirką 
Jums taps aišku, kad „bet kurioj buvimo pakopoj 
Mūsų mintys privalo krypti 
Į mirties valandą“ — tai vienintelis veiksmas 
(Mirties valanda yra kiekviena akimirka), 
Atnešiantis vaisių kitų gyvenimuose. 
Tad negalvokite apie savo veiklos vaisius. 
Pirmyn. 

O keliautojai, o jūreiviai, 
Jūs, atplaukę į uostą, ir jūs, kurių kūnams 
Lemta iškęsti jūros teismą ir nuosprendį, 
Bet kuri išeitis — tai jūsų tikrasis tikslas“. 
Taip Krišna mokė Ardžūną 
Kovos lauke. 

Ne sudie, 

O pirmvn, keliauninkai. 


IV 


Mergele, kurios šventykla stovi iškyšuly, 
Melskis už plaukiančius jūrom, už tuos, 
Kurie verčias žvejyba, visus, 
Išplaukusius į teisėtą kelionę, 
Visus, kurie jiems vadovauja. 


Ir maldą dar pakartok už moteris, 
Kurios išlydėjo sūnus bei vyrus savo 
Ir nesulaukė grįžtančių, 

Figlia del tuo figlio, 

Dangaus Karaliene. 


Taip pat pasimelsk už tuos, kurie išplaukė 

Ir baigė savo kelionę ant smėlio, jūros lūpose 
Ar tamsybės nasruos, kurie neišvems jų, ar ten, 
Iki kur nenuaidi varpas, gaudžiantis 

Amžiną Viešpaties angelą. 


V 


Susisiekti su Marsu, kalbėtis su dvasiomis, 
Persakinėti jūrų pabaisos elgesį, sudarinėti 
Horoskopus, burti iš gyvulių vidurių, krištolinio 
Rutulio, nustatyti ligą iš parašo, nusakyti 
Praeitį iš delno linijų, o nelaimes — 

Iš pirštų, nukenksminti blogus ženklus 
Burtažodžiais, arbatžolėmis, skaityti ateitį 

Iš kortų, žaisti pentagramomis, 
Barbitūratais, išskaidyti pasaulėvaizdį 

Į priešsąmoninius siaubus, 

Tirti įsčias, kapus ar sapnus — tai tik įprastos 
Pramogos, narkotikai, laikraštinės antys, 
Kurių niekada netrūksta, ypač kuomet tautas 
Užplūsta nelaimės ir apima sąmyšis 

Ar Azijoje, ar Edžveroude. 

Zmonių smalsumas tiria praeitį, ateitį 

Ir kabinas į jas. Bet mėginti surasti 

Nelaiko ir laiko susikirtimo tašką — 

Tai šventojo užsiėmimas, 

Net ne užsiėmimas, o tai, kas duota 

Ir priimta, visą gyvenimą mirštant meilėje, 

Liepsnojant, aukojantis ir paklūstant. 

Daugeliui mūsų tai tik nepagaunamas 

Mirksnis laike ir už laiko, 

Pamišimo priepuolis, paklaidinęs šviesos spinduly, 

Čiobrelis nematomas ar žiemos žaibas, 

Krioklys ar muzika, skambanti taip giliai, 

Kad nė neišgirsi, bet pats esi muzika, 

Kol ji skamba. Tai tik užuominos ir spėliojimai, 

Užuominos, lydimos spėliojimų; visa kita — 

Tai maldos, apeigos, susikaupimas, mintis ir veiksmas. 

Pusiau atspėta užuomina, pusiau suprasta dovana yra 
Įsikūnijimas. 

Čia neįmanoma sąjunga 

Buities lygmenų įvyksta, 

Čia praeitis, ateitis 

Įveikiamos ir sutaikomos, 

Čia veiksmas tėra judėjimas 

To, kurį patį judina, 

Kurio judėjimą skatina 

Demoniškos ir žemiškos 

Jėgos. Teisingas veiksmas nuo 

Praeities, ateities išlaisvina, 

Nors daugelis mūsų šio tikslo 

Niekada nepasieksime; 

Mes tik todėl nepralaimime, 

Kad vis iš naujo bandome; 

Galų gale mes patenkinti, 

Jei šie laikini sugrįžimai 

(Ne per toliausiai nuo kukmedžio) 

Maitina reikšmių dirvožemį. 

LITTLE GIDDING 


I 


Pavasaris žiemos vidury — neįprastas metas, 
Amžinas, įsiplieskiantis saulei leidžiantis, 

Pakibęs laike tarp ašigalio ir atogrąžos. 

Kai trumpa diena būna šviesiausia, liepsninga saulė 
Keliom akimirkom uždega šerkšną ir tvenkinio ledą 
Bevėjam šalty, kuris lyg širdies kaitra 

Akinančiai sužėri ankstyvą popietę 
Pavandenijusiuos veidrodžiuos. 

Švyti skaisčiau nei nuodėgulis ar žarijų puodas, 
Budina kurčią dvasią: ne vėjas, o Sekminių liepsna 
Tamsiausiu metų laiku. Sielos syvai svyruoja 

Tarp šalčio ir atlydžio. Čia neužuosi žemės, 
Nepajusi gyvybės kvapo. Pavasaris, 

Pamiršęs sutartą laiką. Belapė gyvatvorė 
Pasipuošė valandą trumpalaikiais sniego žiedais, 
Pražydo umiau nei vasarą, 

Nekraudama pumpurų, nebarstydama žiedlapių, 
Anapus vaisos įstatymų. 

Tad kur ši vasara, nesuvokiama 

Nulinė vasara? 


Jeigu ateitum vėl 
Keliu, kurį visada nejučia pasirenki, 
Iš ten, iš kur visada atkeliauji, 
Jeigu ateitum keliu šiuo gegužy, rastum gyvatvorę 
Baltuojančią vėl, gegužy, gašliai ir švelniai. 
Ir tavo kelionė baigtųs taip pat, 
Ar atslinktum nakčia lyg išvytas karalius, 
Ar ateitumei dieną pats nežinodamas ko, 
Būtų taip pat: pasukęs iš kelio 
Už kiaulidės išvystumei niūrų fasadą 
Ar antkapį. Tai, dėl ko tareisi atėjęs, 
Tėra kevalas, lukštas prasmės, kuris 
Suskyla tik visiškai išsipildžius tikslui, 
Jeigu jis išsipildo. Arba tu neturėjai tikslo, 


mi — 
Arba tikslas yra anapus įsivaizduojamo galo 
Ir keičiasi tau artėjant. Yra kitos vietos, 
Kuriose iaip pat pasibaigia pasaulis: ties jūros nasrais, 
Virš tamsaus ežero dykumoj ar didmiesty, 
Bet arčiausia erdvėj ir laike pabaiga 
Yra Anglijoj ir dabar. 


Jeigu ateitum vėl 
Bet kuriuo keliu, pradėdamas nuo bet kur, 
Bet kuriuo metu ar metų laiku, 
Visada būtų taip pat: tu privalėtum atmesti 
Jutimą ir suvokimą. Tu atėjai ne paliudyti, 
Išmokti ko nors, patenkinti smalsumą 
Ar duoti ataskaitą. Tu atėjai klūpoti 
Ir įtvirtinti maldą. Nes malda — daugiau 
Nei surikiuoti žodžiai ar priemonė užvaldyti 
Besimeldžiančiam protui, ar tylus besimeldžiančio balsas. 
Ir kam mirusieji nerado žodžių gyvendami, 
Gali dabar pasakyti: mirusių mintys 
Virpa liepsnos liežuviais už gyvųjų kalbos. 
Čia, kur kertas nelaikės akimirkos, 
Anglijoje ir niekur. Niekad ir visada. 


II 


Senio rankovę puošia 

Pelenai iš sudegusių rožių. 

Dulkės, ore pakibusios, 

Žymi vietą, kur būta sodybos. 

Dulkės, kuriom kvėpuojam, 

Buvo sijos, pelės, sienojai. 

Išsenka viltis, neviltis — 
Tokia būna oro mirtis. 


Potvynis semia akis, 

O burnoj sausatis. 
Miręs vanduo ir smėlis 
Vienas prieš kitą kelias. 

Dirvos išsekusios mūsų 

Spokso į bergždžią triūsą 

Ir nelinksmai kikena. 
Šitaip numiršta žemė. 


Vanduo ir ugnis išjuokia 
Mūsų atstumtą auką. 
Vanduo ir ugnis supūdys 
Šventyklų pamatus, glūdinčius 
Sielose — mes juos pamiršom. 

Taip vanduo ir ugnis numiršta. 


Netikrą, blankią valandą prieš rytą, 

Kai baigias nesibaigianti naktis 

Ir begalybės pabaigą kartoja, 
Juodam karveliui praviru snapu 

Link horizonto pažeme prasklendus, 

Sužvango mirę lapai it skarda 
Virš grindinio, ir jokio kito garso, 

Tik dūmai kilo iš trijų šalių. 

Aš sutikau jį žengiantį nervingai 
It metalinį lapą, link manęs 

Ridenamą rytinio miesto vėjo. 

Kai pažvelgiau, jis nudelbė akis, 
Išvengė tiriamo, šiurkštoko žvilgsnio, 

Kuriuo nužvelgiam sutiktą tamsoj, 

Išvydau bruožus mirusio jau meistro, 
Kurį buvau pamiršęs, o dabar 

Vėl sutikau: ir daugelį, ir vieną 

Man priminė sausam vėlės veide 
Pažįstamos ir neregėtos akys. 

Aš susidvejinau ir sušukau, 

Ir išgirdau jo balsą: „Ką, ir tu čia?!“ 
Nors mūs nebuvo. Vienas aš buvau, 

Pažįstantis save, tačiau ne šitą — 

Ir jis, dar veidą lipdantis, nors jau 
Įstengėm vienas kitą atpažinti. 

Visuotinio tad vėjo nešami, 

Per svetimi, kad imtume žodžiuotis, 

Vienovėj susikirtusių laikų, 

Nesusitikę niekur, niekada, lyg 

Mirties sargyba žengėme gatve. 
Tariau: „Esu nustebintas maloniai, 

Nes malonumas stebina. Sakyk, 

Ką pamiršau aš, ko suvokt nespėjau?“ 

O jis: „Nenoriu vardinti savų 
Minčių ir žodžių, jei esi pamiršęs, 
Kas jau atitarnavo — tebūnie. 

Tik melskis, kad kiti už juos atleistų, 
Kaip aš meldžiu tave atleisti man 
Kaltes ir gėrį. Vaisius paskutinis 

Šių metų jau suvalgytas. Sotus 
Zvėris nuspirti ruošias tuščią lovį. 

Pernykščiai žodžiai pernai ištarti, 

O būsimieji laukia kito balso. 

Belt jei dvasia įveikia jau ribas 

Dviejų pasaulių ir abu sujungia, 

Randu žodžius, kur nemaniau sakyt, 
Mieste, kurio išvysti nesivyliau, 

Palikęs kūną tolimam krante. 

Jei mes turėjom puoselėti kalbą 
Ir tarmę gryninti genties, idant 
Gilėtų ir aiškėtų mūsų protai, 

Stai dovanos, kur amžius ruošė tau 
Gyvenimo apvainikuoti triūsui. 
Pirmiausia — šaltos prieštaros prote, 

Užmiršusiam žavėtis, bepasiūlo 
Tik aitrų vaisių šmėklos obelies, 
Kai siela skirias nuopuoly nuo kūno. 

Paskui — bejėgis pyktis dėl žmonių 
Kvailumo, juoko protrūkiai iš visko, 
Kas mūsų nebelinksmina seniai. 

Galiausiai — sąžinės aštrus graužimas 
Dėl to, ką padarei ir kuo buvai. 

Ir gėda pasiteisinimų, matant, 

Kiek sykių nusikalsdamas kitiems 
Jauteisi vos ne pavyzdžiu dorybės. 
Zodžiu — niūroka juokdario šlovė. 

Tarp paklydimų įžeista dvasia tol 
Klajos, kol atsinaujins liepsnose, 
Kur judame ritmingai lyg šokėjai“. 

Diena jau brėško. Gatvėje kreivoj 
Jis lyg ir atsisveikinęs išnyko, 
Sugaudus ragui rytmečio staiga. 


III 


Trys būsenos, iš pažiūros panašios, 

Nors visiškai skirtingos, veši toje pačioje gyvatvorėje: 
Prisirišimas prie savęs, daiktų, asmenų, svetimumas 
Sau, daiktams, asmenims ir augąs tarp jų abejingumas, 
Kuris atitinka anuodu kaip gyvybė — mirtį, 

Esančią tarp dviejų gyvenimų — nežydėjimą tarp 
Gyvos ir mirusios dilgėlės. Atmintis reikalinga 
Išsilaisvinti — ne iš meilės, o meilei iškelti 

Už aistros ribų ir taip išsilaisvinti nuo ateities 

Kaip ir nuo praeities. Tėvynės meilė tėra 

Iš pradžių tik prisirišimas prie savo veiklos dirvos, 
Kol kartą suvoki, kad ši veikla ne tokia jau svarbi, 
Nors nebeprasmė. Istorija gali būt vergija, 

Istorija gali būti laisvė. Pažvelk, jau nyksta 

Veidai ir vietos, asmuo, kaip galėjęs mylėjęs jas, 
Nyksta, idant atsinaujintų, įgavę kitą pavidalą. 


Nuodėmė neišvengiama, bet 
Viskas gerai bus ir 

Viskas susitvarkys. 

Kai galvoju apie šį kraštą, 

Jo žmones, gal ne visai tobulus, 
Ne taip jau gerus bei artimus, 
Bet paliestus ypatingos dvasios, 
Kuri mus skyrė ir vienijo 
Nesantaikoj ir vaiduose; 

Kai prisimenu karalių saulėlydį, 
Kelis žmones ant ešafoto, 

Dar kelis, mirusius 

Užmarštyje, čia ir svetur, 
Vieną, kurs mirė ramus ir aklas... 

Kodėl mes turėtume gerbti 

Mirusius savo labiau už mirštančius? 
Tai ne varpas iš praeities 

Ir ne užkeikimas, 

Šaukiantis Rožės vaiduoklį. 

Mes neatgaivinsime partijų, 
Neprikelsim anų politikų, 
Nežygiuosim paskui senuosius būgnus. 
Tie žmonės ir jų priešai, 

Ir priešų priešai 

Priėmė tylos konstituciją, 

Įsisupo į vieną partiją. 

Ką mes paveldėjom iš laimėjusių, 
Atėmėm iš pralaimėjusių 

Mums paliktą simbolį, 

Išgryninią mirtyje. 

Viskas gerai bus ir 

Viskas susitvarkys, 

Kai išmaldautoji žemė 

Išskaistins mūs troškimus. 


IV 


Karvelis leidžiasi, erdves 

Siaubu ir ugnimi užtvindęs, 

Nulaižo ji kaltes, 

Pro neviltį viltingai spindi. 

Laužai du, laukiantys tavęs — 
Tad rinkis — tik ugnis galės 
Atpirkti iš kitos ugnies. 


Tai meilė kančiomis mus baudžia. 
Ji — Vardas, gaubiamas slapties, 
Virš rankų, kurios audžia 
Drabužį skaudų iš ugnies; 
Juo mus visus lemtis apsiaučia: 
Kol esame, abiejose 
Vaitoti tenka liepsnose. 

Ką vadinam pradžia, dažnai yra galas, 

O užbaigti lygu pradėti. 

Pabaiga yra ten, kur mes pradedam. Kiekviena 
Taisyklinga ištara ar sakinys (kur žodžiai 

Yra savo vietoje ir vienas kitą palaiko, 
Nebūdami nei kuklūs, nei pernelyg puošnus, 
Sklandžiai jungiantys sena ir nauja, 

Žodžiai taiklūs ir paprasti, bet ne prasti, 
Taisyklingi ir tikslūs, bet ne pedantiški, 

Šoka laimingoje santuokoje), kiekviena 

Ištara ar sakinys yra pabaiga ir pradžia, 

O eilėraštis — epitafija. Kiekvienas veiksmas — 
Tai žingsnis į ešaifotą, į laužą, į jūros nasrus 
Ar link neįskaitomo antkapio: ten mes prasidedam. 
Mes mirštam su mirštančiais: 

Zvelk — jie iškeliauja ir vedasi mus kartu. 

Mes gimstam su mirusiais: 

Žvelk — jie sugrįžta ir mus atsiveda. 

Rožės akimirka ir kukmedžio akimirka 

Trunka tiek pat. Žmogus be istorijos 

Yra neatpirktas iš laiko, nes istorija — tai nelaikių 
Mirksnių pavidalas. Tad, šviesai blankstant 
Žiemos popietę nuošalioje koplyčioje, 

Istorija yra Anglija ir dabar. 


Vedami šios meilės ir pašaukti šio balso 


Mes nesiliausim ieškoti, 

Ir mūsų ieškojimai baigsis, 
Kuomet sugrįšim į pradžią 
Ir ją ištirsim pirmiausia. 
Pro atsimintus, nors nepažįstamus 
Vartus pagaliau išvysime 
Tai, kas buvo pradžioj. 
Prie ilgos upės ištakų 
Nematomo krioklio balsas 
Ir vaikai obels šakose, 
Nepažįštami ir nematomi, 

Girdimi tik, vos vos girdimi tyloje 
Tarp dviejų jūros bangų. 
Greičiau, čionai, dabar, visada — 
Būvis naivus ir paprastas 

(Bet už jį atiduotum daug ką). 
Viskas gerai bus ir 

Viskas susitvarkys, 

Liepsnos liežuviai susiveja 

Į ugnies spinduliuojantį mazgą, 
Nes ugnis ir rožė — tai viena. 

ŽMOGŽUDYSTĖ 
KATEDROJE 


I DALIS 


Veikėjai: 
KENTERBERIO MOTERŲ CHO- 
RAS 
TRYS KATEDROS KUNIGAI 
PASIUNTINYS 
ARKIVYSKUPAS TOMAS BEKE- 
TAS 
KETURI GUNDYTOJAI 
PALYDOVAI 


Scena arkivyskupo menėje 1170 gruodžio 2 dieną. 


CHORAS 


Čia, prie katedros, glauskimės. Laukime čia. 

Ar mus veja pavojus? Ar ne saugumo pojūtis 
mūsų pėdas atsuko katedros linkui? 
Kas galėtų mums, vargšėms, 

Grėsti, mums, vargšėms moterims Kenterberio? 
Kokia nelaimė, 

Dar mums nežinoma? Niekas mums negresia, 

Katedra prieglobsčio mums nesuteiks. 
Nuojauta to, ką 

Mums išvysti ir paliudyti skirta, 
pėdas mūs atsuko 

Katedros linkui ir verčia mus būti liudininkėm. 


Jau spalis auksinis sunyko į lapkritį niūrų, 
Ir jau obuoliai suskinti ir sudėti, 

o žemė štai tapo 

rudų mirties lopinių 

vandeny ir purve salynu. 


8 

Laukia Naujieji Metai, alsuoja ir laukia, 

ir šnabžda tamsoj. 
Nuspiria purviną batą artojas 

ir tiesia ranką link židinio. 
Laukia Naujieji Metai, lemtis savo laiko laukia. 
Kas ranką ištiesęs link židinio 

Visus Šventuosius jų dieną prisiminė, 
Prisiminė būsimus kankinius ir šventuosius? 
Kas ranką išties link ugnies 

ir valdovo atsižadės? Kas ugnies 

sušildytas savo valdovo atsižadės? 


Jau septynetas metų ir vasara, 
Kai arkivyskupas mus paliko. 
Geras savo žmonėms jis buvo, 
Bet nelaukiame jo sugrįžtant. 
Valdo karalius ar didikai — 
Priespaudą kenčiame mes visokią, 
Bet neretai mus ramybė palieka, 
Būnam tada labiausiai patenkinti. 
Stengiamės savo ūkiuos tvarkytis; 
Gero šiek tiek susikrauti pirklys apdairus mėgina, 
O artojas, virš savo žemės lopo palinkęs 
ir žemės spalvą įgavęs, 
Geidžia nematomas likti. 
Baiminuos, kad nesugriūtų metų laikų rimtis: 
Greitai žiema prisiartins ir mirtį atneš nuo jūros, 
Viską griaunąs pavasaris į duris baladosis, 
Šaknys, daigai mums išės akis ir ausis, 
O upokšnių vagas išdžiovins pražūtinga vasara, 
Ir varguoliui teks laukti kito vystančio spalio. 
Kodėl turėtų paguosti vasara 
Rudens liepsnas ir žiemos rūkus? 
Kas mums belieka veikti per pačią kaitrą, 
Jei ne bevaisiuose soduose laukti ateinant spalio? 
Negandą jaučiam kažkokią artėjant. 
Laukiame, laukiame, 
Laukia šventieji ir kankiniai 
tų, kurie taps kankiniais ir šventaisiais, 

Dievo rankoje laukia lemtis 

ir pavidalus įvykiams kuria: 
Aš tai aiškiai regėjau it saulėtą dieną. 
Dievo rankoje laukia lemtis, 

o ne valdovų rankose, 
Kurie tiek gera pridaro, kiek bloga, numato, spėlioja, 
Siekia tikslų, kurie keičias 

jų rankose keičiantis laikui. 
Gruodi laimingas, ateik, 

kas švęs tave, kas apsaugos? 
Ar Žmogaus Sūnus vėl užgims prakartėlėj? 
Mums, vargšams, neskirta veikti, 
Tik laukti ir liudyti. 

(Įeina KUNIGAI) 


PIRMAS KUNIGAS 


Jau septynetas metų ir vasara, 
Kai arkivyskupas mus paliko. 


ANTRAS KUNIGAS 
Kaip ten sekasi jam ir Jo Sventenybei Popiežiui 
Kovoti su mūsų neklaužada ir su prancūzų karalium 
Tarp amžinų intrigų, suktybių, 
Sutartose, atidėtose konierencijose, 
Nesibaigusiuos ar nesibaigiančiuos posėdžiuos 
Įvairiose Prancūzijos vietose? 


TREČIAS KUNIGAS 
Iš valdžios pasaulietinės nieko gero nesitikiu — 
Tik smurto, melo ir nesibaigiančių grobstymų. 
Valdo karalius ar didikai: 
Tvirtas — tvirtai, o silpni — nenuosekliai. 
Jie įstatymą vieną težino: valdžią užgrobus laikyti. 
Moka stiprieji kitų gobšumu ir aistrom naudotis, 
O silpnuosius dažnai jų pačių geiduliai praryja. 


PIRMAS KUNIGAS 
Negi viskas taip tęsis, nejaugi 
Šie vargšai žmonės prie vartų 
Užmiršo jau savo draugą, dvasinį tėvą, užmiršo 
Turėję draugą? 

(Įeina PASIUNTINYS) 


PASIUNTINYS 
Dievo tarnai ir bažnyčios sergėtojai, 
Jums pranešti turiu be užuolankų: 
Mūs arkivyskupas Anglijoj, nebetoli nuo miesto. 
Siuntė mane jis skubiai į priekį 
Kaip galint greičiau jums duoti žinią, 
Idant pasiruoštumėt jį sutikti. 


PIRMAS KUNIGAS 
Nejaugi tremtis pasibaigė, ir mūsų garbus arkivyskupas 
Vėl išvien su karalium? Nejau susitaikė 
Šiedu išdidūs žmonės? 

TREČIAS KUNIGAS 

Ar gali kūjis 

Su priekalu susitaikyti? 

ANTRAS KUNIGAS 
. Pasakok, 
Ar ginčai senieji pasibaigė, ar išdidumo siena, 
Skyrusi juos, nuversta? Taika jau ar karas? 


PIRMAS KUNIGAS 
Ar jis 
Tikras dėl savo gyvybės atvyksta, ar tepasikliaudamas 
Romos galybe ir teisingumo jausmu, 
Dvasine savo valdžia ir tikinčiųjų meile? 


PASIUNTINYS 
Manau, netuščios šios jūsų abejonės. 
Jis grįžta išdidus, nė kiek nepasikeitęs, 
Visiškai pasikliaudamas meile savo žmonių, 
Kurie jį sutinka beprotiškai džiūgaudami: 
Sustoję prie kelio meta ant jo kepures, 
Grindinį barsto šakelėm bei rudens gėlėmis. 
Gatvės netrukus bus sausakimšos. 
Jo žirgas gali netekti puošnios uodegos — 
Kiekvienas ašutas taps brangiausia relikvija. 

Jis iš vieno su popiežium ir prancūzų karalium, 
Kuris pasilikti jį kalbino savo valstybėje. 
Bet mūsų karalius — kitas reikalas. 


PIRMAS KUNIGAS 
Tačiau — taika ar karas? 


PASIUNTINYS 

Taika, tiktai be bučinių. 
Skubom sudurtas reikalas, jei mano nuomonę 
Išgirsti norite, juk Jo Kilnybė arkivyskupas — 
Ne toks žmogus, kurs iliuzijas kuria 
Ar gali bent kiek sumažinti reikalavimus. 
Jei klausiat manęs, ši taika atrodo 
Visai nepanaši į pabaigą ar pradžią, 
Juk atmena visi, kaip arkivyskupas 
Palikdamas karalių jam pasakė: 
„Aš palieku, valdove, jus kaip žmogų, 
Kurio pasauly šiam nebesutiksiu“. 
Yra bent kelios gana svarios nuomonės, 
Ką šitie žodžiai reiškia, bet užtikrinu, 
Jog nė viena nepranašauja nieko gero. 

(Išeina) 


PIRMAS KUNIGAS 
Bijau dėl arkivyskupo, bijau dėl Bažnyčios, 
Matydamas, kaip išdidumas, staigaus iškilimo kurstomas, 
Virto, deja, apmaudžiausiais nesutarimais. 
Menu jį kanclerio poste — džiaugės karalius, 
Savaip jį gerbė, nors vengė išdidūs dvariškiai, 
Niekinantis ir niekinamas, visada atsiskyręs, 
Visada jiems nesavas ir nesaugus. 
Jo išdidumas mito savo paties dorybėmis, 
Jo išdidumas čiulpė syvus iš jo kilnumo, 
Jo išdidumas čiulpė syvus iš jo teisumo, 
Bodėdamasis valdžios teikiama galia, 
Troško jis priklausyti vienam tik Dievui. 
Būtų karalius silpnesnis ar galingesnis, 
Visai kitaip tikriausiai klotųsi Tomui. 

ANTRAS KUNIGAS 
Mūsų ganytojas grįžo, parvyko namo pas savuosius. 
Mes jo prisilaukėm nuo gruodžio niūraus iki gruodžio. 
Vėl arkivyskupas mums vadovaus, dvejones išsklaidys ir 
baimę, 

Ką privalom daryti nurodys, įstatymus leis ir mokys. 
Mūsų tėvas iš vieno su popiežium ir prancūzų karalium. 
Galim šlietis į uolą, justi žemę po kojom 
Potvynių ir atoslūgių srautuos, 

kuriuos žemvaldžių ir didikų 

jėgos svyruodamos kelia. 
Dievo uola mums po kojom. Sutikime arkivyskupą 

jam širdingai dėkodami: 
Mūsų ganytojas, mūs arkivyskupas grįžta. 

O jeigu jis grįžta, 
Mūsų dvejonės tenyksta. Todėl pralinksmėkim, 
Meldžiu, pralinksmėkim, smagiais jį veidais pasitikim. 
Aš arkivyskupo šalininkas. Sveikinkim arkivyskupą! 


TREČIAS KUNIGAS 
Į gera ar bloga tesisuka ratas. 
Septynetą metų ratas stovėjo, į gera nėjo. 
Į gera ar bloga tesisuka ratas. 
Nes kas pažįsta gėrio ar blogio dugną? 
Kol girnos sustos, 
Ir gatvėj bus durys užsklęstos, 
Ir visos dainuojančios dukterys bus pažemintos. 


CHORAS 


Miesto amžino nerasi 
čia, nei prieglobsčio saugaus. 

Blogas vėjas, blogas laikas, netikra nauda, 
pavojus tikras. 

Ak, vėlu jau, vėlu jau, metas per daug vėlyvas, 
nuvyto jau metai. 

Piktas vėjas, jūra įtūžus, pilkas dangus, 
pilkas, pilkas. 

Ak, Tomai, grįžk, arkivyskupe, grįžk, 
į Prancūziją sugrįžki. 


o 8 
Grįžki. Skubiai. Ramiai. 
Mus žūti palik ramybėje. 
Ateini mums plojant, 
ateini mums džiūgaujant, bet ateini, 
mirtį nešdamas į Kenterberį: 
Pražūtis virš namų, pražūtis virš tavęs, 
pražūtis virš pasaulio. 


Mes nelaukiame nieko įvykstant. 
Ramiai pragyvenom septynetą metų, 
Išmokome būti nepastebimos, 
Gyvendamos ar pusiau gyvendamos. 
Buvo priespaudos ir malonumų, 
Buvo skurdo ir palaidumo, 

Buvo šiek tiek neteisybės. 

Bet mes toliau gyvenome, 
Gyvenome ir pusiau gyvenome. 
Kartais javai neuždera, 

Kartais derlius būna neblogas, 
Vienąmet nenustoja lyti, 

Kitąmet nesibaigia sausros, 
Vienąmet obuolių būna gausiai, 
Kitąmet neužmezga slyvos. 

Bet mes toliau gyvename, 
Gyvename ir pusiau gyvename. 
Šventes mes švesdavom, mišių išklausydavom, 
Raugdavom alų ir sidrą, 

Malkas rinkdavom žiemą, 

Prie židinio kampo plepėdavom, 
Prie gatvės kampo plepėdavom, 

Ne tik pašnibždom plepėdavom, 
Gyvendamos ir pusiau gyvendamos. 
Regėjom gimimų, mirčių, tuoktuvių, 
Visokios nešlovės patyrėme, 

Mus nuskriausdavo mokesčiais, 
Mes juokėmės ir liežuvavome, 
Kelios merginos dingo 
Paslaptingai, kelioms nepasisekė. 
Mes turėjome savo siaubus, 

Savo šmėklas, slapčiausias baimes. 

O dabar didis siaubas yra virš mūsų, 
ne vieno, o daugelio siaubas, 

Panašus į mirties ir gimimo siaubą, 
kai regim gimimą ir mirtį 

Vienatvėje, tuštumoje. Mes 

Bijome baime, kurios neįstengiam suvokti, 
pažinti, kurios nė viena nesuprantame. 

Mūsų širdys išplėštos, mūsų smegenys išlukštentos 
tartum svogūnai, mes blaškomės pasimetusios 

Didžiajam siaube, kurio nė viena nesuprantame. 
O arkivyskupe Tomai, 

Mūsų ganytojau Tomai, palik mus, palik mus 
mūsų pilkos, nuolankios buities rėmuos, 
palik mus, neliepk mums 

Iškęsti namų žūties, iškęsti tavo žūties 
ir pražūties pasaulio. 

O arkivyskupe, tikras dėl ateities, 
saugus, nesudrumsčiamas tarp savo dvasių, 
ar supranti, ko prašai, ar supranti, ką reiškia 

Mažiems žmoneliams pakliūti į didžiąją lemtį, 
mažiems žmoneliams, gyvenantiems 
tarp mažų dalykėlių, 

Tokią naštą uždėti proteliams mažų žmonelių, 
kurie čia laukia namų pražūties, 
savo ganytojo pražūties 
ir pasaulio žūties? 

O arkivyskupe Tomai, palik mus, palik mus, 
palik niūrų Duvrą, pakelki bures 
link Prancūzijos. Mūs arkivyskupas Tomas 
net Prancūzijoje lieka mūs arkivyskupu. 
Tad, arkivyskupe Tomai, baltą burę išskleiski 
tarp pilko dangaus ir audrotos jūros, 
palik mus, keliauk Prancūzijon. 


ANTRAS KUNIGAS 
Kas čia per šnekos tokią akimirką? 
Esate kvailos, įžūlios ir plepios moterys. 
Ar nežinot, kad mūsų garbus arkivyskupas 
Gali atvykti kiekvieną akimirką? 

Gatvėse minios valiuoja ir džiūgauja, 

O jūs it varlės medžiuos kvarkiate — 

Varles bent iškept ir suvalgyti galima. 

Kad ir kokios jus slėgtų baimės ir nuojautos, 
Labai prašau nutaisyti džiaugsmingus veidus 
Ir širdingai pasveikinti gerąjį arkivyskupą. 


(Įeina TOMAS) 


TOMAS 
Ramybė jums. O jas telydi įkvėpimas. 
Pasako jos daugiau nei žino, negu jūs suvokiat. 
Jos žino ir nežino, ką reiškia veikti ir kentėti. 
Jos žino ir nežino, kad veikti reiškia kentėti, 
O kentėti — veikti. Nei veikiantysis kenčia, 
Nei kenčiantysis veikia, bet abu uždaryti 
Amžinajam veiksme, amžinajam kentėjime, 
Kurį kiekvienas privalo savo valia priimti, 
Kurį kiekvienas privalo savo valia iškęsti, 
Idant neišnyktų pavidalas, nes pavidalas — veiksmas 
Ir kančia, kad ratas galėtų suktis ir nejudrus 
Būt amžinai nejudrus. 


ANTRAS KUNIGAS 
Atleisk man, ganytojau, nepastebėjau ateinant, 
Besiklausydamas šių neprotingų moterų. 
Atleisk mums, ganytojau, tave tinkamiau sutiktume, 
Jeigu anksčiau pradėję būtume ruoštis. 
Bet supranti juk, tėve,— septynetas metų laukimo, 
Septynetas metų maldų, septynetas metų pasninko 
Mūsų širdis geriau parengė tavo grįžimui, 
Nei galėjo septynios dienos paruošt Kenterberį. 
Aišku, liepiau tavo menėse židinius kurti, 
Kad ugnis išsklaidytų angliško gruodžio žvarbą, 
Nuo kurios atpratai švelnesnio klimato supamas. 
Rasi kambarius, tėve, kokius palikai anuomet. 


TOMAS 


Ir aš juos palikti stengsiuos, kokius radau. 
Esu be galo dėkingas už švelnų rūpestį. 

Smulkūs tai reikalai. Trumpas poilsis Kenterberyje, 
Tarp uolių, nenuilstančių mūsų priešininkų. 
Jorko, Londono ir Salisberio pikti vyskupai, 
Laiškus perimt norėdami, visą pakrantę apstatė 
Savo šnipais ir pasiuntė mus sutikti 

Tuos, kur labiausiai manęs neapkenčia. 

Per Dievo malonę jų kėslus nujausdamas, 

Aš pasiunčiau laiškus kitą dieną. 

Laimingai atplaukę sutikome Sendviče 

Borką, Voreną ir Kento šeriią, 

Kurie nukirsti man galvą buvo prisiekę. 

Tik Salisberio dekanas Jonas, 

Karaliaus vardu pagąsdinęs išdavyste, 

Rankas jų sulaikė. Tad kurį laiką 

Mus paliko ramybėj. 


PIRMAS KUNIGAS 
Ar seka jie paskui? 


TOMAS 


Dar kurį laiką alkanas vanagas 
Sklęs vis žemiau sukdamas ratą, 
Lauks progos, kliauties, pateisinimo. 
Galas bus greitas, paprastas, Dievo duotas. 
Tuo tarpu mūsų pirmasis veiksmas 
Tarp šmėklų vyks, kovojant su šmėklom. 
Vyksmas sunkesnis už atomazgą. 
Viskas krypsta į ją. Žiūrėkite. 
(Įeina PIRMAS GUNDYTOJAS) 


PIRMAS GUNDYTOJAS 


Matote, pone, aš nepaisau etiketo: 

Štai ateinu savo kandumą atmetęs, 

Ir tikiuosi, kad jūsų dabartinis orumas 

Ras kaip pateisinti tokį lengvabūdiškumą, 

Be abejo, menant mūsų senuosius laikus. 

O gal nemalonė jūsų seną bičiulį ištiko? 
Tomai, linksmuoli Tomai, Beketai Londonieti, 
Ar mena tavo kilnybė prie upės vakarą tykų, 
Kai tu, karalius ir aš — seni draugai susitiko? 

Draugystė tvirtesnė už laiką, kuris jos tyko. 

O ką, jei dabar dar susigrąžinti pavyktų 

Karaliaus malonę, ar mums sakyti pritiktų, 

Kad jau nebegrįšime į senuosius laikus? 

Fleitų muzika pievose, smuikai, griežiantys menėse, 
Juokas ir obelų žiedai, plūduriuojantys ant vandens, 
Dainos temstant ir šnabždesiai kambariuos, 
Liepsnos, ryjančios niūrią žiemą, 

Edančios tamsą tarp išminties, vyno, sąmojo! 
Dabar, kuomet su karalium pradėjote vėl draugauti, 
Dvasiškiai ir pasauliečiai gali toliau pramogauti, 
Zaismė ir linksmybė nebeprivalo slėptis. 


TOMAS 
Kalbi apie praėjusius laikus. Prisimenu, 
Ką prisiminti verta. 


GUNDYTOJAS 
Ir apie šiuos laikus. 
Pavasaris žiemą atėjo. Sniegas ant medžių šakelių 
Kvepia tarytum žiedai. Ledas grioviuos prie kelio 
Saulę atspindi. Meilė sodą užliejus 
Leidžia sultingas atžalas. Džiaugsmas prie liūdesio 
šliejas. 
TOMAS 
Mes žinom nedaug apie ateitį, gal tik 
Kad viskas kartojasi iš kartos į kartą, 
Vis tie patys dalykai įvyksta, 
Bet mums iš kitų patirties pasimokyti nepavyksta. 
Vieno žmogaus gyvenime laikas 
Niekad negrįš. Neišlaikę 
Trūksta stygos, šeriasi pleiskanos. Tik 
Visiško ir užkietėjusio kvailio nuomone, 
Ratą galim pasukti, kuris mus suka. 


GUNDYTOJAS 
Linktelėjimas, pone,— taip pat užuomina. 
Mylim dažnai tai, ką nuspiriam koja įdūkę. 
Vardan praeities, kuri vėl sugrįžta, 
Bičiuliai būkim. 


TOMAS 
Tegu atlyžta 
Įkarštis tavo. Gyventum kur kas saugiau, 
Zengdamas atgailos keliu paskui savo vadovą. 


GUNDYTOJAS 
Tik jau ne tuo žingsniu! 
Greitą aplenkti gali greitesnis varžovas. 
Jūsų kilnybė per daug išdidus! 
Saugesnis žvėris ne tas, kurio balsas skardus. 
Taip nesielgdavo mūsų šviesus valdovas! 
Ir jūs nebūdavot kietas toks nuodėmingiems 
Savo bičiuliams. Būkite sukalbamesnis! 
Sukalbamojo stalui valgių gerų nestinga. 
Meskite visa tai, paklausęs širdingo žmogaus, 
Arba iškeps jūsų žąsį ir kaulus švariai nugrauš. 


TOMAS 


Vėluoji, brolau, gal dviem dešimtim 
Metų. 


GUNDYTOJAS 

Tad likit su savo lemtim 
Ir didybės ydų teikiamais malonumais, 
Už kuriuos teks mokėti didesnę sumą. 
Sudie, mano pone, aš nepaisau etiketo — 
Išeinu kaip atėjęs — savo kandumą atmetęs, 
Tikėdamasis, kad jūsų dabartinis orumas 
Ras kaip pateisinti tokį lengvabūudiškumą. 
Jeigu mane maldose prisiminti teiksitės, 
Aš prisiminsiu jus bučiuodamasis po laiptais. 


TOMAS 


Sudie, sudie, pavasario pamėkle. 

Pavėjui nušvilpė viena trapi mintis. 

Dar tebegundo tai, kas neįmanoma, 

Kas neįmanoma ir nebegeidžiama — 

Balsai, pro miegą negyvą pasaulį budinantys, 
Idant visa mūsų sąmonė nebūtų dabartyje. 

(Įeina ANTRAS GUNDYTOJAS) 


ANTRAS GUNDYTOJAS 
Jūsų kilnybė gal mane pamiršo? Tad priminsiu. 
Mes susitikome Klarendone, Nortamptone, 
Paskui Kontmiraile, kurs Maine. Tad, kai priminiau, 
Palikim ne visai smagius atminimus, idant 
Atsvertų juos kiti, senieji, svaresnieji, 
Iš kancleriavimo laikų. 
Žiūrėkite, kaip jie atgyja! Jūs, politikos virtuozas, 
Kurį visi taip vertino, turėtumėt 
Vėl stoti prie valstybės vairo. 


TOMAS 
Tu sakai... 


GUNDYTOJAS 


Kad vietą kanclerio, kurią palikot 
Vos tapęs arkivyskupu — iš jūsų pusės 
Buvo tai klaida — galėtumėte dar atgauti. Pagalvokit. 
Įgijus valdžią, atseka šlovė 
Ir mums visam gyvenimui palieka — 
Bažnyčioj kapas, marmuro paminklas. 
Valdyti žmones — tai ne pamišimas. 
TOMAS 
O Dievo žmogų argi tai paguodžia? 
GUNDYTOJAS 
Neguodžia 
Gal tik to, kuris vien Dievą myli, 
O laikantis delne dalyką tikrą 
Argi jį keis į netikrus šešėlius? 
Valdžia — dabar, šventumas — po mirties. 
TOMAS 
Kas tas Žmogus? 


GUNDYTOJAS 


Karaliaus kancleris. 
Karalius įsako, o kancleris valdo, 

Nors niekas šito viešai neskelbia. 
Didžiūnus tramdyti, vargšams padėti — 
Ar galima Dievui daugiau čia tesėti? 
Stiprinti valdžią ir nuginkluoti mušeiką, 
Įtvirtinti gėrį, teisėtvarką, taiką, 
Visus įstatymais lyginti ir drausti — 
Gėris tai žemėj ir danguj tikriausiai. 
TOMAS 

Kaip tai pasiekti? 

GUNDYTOJAS 


Tikrosios valdžios 
Siekiančiam kartais paklusti šiek tiek ne pro šalį, 
Dvasios valdžia pražudyti jus Žemėj tegali. 
Laukia tikroji valdžia to, kuris ją paims. 


TOMAS 
Kam atiteks ji? 
GUNDYTOJAS 


Tam, kurs ateis. 


TOMAS 
Koks bus mėnuo? 


GUNDYTOJAS 
Paskutinis nuo pirmo. 


TOMAS 
Ką teks aukoti? 


GUNDYTOJAS 
Bažnytinę valdžią. 


TOMAS 
Vardan ko aukoti? 


GUNDYTOJAS 
Vardan šlovės ir galios. 

TOMAS 
Ne! 
GUNDYTOJAS 
Taip! O tai bus palaužta puikybė, 
Kenterberyje uždarytas bežemis valdove, 
Bejėgio popiežiaus savanoris tarne, 
Skalikų apsuptas senas elnie. 


TOMAS 
Ne! 


GUNDYTOJAS 
Taip! Visiems tenka suktis. Net valdovas, 
Svetur kariaudamas, ieško namie draugų. 
Iš apdairumo jūsų būtų visiems nauda, 
O kilnumas vis tiek bus deramai įvertintas. 


TOMAS 
Tu pamiršti tuos vyskupus, 
Kuriuos aš pats atskyriau nuo Bažnyčios. 


GUNDYTOJAS 
Juodžiausia neapykanta 
Aprimsta, pasijutus nenaudinga. 


TOMAS 
Tu pamiršti didikus, kurie nepamirš 
Nuolat ribojamų savo teisių. 


GUNDYTOJAS 
Didikams galioja 
Karaliaus, valstiečių ir kanclerio teisė. 


TOMAS 
Ne! Argi aš, kuriam patikėti dangaus 
Ir pragaro raktai, aukščiausias Anglijoj, 
Kurs surišu, atrišu popiežiaus duota galia, 
Tiek smuksiu, kad geisčiau valdžios menkesnės? 
Skirtas esu čia dalinti prakeiksmus, 
Teisti karalius, o ne jiems tarnauti — 
Stai mano pareigos. Ne. Eik. 

GUNDYTOJAS 


Tad pasilikit su savo lemtim. 
Kelia į saulę jus nuodėmė, 
Aplenkdama net karaliaus sakalus. 


TOMAS 


Valdžia pasaulietine kurti geresnį pasaulį, 
Įtvirtinti tai, ką pasaulis tvarka vadina... 
Tie, kur pasaulio tvarka pasitiki 

Ir mano be Dievo tvarkos ją esant — 
Patiklūs naivuoliai, palaikantys netvarką, 
Ardytojai, nešantys mirtiną ligą. 
Sudarko jie tai, ką patys aukština. 
Karaliaus valdžia... Jau buvau karalium, 
Jo tvirtąja ranka, jo šviesiuoju protu, 
Bet tai, į kur anuomet kilau, 

Dabar man būtų tiktai pažeminimas. 


(Įeina TREČIAS GUNDYTOJAS) 


TREČIAS GUNDYTOJAS 
Esu nelauktas svečias. 


TOMAS 
Laukiau aš Tavęs. 


GUNDYTOJAS 
Tačiau ne šiuo pavidalu ir ne šiuo reikalu. 


TOMAS 
Joks reikalas manęs nestebina. 


GUNDYTOJAS 


Tad, mano pone, 
Nesu tauškalius nei politikas, 
Nesu įpratęs dykinėti, liežuvauti 
Dvare karaliaus. Aš nesu dvariškis. 
Aš težinau šunis, mergas ir žirgus 
Ir moku savo dvaruose tvarkytis, 
Aš žemvaldys, kuriam terūpi savo reikalai. 
Tai mes šalies valdovai, ją gerai pažįstam 
Ir neblogai nutuokiam, ko jai reikia. 


86 -—— 
Šalis ši mūsų. Mes ja rūpinamės. 
Mes — stuburas tautos, 
Ne dykaduoniai intrigantai, 
Supantys karalių. Atleiskit už tiesumą — 
Esu šiurkštus ir tiesiakalbis anglas. 


TOMAS 
Tad tiesiai ir kalbėk. 


GUNDYTOJAS 


Sis reikalas paprastas. 
Draugystės patvarumas juk priklauso 
Ne nuo mūs valios, 0 — nuo aplinkybių. 
O aplinkybės visą laiką keičias. 
Netikri draugai susibičiuliauja, 
Tikros draugystės, kuri baigės kartą, 
taisyti neverta. 
Greičiau nesantaika sąjunga taps. 
Greičiau ilgalaikė nesantaika 
Santarve taps. 


TOMAS 
Kaimietis būdamas, 
Mitriau į painią kalbą prasmę įvynioji 
Nei bet kuris dvariškis. 


GUNDYTOJAS 


Paprastas dalykas! 
Nėra jokios vilties jums susitaikyti 
Su Henriku karalium. Jūs, atrodo, 
Ketinat vienas jam paprieštarauti. 
Tai klaidinga. 


TOMAS 
O Henrikai, mano karaliau! 


GUNDYTOJAS 
Kitų draugų 
Galit įgyti, taip reikalams susiklosčius. 
Karalius Anglijoj — ne visagalis. 
Karalius dabar Prancūzijoje, bastosi po Anžu, 
Aplinkui išalkę jo sūnūs sukasi. 

Mes — už Angliją, mes esame Anglijoj. 
Mes abu, mano pone, normandai. 

Angliją turi normandai 

Valdyti. Tegu Anžujietis 

Galą gauna Anžu kariaudamas. 

Jis nesupranta mūsų, Anglijos dvarininkų. 
Mes esam tauta. 


TOMAS 
Kur tu lenki? 


GUNDYTOJAS 
Į protingų siekių 
Sėkmingą sąjungą. 


TOMAS 
Tačiau kokios jūs tikitės — 
Jeigu kalbi vardu didikų — 


GUNDYTOJAS 


Galingos partijos vardu, 

Kuri į jūsų pusę kreipia žvilgsnį — 
Naudos iš jūsų — klausiat, mano pone? 
Bažnyčios palankumas mums praverstų, 
Palaiminimas popiežiaus — tai atrama tvirta 
Kovoj už laisvę. Jūsų prakilnybė 
Su mūs pagalba smogtumėt galingai 
Ir Anglijos vardan, ir Švento Romos Sosto, 
Nuversdamas tirono patvaldystę — 
Karaliaus teisę virš Bažnyčios teisės, 
Karaliaus teisę virš didikų teisės. 

TOMAS 
Kurią įtvirtinti padėjau. 

GUNDYTOJAS 
Kurią įtvirtinti padėjot. 

Bet praeilis dabar jau pamiršta. 
Mes laukiam naujo patekant žvaigždyno. 

TOMAS 


Jei arkivyskupas karaliumi negali kliautis, 
Kaip kliautis tais, kurie karaliui rengia kliautis? 


98 


GUNDYTOJAS 
Kitos valdžios karaliai nepakęs, tik savo; 
Bažnyčia ir tauta prieš sostą kils į teisią kovą. 


TOMAS 


Jei arkivyskupas negali kliautis sostu, 
Lieka vienam tik Dievui pasiguosti. 

Kai dar kancleriavau, tokie būriu 

Prie mano durų laukė uždarų. 

Ne vien tik rūmuose, bet ir laukuos, 

Ir net turnyruos duodavau naudos. 

Nejau kaip aras valdęs karvelius, 

Dabar it vilkas bėgsiu pas vilkus? 

Tad sąmokslaukit vieni susibūrę — 

Te niekas netars, kad karalių išduoti norėjau. 


GUNDYTOJAS 


Ką gi, nelauksiu, pone, prie jūsų durų. 
Tikiuosi, pavasariui dar neatėjus, 
Karalius atlygins už ištikimybę. 

TOMAS 
Sugriauti viską — mintys aplanko niūrios, — 
Sukaupus senkančios galios likutį, 


Kaip Gazoj Samsonas šventyklos mūrus... 
Bet jeigu griauti, tai tik save. 


(Įeina KETVIRTAS GUNDYTOJAS) 


KETVIRTAS GUNDYTOJAS 


Šaunuolis, Tomai, tave palenkti sunku. 
O kai aš greta, tau nepritrūks draugų. 


TOMAS 
Kas tu esi? Tikėjaus 
Trijų svečių tiktai. 
GUNDYTOJAS 


Vienu daugiau sulaukęs nesistebėk už tai. 
Jeigu ir būtum laukęs, ateičiau nelauktai. 
Aš aplenkiu laukimą. 

TOMAS 
Kas tu? 


GUNDYTOJAS 


Jei nepažįsti, man vardo ir nereikia, 

O jei pažįsti, tai neklausinėti teikis. 
Žinai, kas aš, nors veido niekad nematei. 
Vieta ir laikas mūsų nesuvedė prieš tai. 


TOMAS 
Kalbėk, ko atėjai. 


GUNDYTOJAS 


Kalbėsiu, daug nelaukęs: 
Jie ant kablių tau vėrė vakarykščius jaukus. 
Malonumai silpnina. O karalius — 
Jo pykčiui ir kliautims nesimato galo. 
Puikiai pats žinai, kad jis nepatikės 
Tuo, kurio draugystė kartą jau atšalo. 
Atsargiai kitų paslaugom reikės 
Naudotis, kol kapšas dar šį tą gali. 
Spąstų tad užsitrenkiant palaužtas lauksi, 
Nuolat žvalgysies, į kur teks trauktis. 
Jei apie didikus, tai pyktis mažųjų 
Kur kas aršesnis nei paties valdovo. 
Karaliai daro politiką, didikai vaikosi pelno — 
Tokia tai įnirtusi karalystė šėtono. 
Didikus nesunku tarpusavy supjudyti, 
Bet įveikti karaliams reikia stipresnio priešo. 


TOMAS 
Tai ką man siūlai? 


GUNDYTOJAS 
Drąsiai eit lig galo. 

Tu kito kelio neturi, 
Išskyrus tą, kurį pasirinkai. 
Nes ko verta karaliaus vienvaldystė, 
Jau nekalbu apie žemesnę valdžią, 
Su jos intrigom, nedorom gudrybėm 
Prieš visagalę dvasios viešpatystę? 

Nors slegia nuodėmė tave, žmogau, 

Laikai raktus bedugnės ir dangaus! 

Surišt, atrišt gali, tad riški, Tomai — 
Karalių ir vyskupus — po padu! 

Karalius, vyskupas, didikas, imperatorius — 
Netvari valdžia tirpstančių kariaunų, 

Karai, marai bei revoliucijos, 

Kasdieniai sąmokslai, nutrauktos sutartys... 
Pabūti tą pačią valandą tarno ir pono kaily 
Tiems, kurie siekia valdžios, progų likimas negaili. 
Karalius patirs tai, kai bus prie mirties, 
Bevaikis, bežemis grieš dantimis. 

Turi štai kamuolį — vyk, Tomai, vyk 
Amžino gyvenimo ir mirties nytis. 

Turi šią galią, tad ir laikyk. 


TOMAS 
Aukščiausią šioj šaly? 
GUNDYTOJAS 
Aukščiausią, išskyrus vieną. 
TOMAS 
Paaiškink, jei gali. 
GUNDYTOJAS 
Aiškinti ne mano darbas, ko tu nežinai, 
Aš galiu tiktai patvirtint, ką pats numanai. 
TOMAS 
Kiek tai užsitęs? 
GUNDYTOJAS 


Ko pats nenutuoki, neklausinėk ir manęs. 
Tik nepamirški, Tomai, pomirtinės šlovės. 
Karaliui mirus, pakeičia jį naujas, 

O naujas karalius kitaip viešpatauja. 
Karalių pamiršta, kitam juo tapus, 
Kankinys ir Šventasis mus valdo iš kapo. 
Tomai, pažvelk: štai priešai nusigandę 
Bijo net šešėlio, atgailauti bando, 

Štai — maldininkai pagal ūgį stovi 

Priešais brangakmeniais spindinčią šventovę, 
Ištisom kartom suklaupia 

Prieš altorių susikaupę. 

Stai — Dievo stebuklais džiaugiasi žmonės, 
Stai — tavo priešai meldžia malonės. 


TOMAS 
Galvojau apie tai. 


GUNDYTOJAS 

Aš tai ir jaučiu — 
Labiau nei karalių paisom savo minčių. 
Kartais maldos metu nejučia pasvajodavai 
Arba lipdamas laiptais ūmai sustodavai, 
Arba ankstyvą rytą tarp miego ir pabudimo, 
Paukščiui suklikus, vaizduodavais būsimą pasmerkimą; 
Ir kad niekas neamžina — ratas rieda, 
Lizdą išdraskė — paukštis negieda; 
Kad kapus apiplėš ir auksą išleidę 
Deimantais apkarstys moteris palaidas, 
Kad šventyklą sugriaus, o jos lobius 
Kekšės ir valkatos smuklėj prapus. 
Stebuklams išsekus, ištikimieji palieka, 
Ir štai jau tavęs nebeatmena niekas. 
Bet liūdniausia — kuomet pritrūks neapykantos 
Pasmerkti tave ir prakeikti tykantiems, 
O tik sverdami savybes, kurių tau trūko, 
Regės vien faktus jie pro tirštą istorijos rūką; 
Galiausiai paskelbs, jog negaubia jokia legenda 
Šio vyro, kažką istorijoj nuveikusio kažkada. 


TOMAS 
Ką tuomet daryti žmogui? Kas belieka, 
Jeigu laikas verčia darbus mūs per nieką? 
GUNDYTOJAS 
Taip, Tomai, taip, tu galvojai ir apie tai. 


Kas gali prilygti Šventojo šlovei, 
Kurs amžinai šalia Dievo būna? 

Kas imperatorių žemiška didybė, 

Kas jų prabanga, jeigu ne skurdas 

Prieš dangiškos didybės turtingumą? 
Kankinio ženk taku, žemėje tapk Žemiausias, 
Idant išaukštintas būtumei danguje 

Ir išvystum žemai žemai, bedugnės dugne, 
Savo skriaudėjus nelaikėse kančiose, 
Išdegtus geismo ir nebeišperkamus. 


TOMAS 
Ne! 
Kas esi, kad gundai mano paties troškimais? 
Anie buvo žemiški gundytojai, jie siūlė 
Valdžią ir malonumus už konkrečią kainą. 
O tu ką siūlai? Ko reikalauji už tai? 


GUNDYTOJAS 
Aš siūlau tai, ko geidi. Reikalauju 
To, ką gali atiduoti. Nejaugi tai daug 
Už tokį amžinos didybės vaizdą? 


TOMAS 
Anie apčiuopiamas gėrybes siūlė, 
Bevertes, bet apčiuopiamas. O tu svajas 
Man siūlai, vedančias į prakeikimą. 


GUNDYTOJAS 
Tu jas dažnai svajojai. 


TOMAS 


Kaip įveikti šią sielos negalią, 

Idant išdidumas nevestų į pražūtį? 

Gerai suprantu, kad gundymai težada 

Tuštybę dabar ir kančias ateity. 

Nejau nuodėmingą puikybę išstumti tegali 
Nuodėmingesnė? Nejau negaliu nei kentėti, nei veikti, 
Neužsitraukdamas prakeiksmo? 


GUNDYTOJAS 
Žinai ir nežinai, ką reiškia veikti ir kentėti. 
Zinai ir nežinai, kad veikti reiškia kentėti, 

O kentėti — veikti. Nei veikiantysis kenčia, 

Nei kenčiantysis veikia, bet abu uždaryti 

Amžinajam veiksme, amžinajam kentėjime, 

Kurį kiekvienas privalo savo valia priimti, 

Kurį kiekvienas privalo savo valia iškęsti, 

Idant neišnyktų pavidalas, ratas galėtų suktis ir nejudrus 
Būt amžinai nejudrus. 


CHORAS 


Neramu namuose, gatvėse neramu. 
Girdžiu trepsėjimą kojų neramų. 
Oras sunkus ir tirštas. 
Sunkus švininis dangus. 
Zemė iš apačios slegia padus. 
Kokia čia smarvė, koks čia nesveikas kvapas? 
Iš debesies tamsiai žalia šviesa 
ant nudžiūvusio medžio? 
Žemė tąsos gimdydama pragaro išperas. 
Kokiais čia lipniais lašais 
mano delnai rasoja? 


KETURI GUNDYTOJAI 
Žmogaus gyvenimas — tai apgaulė ir nusivylimas; 
Viskas netikra, 
Netikra ir apgaulinga: 
Bengališkos ugnys, katės karnavalinė kaukė, 
Prizai, dalinami vaikiškam baliuje, 
Prizas, gautas už anglų rašinį, 
Mokslinis laipsnis, valstybinis ordinas. 
Viskas nustoja tikrumo, žmogus keliauja 
Iš netikrovės į netikrovę. 
Šis žmogus užsispyręs, aklas, tegeidžiantis 
Save sunaikinti. 
Iš apgaulės keliaujantis į apgaulę, 
Iš puikybės — puikybėn, link paskutinės iliuzijos, 
Paklydęs savo didybės regėjimuos, 
Visuomenės priešas, savo paties nedraugas. 


TRYS KUNIGAI 


Tomai, mūsų ganytojau, nesigrumk su srove, 
Burės nekelk per audrą, šėlstant vėjui. 

Ar mums nepalaukus, kol jūra nurims per naktį, 
Ar nepalaukus dienos, kai kelią suranda keleivis, 
Ir pagal saulę kursą nustato jūrininkas? 


(CHORAS, KUNIGAI, GUNDYTOJAI — pakaitomis) 


CHORAS 
Ar tai pelėda ūkia, ar signalas miške? 


KUNIGAI 
Ar storos grotos langų, ar durys tvirtai užsklęstos? 


GUNDYTOJAI 


Ar lietus tai į langą barbena, 
ar tai vėjas stumdo duris? 


CHORAS 
Ar liepsnoja salėje deglai, 
ar uždegtos žvakės kambariuose? 


KUNIGAI 
Ar sargybinis vaikšto ant sienos? 


GUNDYTOJAI 
Ar prie vartų laksto šuva? 
CHORAS 


Mirtis turi šimtą rankų 
ir tūkstančiu vaikšto kelių. 


KUNIGAI 
Ji ateiti gali viešai 
ir prislinkti tyliai nematoma. 
GUNDYTOJAI 
Ateiti šnabždėdama pro ausis 
ar įsilaužti pro kiaušą. 
CHORAS 


Žmogus gali eiti nakčia su žibintu 
ir paskęsti griovy. 


105 | 


KUNIGAI 


Zmogus gali dieną paslysti 
ant laiptų pakopos sulūžusios. 


GUNDYTOJAI 


Žmogus gali sočiai pavalgęs 
pajusti slėpsnose stingulį. 


CHORAS 


Mes nebuvom laimingos, ganytojau, 
nebuvom per daug laimingos. 

Nesame tamsios moterys, žinom, ko galim 
tikėtis ir ko negalime. 

Patyrėme priespaudą ir kankinimus, 

Patyrėm žiaurumą ir plėšikavimą, 

Nepriteklius ir ligas, 

Matėm senius be malkų žiemą, 

Vaikus be pieno vasarą, 

Mūsų triūsą, iš mūsų atimamą, 

Mumyse besikaupiančias nuodėmes. 

Mes regėjom jaunuolį suluošintą, 

Apdraskytą merginą, virpančią prie upokšnio. 

Tačiau mes toliau gyvenome, 

Gyvenome ar pusiau gyvenome, 

Galus sudurti bandydamos, 

Žabų temstant ieškodamos, 

Palaikę pastogę ręsdamos 

Miegoti ir valgyti, gerti ir juoktis. 


Dievas mums visada suteikdavo 
pasitikėjimo ir vilties, 
bet dabar naujas siaubas mus suteršė, 
jo niekas negali atstumti, 
jo niekas negali išvengti, 
tekančio mums po kojom 
ir virš mūsų dangaus; 

Po durimis ir pro kaminus plūstančio, 
tekančio pro mūsų burnas, akis ir ausis. 

Dievas apleidžia mus, Dievas apleidžia, 
skausmo daugiau ir kančios 
nei gimstant ar mirštant. 
Alsiai ir sodriai tamsiam ore 
Dvokia salsva neviltis, vakare 
Tirštėja pamėklės tamsiam ore: 
Leopardas jau murkia, šlepsi lokys, aure, 
Beždžionė linguoja ir ploja, 
kvadratinė hiena laukia 
Nusikvatojant, nusikvatojant — 
siaubai, viešpataujantys pragare, 
Sukasi apie tave, drybso po kojom, 
kabo ir skraido tamsiam ore. 
O arkivyskupe Tomai, gelbėk mus, gelbėk save, 
ir mes išgelbėios būsime; 
Jei save pražudysi, ir mes pražūsime. 


TOMAS 


Mano kelias šviesėja, daros aiškiau — 
Gundytojai panašūs nebelankys daugiau. 
Paskutinysis gundymas buvo šėtoniškai vykęs — 
Klaidinga dingstim pateisinti teisų žygį. 
Pirmykštė galia įgimtos nuodėmės — 

Tokia yra mūsų gyvybės versmė. 

Prieš trisdešimt metų mane dar viliojo 

Garbė, padėtis, malonumai, ieškojau 

Džiaugsmo jausmuos, mintyse ir moksle, 
Muzikoj, disputuos ir tilosofijoj, 

Traukė raudona sniegena žydinčiam krūme, 
Šachmatų gudrybės, turnyrų smagumai, 

Meilė sode ir dainos pagal instrumentą — 

Nieko anais laikais nesišalinau. 

Garbėtroška sustiprėja, kai jaunos jėgos išsenka 
Ir kai pamatai, jog ne viskas galima. 
Garbėtroška auga slapta, nejuntamai. 

Nuodėmės kaupiasi darant gera. Kai Anglijai mūsų 
Teisę karaliaus užkoriau, su juo kariavau prieš Tulūzą, 
Didikus nugalėjau jų pačių ginklais. Aš 

Niekint visus galėjau, man rodžiusius panieką — 
Plikbajorius, kurių mandagumą rodo jų panagės. 

Tačiau sėdėdamas prie karaliaus stalo, 
Dievui tarnauti neturėjau valios. 
Dievo tarnui sunkiau nusidėti gresia pavojus 
Ir atgailauti skaudžiau tenka, kai pagalvoji. 
Nes didesniam dalykui tarnaujantis 

gali, teisus išlikdamas, 
Sau jį palenkti, o kovojantis su politikais 
Savo tikslus politina, jei ne pačia veikla, 
Tai tuo, kas jį supa. Galų gale 
Visa, ką dar galėčiau apie tai pasakyti, 
Daugeliui jūsų atrodys tiesiog paikystė — 
Neišmintinga pamišėlio savižudybė 
Arba aklatikio pragaištinga didybė. 
Nors visais laikais istorija kuo keisčiau 
Vertinti mėgsta senąsias bylas, tačiau 
Už nusižengimą kiekvieną ar šventvagystę, 
Skriaudą, nusikaltimą, priespaudą, žmogžudystę, 
Už abejingumą ar piktą darbą kiekvienas 
Turėsime atsakyti, kai baigsis pasaulio dienos. 
Neveiksiu ir nekentėsiu daugiau, kol sulauksiu galo. 
Tad, mano gerasis Angele, Dievo skirtas 
Ginti mane, nesitrauk lig paskutinio kirčio. 


ANTRAKTAS 


ARKIVYSKUPAS sako pamokslą Katedroje 1170 metų 
Švenių Kalėdų rytą. 


„Garbė Dievui aukštybėse, o žemėje ramybė Jo mylimiems 
žmonėms!“ Evangelijos pagal Šventą Luką antrojo sky- 
riaus keturioliktoji eilutė. Vardan Dievo Tėvo ir Sūnaus, 
ir Sventosios Dvasios. Amen. 

Mieli Dievo vaikai, mano pamokslas šį Sventų Kalė- 
du rytą bus labai trumpas. Aš tik noriu, kad jūs gerai sa- 
vo širdyse apmąstytumėte gilią Šventųjų Kalėdinių Mišių 
prasmę bei paslaptį. Nes kiekvieną kartą, kai aukojamos 
Mišios, mes iš naujo suvaidiname savo Viešpaties Kan- 
čią ir Mirtį, o šią Šventų Kalėdų dieną mes tai darome 

švęsdami Jo Gimimą. Todėl šią akimirką mes džiūgau- 
jame, kad Jis atėjo gelbėti žmonijos ir vėl paaukoti Die- 
vui Savo Kūną bei Kraują, pasišvęsti ir atpirkti viso pa- 
saulio nuodėmes. Tą pačią naktį, kuri ką tik praėjo, gau- 
si dangaus kareivija pasirodė Betliejaus piemenims 
giedodama: „Garbė Dievui aukštybėse, o žemėje ramybė 
Jo mylimiems žmonėms!“ Tą pačią dieną kiekvienais me- 
tais mes, švęsdami mūsų Viešpaties gimimą, minime Jo 
Kančią ir Mirtį ant Kryžiaus. Brangieji, pasaulio akims 
toks mūsų elgesys atrodo keistas. Nes kas pasaulyje tuo 
pat metu, dėl to paties dalyko gali liūdėti ir džiaugtis? 
Nes ir džiaugsmą nugali liūdesys ir liūdesį išstumia 
džiaugsmas — šitaip tik savo krikščioniškose apeigose mes 
galime kartu liūdėti ir džiūgauti dėl to paties dalyko. Da- 
bar akimirką pamąstykime apie žodį „ramybė“. Ar jums 
neatrodo keista, kad angelai skelbė Ramybę, kai pasaulį 
nuolatos drebino karai ir neramumai? O gal jūs manote, 
kad angelų balsai klaidino, kad savo pažadu jie mus ap- 
gavo ir nuvylė? 

Pamąstykime dabar apie tai, ką pats mūsų Viešpats 
yra pasakęs apie Ramybę. Jis tarė savo apaštalams: „Aš 
jums palieku ramybę, duodu jums savo ramybę“. Ar jis 
suprato ramybę taip, kaip mes suprantame: Anglijos tai- 
ka su kaimynais, didikų taika su karalium, šeimininkas, 
skaičiuojantis savo teisėtas pajamas, židinys išvalytas, 
draugui ant stalo geriausias vynas padėtas, žmona dai- 
nuoja vaikučiams? Tie Jo apaštalai nežinojo tokių daly- 
kų: jie iškeliavo į tolimą kelią kentėti žemėje ir jūroje, pa- 
tirti kankinimus, kalėjimus, nusivylimą, iškęsti kankinio 
mirtį. Ką tuomet reiškia Jo žodžiai? Jeigu jūs to klausia- 
te, atminkite, kad Jis taip pat pasakė: „Ne taip aš ją duo- 
du, kaip duoda pasaulis“. Vadinasi, Jis suteikė Savo apaš- 
talams ramybę, bet ne tokią ramybę, kokią pasaulis su- 
teikia. 

Apmąstykite dar vieną dalyką, apie kurį tikriausiai 
negalvojote. Per Sventas Kalėdas mes švenčiame ne tik 
mūsų Viešpaties Gimimą ir drauge Mirtį, bet kitą dieną 
minime Jo pirmojo Kankinio Švento Stepono kankinystę. 

Ar jūs manote, atsitiktinai pirmojo Kankinio diena yra 
tuojau po Kristaus Gimimo dienos? Jokiu būdu. Kaip vie- 
nu metu džiaugiamės ir liūdime dėl mūsų Viešpaties Gi- 
mimo ir Kančios, taip mažesniu mastu džiaugiamės ir 
liūdime dėl kankinių mirties. Mes liūdime dėl juos nu- 
kankinusio pasaulio nuodėmių ir džiaugiamės, jog dar 
viena siela priimta į dangaus Šventųjų tarpą Dievo gar- 
bei ir žmonijos išgelbėjimui. 

Brangieji, mes negalvojame apie kankinį kaip apie 
gerą krikščionį, kuris buvo nužudytas už krikščionybę — 
tuomet turėtume vien tik liūdėti. Mes apie jį negalvoja- 
me vien tik kaip apie gerą krikščionį, kuris buvo priim- 
tas į Šventųjų tarpą — tuomet turėtume vien tik džiaug- 
tis. Tad nei mūsų liūdesys, nei džiaugsmas nėra tokie 
kaip pasaulio. Krikščioniška kankinystė — ne atsitiktinu- 
mas, nes ne atsitiktinai tampama Šventuoju. Juo labiau 
krikščionišku kankiniu netampama pagal žmogaus valią 
ar norą pasidaryti Šventuoju, kaip kad stengiantis ir gud- 
raujant kartais galima tapti žmonių valdovu. Kankinystė 
visada yra Dievo sumanymas, kylantis iš Jo meilės žmo- 
nėms, iš noro juos įspėti, vesti, grąžinti į Savo kelią. Tai 
ne žmogaus sumanymas, nes tikras kankinys yra tas, ku- 
ris tampa Dievo įrankiu, kuris Dievo valioje pameta savo 
valią ir kuris nieko daugiau nebetrokšta sau, net kankinio 
šlovės. Todėl kaip žemėje Bažnyčia vienu metu liūdi ir džiū- 
gauja pasauliui nesuprantamu būdu, taip danguje didžiau- 
si Šventieji esti nusižeminę ir matomi ne taip, kaip mes 
juos įsivaizduojame, o būva Dievybės šviesoje, iš kurios 
ima savo būtį. 

Kalbėjau jums šiandien, brangūs. Dievo vaikai, apie 
praeities kankinius. Ypač prašau jus prisiminti mūsų 
Kenterberio kankinį arkivyskupą Eliegą, nes pritinka per 
Kristaus gimtadienį prisiminti, kokia yra jo atneštoji ra- 
mybė; nes, mieli vaikai, aš nebesitikiu vėl jums pamoks- 
lauti; nes galbūt netrukus jūs turėsite dar vieną kankinį, 
ir tikriausiai ne paskutinį. Aš norėčiau, kad laikytumėte 
mano žodžius savo širdyse ir prisimintumėte juos kitu lai- 
ku. Vardan Dievo Tėvo ir Sūnaus, ir Šventosios Dvasios. 
Amen. 

II DALIS 
Veikėjai: 
ARKIVYSKUPAS TOMAS BEKE- 
TAS 
KENTERBERIO MOTERŲ CHO- 
RAS 


TRYS KUNIGAI 
KETURI RITERIAI 
PALYDOVAI 


Pirmoji scena vyksta arkivyskupo menėje, 
antroji — Katedroje 1170 metų gruodžio 29 dieną. 


CHORAS 

Ar jau paukštis gieda pietuos? 
Ne, tai klykia žuvėdra, audros nuginta į krantą. 
Ar ženklų pavasario matosi? 
Ne, tik seno mirtis — jokio judesio, daigo, dvelkimo. 
Ar dienos pradėjo ilgėti? 
Ilgėja, tamsėja diena, trumpėja, šaltėja naktis. 
Oras sustingęs, tvankus, bet vėjas kaupias rytuos. 
Varnas akylas po lauką 

alkanas dairos, o girioje 
Duslią gaidą mirties kartoja pelėda. 
Kas pavasarį žiaurų lemia? 
Vėjas, rytuos susikaupęs. 
Ar net Viešpaties mūsų gimimo metu, 

Šventų Kalėdų savaitę, 
Nėra ramybės ant žemės, 

valios geros širdyse? 

Šio pasaulio taika nebūna tvirta, 
jei Dievo taikos nesilaikome. 
Žmonių karai šį pasaulį išniekina, 
bet mirtis Dievuje jį atnaujina. 
Žiemą pasaulis privalo apsivalyti, 
kitaip tesulauksime 
Šalto pavasario, sausringos vasaros ir nederliaus. 
Darbus kokius tarp Kalėdų Šventų 
Ir Velykų nuveiksime? 
Mėnesį kovo artojas išeis 
versti tos pačios Žemės 
Kaip ir anksčiau, paukštis tą pačią 
giesmę užtrauks. 
Kai lapas ant medžio išaugs, 
šeivamedis, gudobelė 
Išsprogs virš upės, 
dangus taps skaidrus ir aukštas, 
Balsai po langais dainuos, 
vaikai po kiemą voliosis, 
Kas čia turės įvykti, kokį blogį 
Paukščio giesmė nustelbs, medžių lapai uždengs, 
kokį blogį 
Žemė šviežia užvers? Mes laukiam, 
nors laikas trumpas, laukimas ilgas. 


(Įeina PIRMAS KUNIGAS. Prieš jį neša Šu. Stepono 
vėliavą. Eilutės, kurias reikia dainuoti, pažymėtos 
kursyvu) 


PIRMAS KUNIGAS 
Po Šventų Kalėdų dienos — 
štai diena Švento Stepono, pirmojo kankinio. 
Ir karalaičiai sėdėjo, 
ir liudijo prieš mane melagingai. 
Diena, kurią šitaip mėgo arkivyskupas Tomas. 
Ir klaupdavosi jisai, ir galingu balsu sušukdavo: 
Viešpatie, neužskaityk nuodėmės šios jų kaltei. 
Ir karalaičiai sėdėjo. 
(Girdisi Šv. Stepono Mišių introitas /įžangos malda/. 
Įeina ANTRAS KUNIGAS. Prieš jį neša Šu. Jono 
Apaštalo vėliavą) 

ANTRAS KUNIGAS 


Po dienos Švento Stepono — 
štai diena Švento Jono Apaštalo. 
Ir tada susirinkusiems jis lūpas savo pravėrė. 
Tai, kas buvo nuo pat pradžios, 
ką mes girdėjome, 
Ką savo akim regėjom, ką rankomis palietėm — 
Gyvenimo žodį, kurį girdėjome, matėme, 
Skelbiame jums. 
Ir tada susirinkusiems. 
(Girdisi Su. Jono Apaštalo Mišių introitas. Įeina 
TREČIAS KUNIGAS. Prieš jį neša Nekaltųjų Vaikelių 
vėliavą) 


TREČIAS KUNIGAS 
Po dienos Švento Jono Apaštalo — 
štai diena Nekaltųjų Vaikelių. 
Iš mažų kūdikėlių lūpų, o Dieve. 
Kaip dideli vandenai, griaustinis ar arfos gaudžia, 
Jie dainavo naująją savo dainą. 
Kraują tavo šventųjų jie praliejo it vandenį, 
Ir nebuvo kam jų palaidoti. Atkeršyk, Viešpatie, 
Už savo šventųjų kraują. Ramoje girdisi verksmas. 
Iš mažų kūdikėlių lūpų, o Dieve! 
(KUNIGAI stovi greta vienas kito, o vėliavininkai — už 
jų) 
PIRMAS KUNIGAS 
Po dienos Nekaltųjų Vaikelių — 
ketvirtoji diena po Šventų Kalėdų. 


TRYS KUNIGAI (kartu) 
Džiūgaukime visi švesdami šią dieną. 
PIRMAS KUNIGAS 
Kaip dėl Žmonių, taip dėl paties savęs 


jis paaukotas už nuodėmes. 
Už avis jis savo gyvybę guldo. 

TRYS KUNIGAI 
Džiūgaukime visi švesdami šią dieną. 
PIRMAS KUNIGAS 
Siandien? 


ANTRAS KUNIGAS 
Šiandien? Kas šiandien? Jau pusė dienos praėjo. 


PIRMAS KUNIGAS 
Šiandien? Kas šiandien? Eilinė diena 
tamsiausiu metų laiku. 


ANTRAS KUNIGAS 
Šiandien. Kas šiandien? Eilinė naktis 
ir eilinė aušra. 
TREČIAS KUNIGAS 
Ar numatyti įmanoma dieną 
tą, kurios laukiame su viltimi ar baime? 
Kiekviena diena yra ta, kurios laukiame 
su viltimi ar baime. Visos akimirkos 
Esti vienodai reikšmingos. 
Tik apmąstę, įvertinę 
Sakome: tai buvo ta diena. 
Lemtinga akimirka 
Visada yra čia ir dabar. Net šią minutę 
niekingose smulkmenose 
Gali ūmai amžinoji lemtis atsiverti. 
(Įeina KETURI RITERIAI. Vėliavos išnyksta) 
PIRMAS RITERIS 
Esam karaliaus tarnai. 
PIRMAS KUNIGAS 


Pažįstame jus. 
Būkit pasveikinti. Ar ilgai teko joti? 


PIRMAS RITERIS 
Šiandien ne taip ilgai, bet reikalai skuboti 
Iš Prancūzijos mus atvedė. Jojome greitai, 


„IMO 


Vakar išplaukę, į krantą išlipome šiąnakt. 
Reikalą turime į arkivyskupą. 

ANTRAS RITERIS 
Skubų reikalą. 


TREČIAS RITERIS 
Nuo karaliaus. 


ANTRAS RITERIS 
Karaliaus įsakymu. 


PIRMAS RITERIS 
Mūsų žmonės už durų. 


PIRMAS KUNIGAS 
Jūs svetingumą arkivyskupo pažįstat. 
O mes kaip tiktai ruošėmės pietauti. 
Gerasis mūs ganytojas supyktų, 
Jei nepavalgydintume svečių 
Prieš sprendžiant reikalus. Prie stalo prašom. 
Jūsų žmonėm taip pat bus pasirūpinta. 

Tad papietaukime prieš imdamiesi reikalų. 
Ką pasakysite apie kiaulienos kepsnį? 
PIRMAS RITERIS 
Reikalai — priešpiet. Pirma kiaulieną pasispirginsim, 

Paskui pietums ją suvalgysim. 
ANTRAS RITERIS 
Mes norime matyti arkivyskupą. 


TREčČIAS RITERIS 
Praneškit jam. 
Mums nereikia jo svetingumo. 
Kur papietauti, surasime patys. 
PIRMAS KUNIGAS (palydovui) 

Praneški Jo Šviesybei. 

KETVIRTAS RITERIS 
Ar dar ilgai mus versite čia laukti? 

(Įeina TOMAS) 

TOMAS (kunigams) 


Kad ir kaip viską numatę būname, 
Laukiama akimirka gali užgriūti 

Visai nelauktai. Ji ateina, kai esam 
Užimti kitos svarbos reikalais. 

Viską ant mano stalo rasite — 

Ten sutvarkyti popieriai, pasirašyti raštai. 


(riteriams) 
Sveiki atvykę, kad ir kokiu tikslu. 
Sakote — nuo karaliaus? 


PIRMAS RITERIS 


Iš tiesų nuo karaliaus. 
Norim kalbėtis akis į akį. 


TOMAS (kunigams) 


Palikite mus. 
Tai koks tas reikalas? 


PIRMAS RITERIS 
Štai koks reikalas. 


TRYS RITERIAI 
Tu, arkivyskupe, prieš karalių maištauji, 
tu sukilai prieš karalių ir valstybės įstatymus. 
Tave, arkivyskupe, skyrė patsai karalius, 
jis pasodino tave į šią vietą, 
kad vykdytum jo įsakymus. 
Tu jo tarnas, įrankis, bernas, 
Jo malonėm buvai apibertas, 
Visą šlovę ir valdžią gavai iš jo rankų — 
žiedą ir antspaudą. 
Gimęs pirklio šeimoj kiemo vaikiščias 
iš beturčių kvartalo, 
Gyvis esi ant karaliaus užlipęs, 
nuo puikybės ir kraujo išpampęs be galo. 
Rangais iš Londono purvo it siurbėlė. 
Ropoji aukštyn apsiaustu lyg utėlė. 
Tu veidmainiauji, meluoji, sukčiauji, 
priesaiką laužai ir išduodi karalių. 

TOMAS 


Tai netiesa. 
Kad ir kiek tas žiedas suteikė man galios, 
Visada buvau aš paklusnus karaliui. 
Kiek bažnyčia leidžia, jam pavaldus esu — 
Pats ištikimiausias vasalas iš visų. 
PIRMAS RITERIS 
Kiek bažnyčia leidžia! Kad tiek pat ji gintų — 
Nors nepasakyčiau, kad ji bent mėgintų. 
Kiek leidžia garbėtroška — norėjai pasakyti — 
Kiek leidžia neapykanta, pyktis ir puikybė? 
ANTRAS RITERIS 
Kiek godulys, įžūlumas gali tau leisti. 
Geriau prašytumei mūsų už tave pasimelsti! 
TREČIAS RITERIS 
Melsimės už tave! 
PIRMAS RITERIS 
Melsimės už tave! 


TRYS RITERIAI 
Viešpatį Dievą melsime už tave! 
TOMAS 


Bet, ponai, ar tas jūsų reikalas, 
Kaip sakėte, skubus, nebus 
Tik pasiplūsti ir papiktžodžiauti? 
PIRMAS RITERIS 
Tai tiktai 
Ištikimų žmonių teisėtas pyktis. 
TOMAS 
Ištikimų? O kam? 
PIRMAS RITERIS 
Karaliui! 


ANTRAS RITERIS 
Karaliui! 

TREČIAS RITERIS 
Karaliui! 
TRYS RITERIAI 
Tesaugo jį Dievas! 


TOMAS 
Nešiokite tuomet ištikimybės rūbą 
Atsargiai, nesutepkit, nesuplėšykit. 
Ar turit man ką pasakyti? 
PIRMAS RITERIS 
Karaliaus įsakymu. 
Ar sakysim dabar? 
ANTRAS RITERIŠ 
Siūlau nedelsti, 
Kol senas lapinas kailio nespėjo išnešti. 
TOMAS 
Tai, ką turit pranešti 
Karaliaus įsakymu, jei iš tikrųjų karaliaus, 
Tarta tebus viešai. Jeigu turite kaltinimų, 
Aš atsakysiu į juos prie visų. 
PIRMAS RITERIS 
Ne! Čia ir dabar! 
(RITERIAI puola TOMĄ, bet KUNIGAI su palydovais 
grįžta ir išskiria juos) 
TOMAS 
Dabar ir čia! 
PIRMAS RITERIS 
Tavo senų niekšybių minėti, manau, nereikia — 
Žino visi jas. Kai Prancūzijoje baigės 
Nesutarimai, ir tau sugrąžino geruoju 
Buvusias privilegijas, kaip tu atsidėkojai? 
Bėgai iš Anglijos, niekas tavęs nevarė 
Ir negrasino — pameni? Bėgai todėl, jog tikėjais 
Maištą prancūziškose mūs valdose sukelti, 

Užsieny sėjai vaidus, mūsų valdovą nutaręs 
Su prancūzais sukiršint ir popiežium, ką tik galėjai, 
Nuteikinėjai prieš mus, ir — atrodo — ne veltui. 


ANTRAS RITERIS 


Tačiau karalius per savo kilnumą besaikį 
Tavo draugų įkalbėtas disputus baigė, 
Taiką sudarė ir visą kaltę atleido, 

Tau sugrįžti į savo katedrą leido. 


TREČIAS RITERIS 


Ir atminty palaidojęs tavo piktadarybes, 
Titulus sugrąžino, valdas ir kitas gėrybes. 
Viską gavai, ko prašei, o dabar — kartoju — 
Pats pažiūrėki, kuo jam atsidėkojai! 


PIRMAS RITERIS 


Atleidai tuos, kurie princą jaunąjį karūnavo, 
Šį veiksmą paskelbei neteisėtu. 


ANTRAS RITERIS 
Grandinėm prakeiksmo apkalei. 


TREČIAS RITERIS 


Karaliaus tarnus jėga palenkti į savo 
Pusę bandei, didžiūnus, kurie jam išvykus 
Lieka mūsų valstybę tvarkyti ir prižiūrėti. 


PIRMAS RITERIS 


Tokie dalykai. 
Tad sakyki nūnai, ar tu malonėsi 
Pasiaiškint karaliui? Dėl to čia esam. 


TOMAS 


Niekad nekilo noras 

Nuvainikuoti princą ar sumenkint jo dorą, 
Šlovę bei valdžią. Tai kodėl jis nori 

Mane nuo savo žmonių atskyręs laikyti, 
Verčia sėdėt Kenterberyje lyg uždarytam? 
Tededa tris karūnas jam, kad tik galva išlaikytų. 

Jei apie vyskupus — ne mano jungas 
Prislėgė juos, tad išlaisvinti neįstengiu. 
Tevyksta pas popiežių. Jis juos prakeikė. 


PIRMAS RITERIS 
Bet per tave, manau, pripažinti reikia. 


ANTRAS RITERIS 
Todėl viską pats ir atitaisyti teikis. 


TREČIAS RITERIS 
Atleisk jiems. 


PIRMAS RITERIS 
Atleisk jiems. 


TOMAS 
Neneigiu pagaliau, 
Kad per mane tai įvyko. Bet aš negaliu 
Atrišti tai, kas Sventajam Tėvui teduota. 
Tevyksta pas tą, į kurio subyrėjo aruodą 
Visa panieka, kurią man ir Bažnyčiai jie rodė. 


PIRMAS RITERIS 
Tada tebūnie kas bus. Taip įsako karalius. 
Tu ir tavo tarnai privalot apleisti šalį. 


TOMAS 
Jei taip liepia karalius, tegul mane jis išgirs: 
Septynetą metų turėjau svetur klajoti, 
Septynetą metų kančių ir skriaudos. 
Gyvenau kaip elgeta iš svetimšalių malonės, 
Basčiausi svetur, palikęs savuosius žmones. 
Niekas tų metų man jau neatiduos. 
Todėl šiandieną jūs galite neabejoti: 
Jūra daugiau piemens ir avių nebeskirs. 


PIRMAS RITERIS 
Teisingumą karaliaus ir patį jo didenybę 
Įžeidi tu, pasikėlęs į tokią puikybę. 
Pamišėli įžūlus, meski tą bjaurų darbą — 
Teršti savo tarnų ir dvasiškių garbę. 

TOMAS 
Tai ne aš įžeidinėju karalių. 
Yra didesnių už mane ir karalių. 
Ne aš, Beketas, iš skurdo išsikapanojęs, 
Ne prieš mane, Beketą, jūs kovojat. 
Ne Beketas skelbia jums pražūtį baisią, 
O Kristaus Bažnyčios įstatymas, Romos teismas. 
PIRMAS RITERIS 
Kunige, tavo žodžiai graso tavo gyvybei. 
ANTRAS RITERIS 
Kunige, tavo žodžiuos durklo ašmenys žiba. 
TREČIAS RITERIS 
Kunige, tavo žodžiuos klasta ir išdavystė. 
TRYS RITERIAI 
Kunige, išdavike, užkietėjęs piktadarystėj! 
TOMAS 
Savo bylą aš pavedu Romos teismui. 
O jei mane nužudysite, aš prisikelsiu iš kapo 
Ir šią bylą pačiam Viešpačiui Dievui pateiksiu. 
(Išeina) 
KETVIRTAS RITERIS 
Kunige! Tarne! Vienuoli! Pulkim visi kartu, 
Sulaikykim šį žmogų karaliaus vardu. 
PIRMAS RITERIS 
Arba galvom atsakysit. 
ANTRAS RITERIS 
Užtenka kalbų. 


KETURI RITERIAI 
Mes atėjom ginkluoti — nuo žodžių tad prie darbų. 
(Išeina) 
CHORAS 


Aš juos užuodžiu — mirties šauklius, jausmus įaudrino 
Vos juntami ženklai. Aš girdėjau 


„IO 


Naktį ileitas, fleitas ir pelėdų ūkimą, 
regėjau vidudienį 
Atsklendžiant žvynuotus sparnus, didžiulius ir juokingus. 
Aš jutau 
Mėsos pašvinkusios prieskonį šaukšte. Aš jutau 
Temstant siūbuojant žemę keistai bei ritmingai. 
Aš girdėjau 
Juoką žvėrių balsuos — keistas gaideles 
šakalo, asilo, kuosos balsuos, tankų pelės 
ir šoklio cypsėjimą, naro, mėnulio paukščio, 
kvatojimą. Aš regėjau 
Pilkus kaklus sukinėjantis, žiurkių uodegas 
rangantis priešaušry. Aš ragavau 
Dar gyvus, slidžius, sūrokus padarus 
jūros gyvūnų skonio. Aš suvalgiau 
Gyvą omarą, krabą, austrę, krevetę, jūros sraigę; 
dabar jie gyvena ir dauginas mano žarnose, 
ir žarnos mano tirpsta aušros spinduliuos. 
Aš užuodžiau 
Mirtį rožės kvape, mirtį piliarožės kvape, 
mirtį pelėžirnio ir hiacinto, raktažolės 
ir purienos kvapuos. Aš regėjau 
Ragą ir straublį, kanopą ir iltį 
netikėtose vietose. 
Gulėjau jūros dugne, kvėpavau tarsi anemonė, 
įsiurbdama sūrų vandenį tartum jūros pintis. 
Aš gulėjau dirvoj ir bariau žemės kirmėlę. Erdvėje 
Su pesliu aš plasnojau ir smigau su pesliu, 
ir susigūžiau su traškučių. Aš jutau 
Vabzdžio ragą, gyvatės žvyną, banguojančią, 
sunkią nejautrią dramblio odą, 
vingrų Žuvies šoną. Aš užuodžiau 
Puvėsius lėkštėj, smilkalus išvietėj, smarvę kvepaluose, 
gero muilo kvapą miško take, 
pragariškai malonų kvapą miško take, 
kol žemė siūbavo. Aš regėjau 
Šviesą žemyn žiedais nusirangančią, nusileidžiančią 
Iki beždžioniškos baimės. 
Argi aš nežinojau, ar nežinojau, 

Kas čia turi įvykti? Tai jau tvyrojo 

čia — virtuvėj, koridoriuose, 
Arklidėse, klėtyse, tvartuose ir turgavietėje, 
Mūsų gyslose, mūsų žarnose, kiaušuose, 
Kaip ir valdovų planuos, 
Galingųjų pasitarimuose. 
Ką likimo staklės audžia, 
Ką didžiūnų tarybos audžia, 
Tą į mūsų smegenis, gyslas jaudžia — 
Raštus gyvų kirmėlių 
Kenterberio moterų žarnose. 


Aš juos užuodžiu — mirties šauklius, per vėlu jau 
Veikti, dar per anksti atgailauti. 
Nieko nelieka daryti, tik apalpti gėdingai 
Jums, kurios leidžiat save pažeminti. 
Aš leidausi, ganytojau arkivyskupe, leidausi. 
Esu pavergta, apdraskyta, išprievartauta, 
Su dvasiniu kūnu gamtos sužieduota, 
Užvaldyta žvėriškų dvasios galių, 
Apsvaiginta susinaikinimo geismo, 
Paskutinės, visiškos, galutiniausios dvasios mirties, 
Paskutinės gėdos ir išsekimo ekstazės, 
Tėve arkivyskupe, Tomai arkivyskupe, 
atleisk mums, atleisk mums, 
melskis už mus, kad mums būtų leista 
už tave pasimelsti iš savo gėdos. 


(Įeina TOMAS) 


TOMAS 

Ramybė jums, ramybėje būkit su savo mintim 

bei regėjimais. 
Tai turėjo ateiti pas jus, tai turėjot priimti. 
Tai jums skirtoji dalis amžinosios naštos, 
Amžinosios šlovės. Tai tik viena prasmė, 
Bet žinokit — kita 
Staiga jus pervers skausmingu džiaugsmu, 
Kai visas Dievo Apvaizdos planas jums atsivers. 
Tai užmiršite, triūsdamos savo ūkiuose, 
Ir vėl atsiminsite, prie židinio besiilsėdamos, 

Senatviško užmaršumo nustalbinta atmintim 

Tiktai kaip sapną, kurį vis iš naujo pasakojate 

Ir vis keičiate pasakodamos. Viskas atrodys netikra. 
Žmonių padermė negali pakelti per daug tikrovės. 


(Įeina KUNIGAI) 


KUNIGAI (pakaitom) 


Mano tėve, čia negali pasilikti. Į katedrą. 
Pro arkadą. Negaiškite laiko. Jie grįžta ginkluoti. 
Prie altoriaus, prie altoriaus. 


TOMAS 
Visą gyvenimą jie artėjo, tie žingsniai. Visą gyvenimą 
Laukiau. Mirtis ateis tik tada, kai būsiu jos vertas. 
O jei aš jau vertas, jokio nėra pavojaus. 
Man telieka išgryninti savo valią. 


KUNIGAI 


Mano tėve, jie artinas. Jie įsiverš netrukus. 

Jie nužudys tave. Greičiau prie altoriaus. 
Skubėk, mano tėve, laiko kalboms negaišk. 

Tai daryti netinka. Kur pasidėsime mes, 

Jei tave nužudys, ganytojau, kas mums nutiks? 


TOMAS 


Ramybės! Būkit ramūs! Atminkite, kur esat, 
kas čia vyksta. 

Jokios kitos gyvybės čia neieškoma, tik mano, 

Bet man pavojus negresia, tiktai mirtis. 


KUNIGAI 


Į pamaldas, ganytojau. Tu negali jų praleisti. 
Tu negali pasitraukti iš Dievo namų. 
Į pamaldas! Į katedrą! 


TOMAS 


Eikit į pamaldas ir už mane pasimelskit. 
Piemenį ras jie čia, bandos bus pasigailėta. 
Palaima mane suvirpino, 

ženklas dangaus, šnabždesys. 

Man jau nebus užginta. Visi reikalai pakrypo 
Link džiugaus išsipildymo. 


KUNIGAI 
Imkime jį! Priverskime-jį! Nutempkime jį! 
TOMAS 
Šalin rankas! 
KUNIGAI 


Į pamaldas! Greičiau! 


(Jie išsitempia TOMĄ) 
(Kol CHORAS kalba, scena pakeičiama į kaiedrą) 


CHORAS (tolumoje choras lotyniškai gieda „Dies Irae“) 
Tirpsta rankos, džiūsta akys, 

Siaubas, dar didesnis siaubas 

Negu raižytų kas pilvą. 


Siaubas, dar didesnis siaubas 
Negu pirštuose mėšlungis, 
Arba pleišėtų galva, 


Negu skersgatvyje žingsniai, 
Negu tarpdury šešėlis, 
Negu salėj velniava. 


Pragaro dvasios išnyksta, 

žmonės traukiasi ir subyra 
Į dulkes vėjyje, užslenka juos užmarštis; telieka 
Baltas veidas Mirties, tyliojo Dievo tarno, 
O už mirties veido — Teismas, 
O už teismo — nyki Tuštuma, 

baisesnė nei pragaro dvasių pavidalai: 
Tuštumas ir nebūtis, atsiskyrimas nuo Dievo, 
Siaubas lengvos kelionės į tuščią šalį, 
Kuri ne šalis, o tuštumas, o nebuvimas, 

o Tuštuma, 
Kur tie, kurie buvo žmonės, negali nukreipti minčių 
Į pramogas ir iliuzijas, nebegali svajoti, apsimetinėti, 


125 


Kur sielos jau niekas nebeapgauna, 
nes ten nebėra nei daiktų, nei pavidalų, 

Nei garsų, nei spalvų, kurios išblaškytų 
ją ir išlaisvintų 

Nuo savęs regėjimo — amžiams negailestingai 
sujungta niekas su nieku. 

Ne to, ką vadinam mirtim, o to, kas anapus mirties 
yra ne mirtis, 

Mes bijome, bijome. Kas maldaus už mane tada, 

Kas užtars mane, kai labiausiai reikės užtarimo? 


Nukryžiuotas Atpirkėjau, 
Tiek už mus visus kentėjęs 
Gelbėk, Viešpatie, meldžiu. 


Dulkė aš, į dulkę virsiu, 
Didžią pražūtį patirsiu, 
Viešpatie, užtark žodžiu. 
(Katedra. TOMAS IR KUNIGAI) 


KUNIGAI 


Užremkite duris! Užremkite duris! 

Durys tvirtai užsklęstos. 

Saugūs mes! Saugūs mes! 

Jie nedrįs įsilaužti. 

Jie nepajėgs įsilaužti! Jiems neužteks jėgų! 
Mes esame saugūs! Mes esame saugus! 


TOMAS 


Atverkite duris! Plačiai atidarykit! 
Neleisiu maldos namų, Kristaus bažnyčios, 
Mūsų šventyklos tvirtove paversti. 
Savo būdu bažnyčia apsaugos save, o ne 
Ąžuolu ir akmenim; nes ąžuolas ir akmuo į nieką 
Virsta ir neišlieka, o Bažnyčia išliks. 
Ji atvira bus net mūsų priešams. 

Atidarykit duris! 


PIRMAS KUNIGAS 


Tėve! Tai ne žmonės, 
jie ne kaip žmonės ateina, o 


„126 


Kaip žvėrys pasiutę. 
Jie ne kaip žmonės ateina, kurie 
Gerbia šventovę, priklaupia prie Kristaus Kūno, 
O kaip žvėrys. Tu pats šias duris užvertum 
Vilkui ir šernui, liūtui ir leopardui. 
Tad ar ne verta 
Juo labiau pasisaugot žvėrių prakeiktų 
žmonių sielom arba žmonių, 
Kurie patys save į žvėris prakeikė? Tėve! Tėvel 


TOMAS 


Jūs manot — aš beviltis ir neišmintingas. 
Kaip ir pasaulis, sprendžiat iš padarinių, 
Ar tūlas veiksmas buvo doras, ar ydingas. 
Jūs faktams nusilenkiat visuomet. 
Gyvenime ar atskiram veiksme 
Dar čiuopia gėrio — blogio pasekmes mintis, 
Bet jų laike tokia susikerta daugybė, 
Kad stebint susilieja gėrio — blogio ribos. 
Ir ne laike bus apmąstoma mano mirtis; 
Nes ne laike apsisprendžiau šiam žygiui, 
Jeigu iš viso apsisprendimu pavadinsim 
Tai, į ką linksta mano visa būtis. 
Aš pavedu savo gyvybę 
Dievo Įstatymui, kurs virš žmogaus Įstatymo. 
Atverkit duris! Atverkit duris! 
Mūsų tikslas — ne pergalės siekti kovojant, 
gudraujant ar priešinantis, 
Ne su žvėrim kovoti kaip su žmonėm. 
Mes pakilom prieš žvėrį 
Ir jį nugalėjome. Dabar nugalėti 
Dar turim kentėjimu. Tai nesunki užduotis. 
Pergalė Kryžiaus artėja, todėl 
Atverkit duris! Įsakau. ATIDARYKIT DURIS! 


(Durys atidaromos. Įeina RITERIAI. Jie truputį ikaušę) 


KUNIGAI 


Čionai, ganytojau! Greičiau! Į viršų! Pastogėn! 
Į kriptą! Greičiau! Eime! Priverskime jį! 

RITERIAI 
Kur tas Beketas, karaliaus išdavikas? 
Kur tas šventikas slapstos nuo mirties? 
Nuženk, Danieliau, į liūto narvą, 
Priimk, Danieliau, ženklą žvėries. 


Ar tave prausė Avinėlio kraujy? 
Ar tave žymėjo ženklu žvėries? 
Nuženk, Danieliau, į liūto narvą, 
Dėkis, Danieliau, į puotą mirties. 


Kur tas Beketas, prasčiokų bernas? 

Kur tas klastūnas, vertas pražūties? 
Nuženk, Danieliau, į liūto narvą, 
Dėkis, Danieliau, į puotą mirties. 


TOMAS 
Taip, tai doras žmogus, 
Baimės nežinantis tartum liūtas narsus. 
Čia aš esu. 
Ne išdavikas karaliaus, o kunigas jūsų visų, 
Krikščionis, atpirktas Kristaus krauju, 
Kančioj pasiryžęs pralieti ir savo kraują. 
Tai ženklas Bažnyčios amžinas, 
Kraujo ženklas. Kraujas už kraują. 
Jo kraujas pralietas atpirkti mano gyvybei, 
Mano kraują pralies apmokėti Jo mirčiai, 
Mano mirtis už Jo mirtį. 


PIRMAS RITERIS 

Visus atstatyki, kuriuos ekskomunikavai. 
ANTRAS RITERIS 

Atsisakyki valdžios, kurią neteisėtai gavai. 
TREčČIAS RITERIS 

Grąžinki turtą karaliui, kurį apgavai. 
PIRMAS RITERIS 

Visko atsižadėki, dėl ko maištavai. 

TOMAS 
Už Viešpatį savo galvą galiu padėti, 
Kad Jo Bažnyčia rami ir laisva klestėtų. 
Darykite, ką sumanėte, savo gėdai ir pražūčiai; 
Tik mano žmogaus nė vieno — dvasiškio nei pasauliečio — 
Nelieskite vardan Dievo. 
Tai aš draudžiu. 


RITERIAI 
Išdavike! Išdavike! Išdavike! 


TOMAS 


Tu, Redžinaldai, triskart išdavikas: 
Išdavei mane kaip savo siuzereną, 
Išdavei mane kaip dvasinį vadovą, 
Išdavei Dievą, paniekinęs Bažnyčią. 


PIRMAS RITERIS 
Ištikimybės jokios išdavikui nesu skolingas, 
O ką skolingas, tuojau atlyginsiu sąžiningai. 


TOMAS 


Dabar Visagaliui Dievui, Svenčiausiai Mergelei Marijai, 
Sventam Jonui Krikštytojui, Šventiesiems Apaštalams 
Petrui ir Povilui, palaimintajam kankiniui Denisui 
ir visiems Šventiesiems aš pavedu šią savo 
ir Bažnyčios bylą. 


CHORAS (kol RITERIAI žudo TOMĄ) 

Išvalykite orą! Nušluostykit dangų! Nuplaukite vėją! 

Akmenį nuo akmens nuimkite ir nuplaukite! 
Žemė jau sutepta, vanduo suterštas, 

mūs gyvuliai ir mes sutepti krauju. 
Kraujo lietus užtemdė mano akis. 

Kur Anglija, Kentas? Kur Kenterberis? 
Ak, toli, toli aš klajoju belapių šakų šaly: 

jei kokią nulaužiu, kraujuoja; toli 

jei paliečiu kokį, kraujuoja. 
Kaip man sugrįžt į ramius ir švelnius 

metų laikus? 

Naktie, pasilik ant mūsų, saule, sustok, 
metų laikai, sustinkite, 
teneateis diena, teneateis pavasaris. 
Ar begaliu aš žiūrėti į dieną, jos paprastus daiktus, 
regėdama juos aptaškytus krauju 
pro krintančio kraujo užuolaidą. 
Mes nelaukėme nieko įvykstant. 
Mes supratome savo nelaimę, 
Savo netektį, visuotinį praradimą, 
Gyvendamos ir pusiau gyvendamos; 
Naktinį siaubą, dienos darbuos pasibaigiantį, 
Dieninį siaubą, kuris pasibaigia mingant; 
Kalbos turgavietėj, rymant ant šluotos koto, 
Nakčia besikaupiantys pelenai, 
Malkos į ugnį kišamos švintant — 
Veiksmai šie žymėjo mūsų kentėjimų ribą. 
Kiekvienas siaubas įgauna nuosavą išraišką, 
Kiekvienas skausmas turi kažkokią pabaigą: 
Sielvartui laiko per daug neturi gyvieji. 
Tačiau tai... tai yra virš gyvenimo ir virš laiko, 
Tai amžinoji skriaudos ir blogio akimirka. 
Suteptos mes purvu, kurio nuvalyti negalim, 
sujungtos su amžinuoju plėšrūnu, 
Ne tik mes, ne tik mūsų namai, 
ne tik mūsų miestas, 
Bet visas pasaulis suterštas. 
Išvalykite orą! Nušluostykit dangų! Nuplaukite vėją! 
Akmenį nuo akmens nuimkite, 
odą nuo rankos nuplėškite, 
raumenis nuo kaulo atskirkite ir nuplaukite. 
Nuplaukite akmenį, nuplaukite kaulą, 
nuplaukite smegenis, nuplaukite sielą, 
nuplaukite!.. 


(RITERIAI, nužudę Tomą, išeina į scenos priekį ir 


kreipiasi (į publiką) 
PIRMAS RITERIS 


Kelias akimirkas prašome jūsų dėmesio. Suprantam, jog 
esate linkę neigiamai vertinti mūsų poelgį. Jūs esate ang- 
lai ir gerbiate „švarų žaidimą“, todėl, matydami, kaip 

vieną Žinogų puola keturiese, esate nelaimingojo pusėje. 
Aš pritariu tokiems jausmams, nes ir man jie nesvetimi. 
Vis dėlto aš kreipiuosi į jūsų garbės jausmą. Jūs esate 
anglai, todėl nesiimsite teisti, neišklausę abiejų pusių. Tai 
atitinka mūsų be galo senas prisiekusiųjų teismo tradici- 
jas. Aš pats nelabai mokėčiau išdėstyti jums šią bylą. 
Esu veiksmo, o ne kalbų žmogus. Todėl tariu tik įžanginį 
žodį. Kiti kalbėtojai, turintys įvairių gabumų, sugebės, 
žvelgdami iš skirtingų taškų, jums išaiškinti šio be galo 
sudėtingo reikalo esmę. Pirmą kalbėti prašysiu mūsų vy- 
riausią draugą, savo valdų kaimyną baroną Viljamą de 
Treisj. 


TREČIAS RITERIS 


Bijau, kad nesu toks patyręs kalbėtojas, kaip jus tikino 
mano senas bičiulis Redžinaldas Fitzas Ursas. Tačiau yra 
vienas dalykas, kurį norėčiau paliesti, tad nuo jo ir pra- 
dėsiu. Tad štai: kad ir ką jūs galvotumėte apie mūsų poel- 
gį, mes tai atlikome visiškai nesavanaudiškai. (Kiti RITE- 
RIAI: Klausykit! Klausykit!) Iš to mes neturėsime jokios 
naudos. Mes galime daug daugiau pralošti negu išlošti. 
Mes esame keturi paprasti anglai, kuriems labiausiai rūpi 
šalies reikalai. Drįstu pastebėti, kad prieš akimirką, įženg- 
dami čionai, mes nepadarėme gero įspūdžio. Reikalas tas, 
kad mes žinojome, jog imamės labai sunkaus darbo. Aš 
kalbėsiu apie save — aš gerokai išgėriau, idant įsidrąsin- 
čiau, nors šiaip jau negeriu. Kai įsigilini į reikalo esmą, 
darosi aišku, kad nužudyti arkivyskupą žmogus tegali 
prieš savo valią, ypač jei jis išauklėtas krikščioniška 
dvasia. Tad jei mes atrodėme per daug triukšmingi, jūs 
turite suprasti viso to priežastis. Jei kalbėsime apie ma- 
ne, aš be galo apgailestauju dėl viso šito. Mes suvokėme, 
jog tai mūsų pareiga, bet vis tiek kiekvienas turėjome 
save tam paruošti. Be to, kaip sakiau, mes už tai negau- 
name nė skatiko. Mes puikiai žinome, kaip dabar pasisuks 
reikalai. Karalius Henrikas — tesaugo jį Dievas — vals- 
tybės labui turės pareikšti nenorėjęs, kad taip atsitiktų. 
Kils siaubingas triukšmas ir geriausiu atveju likusį savo 
gyvenimą mes turėsime praleisti užsienyje. Ir net jei pro- 
tingi žmonės supras, jog arkivyskupas turėjo būti 

pašalintas iš kelio,— aš asmeniškai jį tiesiog dievinau,— 
galėjote pastebėti, kokį puikų vaidinimą surengė jis išei- 
damas —jie mūsų neteisins. Tad esame žuvę — tai 
mums visiškai aišku. Todėl bent jau patikėkite, kad, kaip 
jau minėjau pradžioj, visa tai įvykdėme nesavanaudiškai. 
Man regis, tai viskas, ką norėjau pasakyti. 


"PIRMAS RITERIS 


Manau, mes visi sutiksime, kad Viljamas de Treisis kal- 
bėjo puikiai ir išdėstė labai svarbų dalyką. Jo teiginių 
esmė yra ta, kad mes veikėme visiškai nesavanaudiškai. 
Bet pats mūsų poelgis reikalauja daugiau pateisinimų, 
todėl jūs turite išklausyti kitus mūsų kalbėtojus. Dabar 
aš kreipiuosi į Hju de Morvilį, kuris yra specialiai studi- 
javęs valdymo meną ir konstitucinę teisę. Seras Hju de 
Morvilis. 


ANTRAS RITERIS 

Pirmiausia aš norėčiau grįžti prie mūsų vadovo Redži- 
naldo Fitzo Urso teiginio, kad jūs esate anglai, todėl vi- 
sada užjaučiate skriaudžiamąjį. Tai angliško „švaraus 
žaidimo“ dvasia. Garbusis arkivyskupas, kurio gerąsias 
savybes aš be galo vertinau, atrodė visais atžvilgiais lai- 
kytinas nuskriaustuoju. Bet ar taip yra iš tikrųjų? Aš 
kreipiuosi ne į jūsų jausmus, o į protus. Matau, jog esa- 
te blaivūs, protingi žmonės ir taip lengvai nepasiduosite 
pigiems jausmams. Todėl prašau jūsų blaiviai pasvars- 
tyti: kokie buvo arkivyskupo siekiai? Kokie mūsų kara- 
liaus Henriko siekiai? Atsakyme į šiuos klausimus glūdi 
mūsų bylos sprendimas. 

Karaliaus siekiai yra protingi ir nuoseklūs. Valdant 
paskutiniajai karalienei Matildai, ypač užpuolus nelaimin- 
gajam uzurpatoriui Steponui, karalystė buvo labai susi- 
skaldžiusi. Mūsų karalius suprato, kad svarbiausia yra 
atstatyti tvarką, patobulinti teisėtvarką, pažaboti vieti- 
ninkų, dažnai siekusių savanaudiškų ir maištingų tikslų, 
beribę valdžią. Todėl jis norėjo, kad Beketas, pasirodęs 
esąs be galo gabus valdytojas,— niekas to neneigia, — 
sujungtų kanclerio ir arkivyskupo institucijas. Jei Beketas 
būtų paklusęs karaliaus norams, mes dabar gyventume 

kone idealioje valstybėje, kur dvasinė ir pasaulietinė val- 
džia suvienyta ir paklūsta aukščiausiajai valdžiai. Aš ge- 
rai pažinojau Beketą, mes buvome susiję įvairiais tarny- 
biniais ryšiais, ir turiu pasakyti, jog nepažįstu Žmogaus, 
labiau tinkančio aukščiausio rango valstybinei tarnybai. Ir 
kas atsitiko? Vos tik Beketas karaliaus dėka tapo arkivys- 
kupu, atsisakė kanclerio posto, tapo šventesnis už kuni- 
gus, demonstratyviai bei uoliai pasinešė į asketizmą, iš 
karto pradėjo aiškinti, jog esti aukštesnė tvarka už lą, 
kurią mūsų karalius ir jis pats, ilgametis karaliaus tar- 
nas, stengėsi įtvirtinti, ir kad šios dvi tvarkos — Dievas 
žino kodėl — nesuderinamos. 

Jūs sutiksite su manimi, kad šitoks arkivyskupo po- 
žiūris įžeidžia mūsų tautos jausmus. Kiek suprantu, jūs 
man pritariate — tai įžvelgiu jūsų veiduose. Jūs abejo- 
jate tik dėl priemonių, kurių mes turėjome imtis, norėda- 
mi šį reikalą sutvarkyti. Niekas labiau už mus neapgailes- 
tauja dėl šio neišvengiamo smurto. Deja, mes gyvename 
tokiais laikais, kai tik smurtu galima apsaugoti pilietinį 
teisingumą. Kitu laiku jūs galėtumėte pasmerkti arkivys- 
kupą balsuodami parlamente, oficialiai jį nukirsdinti kaip 
išdaviką, ir niekam nereikėtų nešioti žudiko vardo. O dar 
vėlesniais laikais netgi tokios nuosaikios priemonės tik- 
riausiai nebūtų reikalingos. Ir jeigu nuo šiandien Bažny- 
čios valdžia vardan valstybės gerovės bus pažabota, at- 
minkite, jog tai mes žengėme pirmąjį žingsnį. Mes tebu- 
vome įrankis sutvarkyti reikalui, kuriam jūs visi pritaria- 
te. Mes aukojomės jūsų labui, todėl nusipelnome aplodis- 
mentų. O jeigu visame tame yra kokia nors kaltė, jūs 
privalote dalį jos prisiimti sau. 


PIRMAS RITERIS 


Morvilis pateikė mums daug minčių apmąstymams. Tiems, 
kurie sugebėjo sekti grakščius jo samprotavimus, man 
regis, jis pasakė beveik viską. Tačiau mes turime dar 
vieną kalbėtoją, kuris, atrodo, gali pateikti dar vieną po- 
žiūrį. Jei čia yra dar bent vienas neįtikintas, manau, Ri- 
čardas Britas, kilęs iš šeimos, garsėjančios ištikimybe 
bažnyčiai, įstengs išsklaidyti likusias abejones. Ričardas 
Britas. 

KETVIRTAS RITERIS 


Ankstesni kalbėtojai, jau neminint mūsų vadovo Redži- 
naldo Fitzo Urso, viską pasakė apie reikalo esmę. Nega- 
liu nieko pridurti prie kiekvieno jų įrodymų sekos. Tai, 
ką aš turiu pasakyti, gali būti išreikšta klausimu: kas 
nužudė arkivyskupą? Jūs, šio graudaus reginio 
liudininkai, galbūt nustebsite, išgirdę tokį klausimą. Bet 
apmąstykite įvykių eigą. Esu priverstas labai trumpai 
paliesti dalyką, aptartą mano pirmtako. Kai velionis ar- 
kivyskupas ėjo kanclerio pareigas, niekas, išskyrus kara- 
lių, nenuveikė daugiau suvienyti šaliai, grąžinti jai ga- 
lią, tvarką, ramybę bei teisingumą, ko mums visiems la- 
bai reikėjo. Nuo tos akimirkos, kai jis tapo arkivyskupu, 
visiškai apgręžė savo politiką, pasidarė abejingas šalies 
likimui, tapo siaubingu savimyla. Jo egoizmas augo, kol 
pagaliau tapo neabejotina manija. Turime nepaneigiamų 
įrodymų, kad, prieš palikdamas Prancūziją, jis daugy- 
bės liudininkų akivaizdoje pranašavo, kad jam nelemta 
ilgiau gyventi, kad Anglijoje jį nužudys. Jis provokavo 
įvairiausiais būdais. Stebint jo nuoseklumą, peršasi išva- 
da, kad jis pats pasiskyrė sau kankinio mirtį. Iki pat pas- 
kutinės akimirkos jis ieškojo su mumis kliaučių. Jūs ma- 
tėte, kaip jis išsisukinėjo nuo mūsų klausimų. Net galiau- 
siai tyčia išerzinęs mus daugiau nei žmogus gali pakelti, 
jis dar lengvai galėjo pabėgti, galėjo pabūti atokiau, kol 
atlėgs mūsų teisėtas pyktis. Tačiau kaip tik to jis neno- 
rėjo. Jis vertė mus liepsnoti įniršiu, kartu reikalavo, kad 
durys būtų atidarytos. Ar verta čia ką nors bepridurti? 
Manau, regėdami prieš akis šiuos faktus, jūs nedvejoda- 
mi paskelbsite nuosprendį: Savižudybė Sutrikus Psichikai. 
Tai vienintelis gailestingas nuosprendis, kurį galime pa- 
skelbti tam, kuris, nepaisant viso to, buvo didis žmogus. 


PIRMAS RITERIS 


Dėkoju, Britai, manau, jau viskas pasakyta. Patariu vi- 
siems ramiai išsiskirstyti į namus. Prašau pasistengti 
nesibūriuoti gatvėse ir nedaryti nieko, kas galėtų sukelti 
viešus neramumus. 


(RITERIAI išeina) 

PIRMAS KUNIGAS 


O tėve, tėve, apleidęs mus, prarastas, 
Kaip mes atrasim tave, iš kokių tolybių 
Zvelgi į mus? Kas dabar ves mus, 
Apsaugos, nukreips, kai tu išėjai į dangų? 
Kokį nuėję kelią, kokius dar patyrę siaubus 
Tavo buvimą pajusim? Kada paveldėsim 
Tavo stiprybę? Bažnyčia apiplėšta, 
Apleista, vieniša, išniekinta, 

pagonys statys ant griuvėsių 
Savo pasaulį be Dievo. Regiu tai. Regiu. 


TREČIAS KUNIGAS 
Ne. Bažnyčią auka ši sustiprino, 
Ji laimėjo. Ją grūdina persekiojimai, 
Ji stiebias aukštyn, kol dėl jos aukojasi žmonės. 
Eikit, silpni nusiminėliai, apleistos, klystančios sielos, 
benamės žemėje ir danguje, 
Eikite, kur saulėlydis rausvina paskutinę 
Pilką Bretanės uolą ar Heraklio stulpus; 
Plaukite, rizikuodami sudužti pikto pakrantėse, 
Kur į nelaisvę maurai ima krikščionis; 
Plaukit į šiaurės jūras, sukaustytas ledo, 
Kur nuo mirties kvėpavimo grumba rankos 
ir bunka smegenys; 
Ieškokit oazės įkaitusioj dykumoj, 
Bičiuliaukitės su pagonimi saracėnu, 
Vykdykit jų gėdingas apeigas ir mėginkit nugriebti 
Bent kiek užmaršties jų geidulinguose rūmuose, 
Po palmėmis, prie užmaršties fontanų; 
Arba sėdėkit, nagus kramtydami Akvitanijoj. 
Mažame kančios aptvare kaukolės vidury 
Eisite, minsite nesibaigiantį savo minčių 
Ratą, bandydami patys sau pasiteisinti, 
Ausdami prasimanymus, išyrančius dar beaudžiant, 
Kėblinsit amžinai vaizduotės pragaro tyrais, 
Kur nebėra tikėjimo — štai kas jums lemta. 
Ir mes nenorime jūsų beprisiminti. 

PIRMAS KUNIGAS 
Mano tėve, 
Kurio naujoji šviesa paslėpta nuo mūsų, 
Melskis už mus iš savo gailestingumo. 


ANTRAS KUNIGAS 
Viešpaties Dievo akivaizdoj, 
Salia visų kankinių ir šventųjų, kentėjusių prieš tave, 
Prisimink mus. 


TREČIAS KUNIGAS 
Te padėka mūsų kyla 
Pas Dievą, kurs dar vieną Šventąjį 
suteikė Kenterberiui. 


CHORAS (tolumoje lotyniškai choras gieda „Te Deum“) 

Tave, Dieve, garbinam už Tavo šlovę, žemės 
būtybėse atsispindinčią, 

Sniege, lietuje, vėjyje, audroje, 

Tavo visuos tvariniuos, 
kurie patys medžioja ar esti medžiojami. 

Nes daiktai visi būva tik taip, kaip Tu juos regi, 
kaip Tu juos pažįsti, daiktai visi būva 

Tik Tavo šviesoj, Tavo šlovę liudija netgi tai, 
kas neigia Tave — šviesos 
šlovę skelbia taimnsybė. 

Tie, kurie neigia Tave, negalėtų neigti, 
jeigu Tavęs nebūtų, ir jų neigimas nepilnas, 
nes jeigu toks būtų, tai jų pačių nebūtų. 

Jie teigia Tave gyvendami, visos būtybės 
teigia Tave gyvendamos: 
paukštis ore — kaip vanagas taip ir žvirblis, 
žvėris ant žemės — kaip vilkas taip ir ėriukas, 
kirmėlė dirvoj, kirmėlė pilve. 

Todėl žmogus, kuriam Tu sutvėrei sąmonę, 
idant jis Tave išpažintų, privalo sąmoningai 
šlovinti Tave mintimi ir žodžiu, ir darbu. 

Net su šluota rankose, sulenkta nugara 
kurdamos ugnį, klūpom valydamos židinį, 
mes, Kenterberio valytojos ir šlavėjos. 

Nugaros triūso sulenktos, keliai sulenkti nuodėmių, 
iš baimės rankos ant veido, 
iš liūdesio nulenktos galvos, 
Net mumyse skamba metų laikai: šnarpščia žiema, 
gieda pavasaris, dūzgia vasara, 
žvėrių ir paukščių balsai Tave šlovina. 
Mes dėkojame Tau už Tavo kraujo malones, 
už atpirkimą krauju. Už Tavo 
kankinių ir šventųjų kraują, 
Kuris praturtina žemę, pašventina jos vietas. 
Nes ten, kur šventasis gyveno, kur kankinys 
savo kraują praliejo už Kristaus kraują, 
Ten žemė šventa, ir šventumas nepasitrauks nuo jos. 
Nors kariuomenės tryptų ją, nors turistai 
slankiotų su prospektais žvalgydamies. 
Nuo ten, kur vakarų jūros graužia Ionos krantą, 
Iki mirties dykumoj ir maldos užmaršties valdose, 
prie sudaužytų senųjų imperijų ramsčių 
Kyla iš žemės tai, kas pasaulį amžiams atnaujina, 
Nors tam amžinai prieštaraujama. Todėl, o Dieve, 
dėkojame Tau, palaimą 
tokią suteikusiam Kenterberiui. 


Atleisk mums, Viešpaiie, mes supratom, jog esame 
tik paprasti žmoneliai, 

Vyrai ir moterys, kurie duris užsisklendę 
sėdės prie židinio; 

Kurie bijo Dievo palaiminimo, Dievo nakties vienatvės, 
reikalavimo pasiduoti, įsakymo atiduoti; 

Kurie bijo žmonių neteisybės 
labiau negu Viešpaties teisingumo; 

Kurie bijo rankos lange, liepsnos ant stogo, 
kumščio smuklėje ar pastūmimo į griovį 

Mažiau negu Dievo meilės. 

Mes išpažįstame savo kaltę, savo silpnumą, 
savo ydas; mes išpažįstame, 

Kad nuodėmė pasaulio krinta ant mūsų galvų, 
kad kankinių kraujas ir šventųjų kančia 


„M 
Krinta ant mūsų galvų. 
Viešpatie, pasigailėk mūsų. 
Kristau, pasigailėk mūsų. 
Viešpatie, pasigailėk mūsų. 
Šventas Tomai, melskis už mus. 

NOBELIO PREMIJOS 
REIKSMĖ 


Kalba, pasakyta per Nobelio premijos įteikimo iškilmes 
Stokholmo rotušėje 1948 metų gruodžio 10 dieną 


Kai ėmiau galvoti, ką pasakyti Jums šįvakar, tepajutau 
troškimą kuo paprastesniais žodžiais atskleisti savo po- 
žiūrį į tą didžiulę garbę, kurią Svedų akademija rado pag- 
rindo suteikti man. Bet padaryti šitai adekvačiu būdu 
pasirodė esąs toli gražu nelengvas uždavinys. Mano ama- 
tas — darbas su žodžiu, bet dabar žodis man nebepaklūsta. 
Vien pareikšdamas, jog suvokiu, kad mano daliai kliuvo 
didžiausias tarptautinis garbės įrodymas, koks tik apsk- 
ritai gali būti skirtas literatui, tik pakartočiau visiems 
jau žinomą tiesą. Prisipažindamas, jog nesu tokios gar- 
bės vertas, mesčiau šešėlį Akademijos sugebėjimui spręs- 
ti, girdamas Akademijos nuomonę, kaip literatūros kriti- 
kas prisidėčiau prie padėkos, pareikštos man kaip poetui. 
Todėl tebūnie man leista prisipažinti, kad gavęs praneši- 
mą apie paskirtą premiją, pajutau normalų jaudulį ir pa- 
sididžiavimą, kaip ir kiekvienas žmogus tokiu atveju, kad 
aukštai įvertinau tą palankumą ir susijausminau, apim- 
tas nerimo, jog ilgainiui būsiu paverstas į garsenybę. Jei- 
gu Nobeiio premiją būtų galima prilyginti kokiai kitai, 
žiūrėti į ją tik kaip į truputį aukštesnio laipsnio, dar ga- 
lėčiau pabandyti rasti kokį žodį jos įvertinimui, tačiau 
kadangi šitoji premija tokia nepanaši į visas kitas, tai 
mano kalbos parengtyje esamų resursų nepakanka iš- 
reikšti jausmams. 

Todėl pamėginsiu Jums bent netiesiogiai išdėstyti, 
kaip aš suvokiu Nobelio premijos reikšmę literatūros ba- 
ruose. Jeigu tai vien nuopelno ar autoriaus reputacijos 
konstatavimas, išeinąs už jo šalies ir kalbos ribų, galė- 
tume pasakyti, kad vargu ar kas iš viso vertas būti šitaip 
išskirtas. Tačiau man Nobelio premija yra šis tas daugiau, 

ne tik fakto konstatavimas. Man regis, labai svarbu tai, 
kad premijuojamas asmuo kai kada parenkamas iš vienos 
ar iš kitos tautos, tai tarytum šalpa, siekiant tam tikro 
tikslo, o tas asmuo prilyginamas tam tikram simboliui. 
Įvyksta ceremonija, per kurią žmogui staiga suteikiama 
funkcija, kurios jis pirmiau neturėjo. Todėl nesvarbu, ar 
dera skirti tą premiją tokiu būdu, ar ne, juo labiau ar to- 
ji premija apskritai gali atlikti tą iunkciją, kuriai Jūs 
ją nužiūrėjote, tą tikslą, kad žmogus gali atstovauti kur 
kas svarbesniam dalykui nei vertybė, telpanti į šitos pre- 
mijos apibūdinimą. 

Paprastai manoma, kad poezija labiausiai lokalizuo- 
ta iš visų meno rūšių. Dailė, skulptūra, architektūra ir 
muzika gali būti vertinamos visų matančių ar girdin- 
čių. Bet kalbos, o ypač poetinės, padėtis visai kitoniška. 
Tary.um poezija skirtų tautas, užuot jas vienijusi. 

Antra vertus, turėtume prisiminti, kad tarp kalbų 
nyks:a pertvaros, pati poezija nurodo mums priežasčių, 
skatinančių išdrįsti ir griauti tas pertvaras. Vertinti poe- 
ziją, parašytą svetima kalba — vadinasi, turėti galimybę 
suprasti tautą, kuri vartoja tą kalbą, tos galimybės mes 
neįmanytume pasiekti kaip nors kitaip. Mes taip pat ga- 
lime galvoti apie Europos poezijos istoriją ir apie tą po- 
veikį, kurį poetinė kalba gali daryti svetimai kalbai; mes 
turėtume prisiminti tą didžiulę pareigą, kuri skatina kiek- 
vieną poetą paremti kitakalbį poetą labiau nei saviškį; 
mes galime prisiminti, kad kiekvienos kalbos ir kiekvienos 
poezijos padėtis kiekvienoje šalyje galėtų pablogėti, jeigu 
negautų peno iš poetinės svetimų šalių kūrybos. Kada 
poetas kalba į savo tautą, tai jo lūpomis kartu byloja 
visi tie svetimšaliai skaldai, kurie turėjo jam įtakos. Ir 
drauge jis pais kalba jauniems poetams svetima kalba, 
atskleisdamas kai ką iš savo požiūrio į gyvenimą ir kai 
ką būdinga jo tautai kaip savo paties nuosavybę. Iš da- 
lies per savo asmenybės įtaką kitiems poetams, iš dalies 
per vertimus, kuriuos kiti poetai turėtų padaryti savotiš- 
kais naujais kūriniais, nors jie ir tebelieka jo kūriniai, ir 
iš dalies per žmones, kurie perskaitys tą kūrinį, nors patys 
ir nėra poetai, poetas gali prisidėti prie tautų savitarpio 
supratimo. 


140 


Kiekviename poezijos kūrinyje turėtų būti daug to, 
kas suprantama tik gyvenantiems ioje pačioje pasaulio 
dalyje arba kalbantiems ta pačia kalba. Tačiau juk ne 
mažiau prasmės turi ir žodžiai ,„Europos poezija“ ir „pa- 
saulio poezija“. Manau, kad per poeziją skirtingų kraštų 
ir skirtingai kalbą Žmonės, — net jeigu tai akivaizdi tos 
šalies gyventojų mažuma,— vieni apie kitus įgyja su- 
pratimą, kuris, kad ir koks netobulas, vis dėlto yra ne- 
paprastai reikšmingas. Ir todėl į literatūrinę Nobelio pre- 
miją, skirtą poetui, aš pirmiausia žiūriu kaip į tarptauti- 
nės poezijos reikšmės liudijimą. O to įrodymas yra va 
toks atlygis, kada ne kada skiriamas kokiam nors poetui, 
ir štai aš stoviu priešais Jus ne dėl savo paties nuopelnų, 
o kaip šio laiko poezijos reikšmingumo simbolis. 


Vertė LAIMA BAREIŠIENĖ 

AISTRINGO PROTO 
POETAS 


TOMAS STEARNSAS ELIOTAS (Thomas Stearns Eliot) — 
poetas, dramaturgas, eseistas, kritikas — neabejotinai yra 
vienas didžiausių ir garsiausių XX amžiaus rašytojų. Be 
jo neįsivaizduojama ne tik anglų kalba parašyta, bet ir 
viso pasaulio šiuolaikinė poezija. Tai tikras moderniosios 
poezijos klasikas, ne tik sukūręs puikių kūrinių, bet giliai 
ir nuosekliai apmąstęs savo kūrybinį metodą. Elioto moder- 
nizmas nuo pat pradžių glaudžiai siejosi su literatūros 
tradicija, klasika. Eliotas nesiskirdavo su Dantės knyga, 
puikiai pažinojo anglų, prancūzų, romėnų poeziją. Visa jo 
kūryba — tai nenutrūkstantis dialogas su literatūros tra- 
dicija apie šiuolaikinį ir laike nekintantį žmogų, kuriuo, 
atmetęs savo individualybę, ir tampa pats poetas. Įkvė- 
pimas jo poezijoje dera su gilia filosofine įžvalga, jaus- 
mai sublimuoti gramatikos, t.y. virtę žodžių sukibimo 
jėga. O tuo, būdamas klasicistas, jis ypatingai rūpinosi. 
Tomas Stearnsas Eliotas gimė 1888 rugsėio 26 d. Seint 
Luise, Misurio valstijoje, gilias kultūrines tradicijas tu- 
rinčioje Amerikos senbuvių šeimoje. Eliotų giminė atsi- 
kėlė į Naująją Angliją XVII amžiuje. Tomo Stearnso tė- 
vas buvo žinomas pramonininkas, o senelis, unitarijų dva- 
sininkas — vienas Vašingtono universiteto Seint Luise 
įkūrėjų. Tomo motina taip pat buvo linkusi į literatūrą. 
Ji parašė universitetą įkūrusio senelio biograiiją ir sū- 
naus vėliau išleistą draminę poemą apie Savonarolą. 
1906 m. T. S. Eliotas įstojo į Harvardo universitetą. 
Studijuodamas pradėjo rašyti eilėraščius, bet labiau do- 
mėjosi filosotija. Studijavo sanskritą ir tuomet madingą 
Rytų iilosofiją, tačiau, kaip pats yra rašęs, liovėsi į ją 
gilintis, kad neprarastų ryšio su Vakarų filosoiijos tra- 


dicija. 1916 m. jis paskelbė disertaciją apie anglų mąsty- 
toją F. H. Bredlį (Bradley). Vėliau Sorbonoje klausė 
A. Bergsono paskaitų, Oksforde tęsė filosofijos studijas. 

1915 m. Eliotas vedė ir apsigyveno Anglijoje. Kurį 
laiką mokytojavo netoli Londono, dirbo banke. Londone 
jis susipažino su Ezra Paundu (Pound) vėliau — Veind- 
haimu Liuisu (Wyndham Lewis) ir Džeimsu Džoisu (Ja- 
mes Joyce). Tais pačiais metais Čikagos žurnale ,,Poetry“ 
paskelbė savo pirmąjį garsų eilėrašiį „J. Alfredo Prut- 
roko meilės daina“. 1917 m. išleido pirmąjį eilių rinkinį 
„Prutrokas ir kiti pastebėjimai“. 1920 pasirodė jo pirmoji 
esė knyga „Šventoji giraitė“ ir poezijos rinkinys „Eilė- 
raščiai“. 1922—1939 m. Eliotas leido žurnalą „Criterion“, 
kurio pirmuosiuose numeriuose paskelbė savo poemą „Be- 
vaisė žemė“. 1925 m. pasirodė jo „„Tuščiaviduriai žmonės“. 
Tuo pat metu jis pradėjo dirbti „Faber and Gwyer“ (vė- 
liau — „Faber and Faber“) leidykloje ir netrukus tapo 
jos direktoriumi. 

1932 m. Eliotas laikinai grįžo į JAV. Harvardo uni- 
versitete jis skaitė paskaitas tema „Poezijos paskirtis, 
kritikos paskirtis“, o Virdžinijos universitete kursą, vėliau 
išleistą atskira esė knyga „Paskui svetimus dievus“. Ket- 
virtojo dešimtmečio kritikos darbuose Eliotas labiau do- 
misi kultūra ir religija, pasisako prieš visuomenės doro- 
vę ardantį liberalizmą. Komunistuojantys kritikai už tai 
jį apšaukė reakcionieriumi. Paminėtini jo esė „Krikščioniš- 
kos visuomenės idėja“ (1940) ir „Pastabos apie kultūros 
sampratą“ (1948). Tuo pačiu metu poetas sukuria dramas 
„ZŽmogžudystė katedroje“ ir „Šeimos susijungimas“, poe- 
mą „Keturi kvartetai“. Vėlyvuoju savo kūrybos laikotarpiu 
Eliotas daugiau kūrė draminę poeziją. Išimtis būtų jo ei- 
lių vaikams rinkinys „Seno Oposumo knyga apie prak- 
tiškas kates“ (1939). „„(Oposumas“ — tai Elioto pravardė, 
kurią jam davė Paundas ir net jamžino savo ,„Giesmėse“. 
1939 m. pasirodė didžiausią, lyginant su kitomis poeto 
pjesėmis, komercinį pasisekimą turėjusi tragikomedija 
„Kokteilių balius“, 1953 m. — „Patikimas klerkas“, 1958 
m.— „Vyresnysis valstybės vyras“. 1956 m. pasirodė vė- 
lyvųjų Elioto esė rinkinys „Apie poeziją ir poetus“. Du 
pastarieji veikalai dedikuoti V. Flečer, antrajai poeto žmo- 

nai, kurią jis vedė 1957 m., praėjus dešimtmečiui nuo pir- 
mosios žmonos mirties. 

1948 m. Eliotui suteikti du didžiausi apdovanojimai: 
ordinas „Už nuopelnus“ ir Nobelio literatūrinė premija. 
Po kelių metų jis gavo ir Hanzos Gėtės premiją. 

Foetas mirė 1965 m. pradžioje. 

Elioto poetinę biografiją galima dalinti į du laikotar- 
pius. Pirmasis prasideda ,Prufroku“ ir baigiasi ,,Tuščia- 
viduriais žmonėmis“, jo poe.inė kulminacija — poema „Be- 
vaisė žemė“. Antrasis prasideda „Arielio“ serijos eilėraš- 
čiais ir „Pelenų diena“, kurioje atsispindi dramatiškas 
virsmo momentas, ir tęsiasi iki poeto mirties. Šio laiko- 
tarpio poetinė kulminacija — poema „Keturi kvartetai“. 
Ankstyvojoje poezijoje daugiau ironijos, grotesko, nevil- 
ties — tipiškų. pasaulietiškos, bet sąžiningos poezijos 
bruožų; vėlyvąją poeziją tarsi nušviečia Dievo ir amžiny- 
bės šviesa. (1928 m. esė apie vyskupą Lancelotą Andre- 
vesą Elioias save pavadina klasicistu literatūroje, rojalis- 
tu politikoje ir anglikonu religijoje.) Ir nors poetas nenu- 
sigręžia nuo „bevaisės žemės“, bei jos neviltimi neberi- 
boja savo būties. 

Elioto poezija intelektuali, reikalaujanti skaitytojo 
minties įtampos ir nemenkos erudicijos. Jo kūriniuose 
gausu skirtingų kultūrų realijų, aliuzijų į kitus literatuū- 
rinius bei iilosolinius tekstus, paslėptų ir atvirų citatų, 
parafrazių, struktūrinių aliuzijų. „Blogas poetas kopijuo- 
ja, geras poetas vagia“, — yra pasakęs Eliotas. Geras poe- 
tas sukuria tikrą kūrinį, naują, iš jo patirties kylančią 
poetinę tikrovę, kurioje visi skoliniai tėra „medžiaga“, 
tiesa, praplečianti kūrinio prasmių lauką, bet nesiekianti 
sureikšminti paties kūrinio. Tą Elioto poetinę medžiagą 
gelima ir reikia aiškinti (poetas ir pats tai daro), tačiau 
pa.j kūrinį, jo reikšmingą sąrangą skaitytojas privalo su- 
vokti pats. 

Nepaisant nuolatinės minties įjampos, Elioto poezijos 
negalima pavadinti racionalia, išprotauta. Net jei kartais 
poetinis tekstas labiau primena filosofinį (ypač ,,Ketu- 
riuose kvartetuose“), jame visada pulsuoja tramdoma 
poetinė aistra. Eliotas siekė sukurti poeziją be jokių iš- 
orinių poetizmų (apie tai pats yra rašęs), visiškai nuogą, 

kartu išreiškiančią esmę. Skaitytojas turi nepastebėti to, 
kas tekstą daro poetinį, kaip kartais paskendęs muzikoje 
klausytojas nebegirdi garsų. Poetas stengiasi iš muzikos 
pasimokyti ir emocinės poetinės kalbos dinamikos, ir pa- 
ties kūrinio sąrangos. Eilėraščio ritmika ir eufonija — tai 
toli gražu ne pagrindinės poetinio muzikavimo priemo- 
nės. Eilėraščio eufonija, palyginti su muzika, vis tiek 
skurdi ir, kadangi būtina kažką pasakyti, atsitiktinė. Elio- 
tas stengėsi ne ritmo ir garso pagalba sukurti muzikos 
regimybę, o ritmą derindamas su prasme sukelti artimą 
muzikai emocinį judesį suvokėjo sąmonėje. 

Pagrindinė Elioto poezijos tema — žmogus šiuolaiki- 
niame pasaulyje, to pasaulio vertybių krizė, žmogiškos 
patirties ir žemiškų ryšių tuštumas, galimybė atsigręžti 
Dievop ir pradėti būti amžinybėje. Poetas toli gražu ne 
moralizuotojas. Gyvenimo kelio jis ieško pirmiausia pats 
sau ir eilėmis aprašo savo ieškojimus. Kaip ir kiekvienas 
didelis poetas, jis nesistengia mūsų pamokyti, o tik siūlo 
pasinaudoti savo patirtimi. Poezija — viso labo tik būdas 
atverti gilesnius tos patirties klodus, suvokti tai, ko ne- 
įmanoma sužinoti. Ir čia Eliotu galima pasitikėti: jo aist- 
ringas protas sąžiningai stengiasi įsiskverbti tarp tikro- 
vės ir jos atspindžio psichikoje ir apčiuopti tai, į ką būtų 
galima atremti mūsų buvimą. 


KORNELIJUS PLATELIS 


PAAIŠKINIMAI 


Iš rinkinio „Pruifrokas ir kiti pastebėjimai“ (1917) 


„J. ALFREDO PRUFROKO MEILĖS DAINA“ 


Pirmą kartą kūrinys paskelbtas žurnale „Poetry“ 1915 m. 

Epigrafas — citata iš Dantės „Pragaro“, XXVII, 61—66: „Jei 
manyčiau, jog atsakau tam, kuris sugrįš į žemę, ši liepsna nebevir- 
pėtų. Bet kadangi, jei žmonės sako tiesą, iš šios gelmės dar niekas 
gyvas negrįžo, atsakau, nebijodamas nešlovės“. 

Dar ne vėlu... jau laikas...— stilistinė aliuzija į biblinę Ekleziasto 
knygą (3, 1—8). 

Nors dubeny regėjau savo galvą...— aliuzija į Sv. Jono Krikšty- 
tojo nukirsdinimą. 

Aš Lozorius...— čia poetas (tai mėgstama jo gudrybė) turi ome- 
nyje abu Lozorius: Kristaus prikeltą iš mirusiųjų Martos ir Marijos 
brolį (Jn, 11, 1—44) ir rojaus elgetą, kurio Abraomas nesutiko grą- 
žinti į Žemę papasakoti apie pomirtinį gyvenimą, nes niekas juo ne- 
patikėtų (Lk, 16, 19—31). 

Tu nebejaunas...— perfrazuota Falstafo replika iš V. Sekspyro 
(Shakespeare) dramos „Karalius Henrikas IV“ (II veiksmas, 4 sce- 
na). 

Aš tenai girdėjau giedant undines..— perirazuota Džono Dono 
„Dainos“ eilutė. Likusios „Prufroko“ pabaigos eilutės siejasi su A. 
Tenisono (A. Tennyson) eilėraščiais „Undinė“ ir „Vandenis“. 


„PRELIUDAI“ 


Ironija tarsi nejučia atsiranda gretinant romantišką muziką, grei- 
čiausiai — Šopeno ir šiuolaikinio miesto tikrovę, kurioje ta muzika 
skamba. Kartu kūrinį iš tiesų smelkia romantiškas ilgesys. 

Jo s'eia perkerta dangus...— turimas omenyje Kristus. 


„MOTERS PORTRETAS“ 


Labai įdomus muzikos citavimo pavyzdys: kūrinio kalbėtojas — 
lyg ir klasicizmo estetiką išpažįstantis atlikėjas — su pašaipa ir keis- 
ta nostalgija skambina romantiškus Šopeno preliudus. 

„„cauchemar... — košmaras (pranc.). 

Iš rinkinio „Eilėraščiai“ (1920) 


„GERONTION“ 


Gerontion (transkribuota iš sen. graikų) — seniokas arba senių 
taryba. Aliuzija į J. Niumeno (J. H. Newman) eilėraštį „Gerontijaus 
sapnas“, kuriame vaizduojama seno žmogaus siela, angelo sargo ne- 
šama į dangų. 

Epigrafjas — citata iš V. Šekspyro dramos „Saikas už saiką“ Ku- 
nigaikščio monologo, kuriame jis kalba, jog mirtis tikresnė už gyve- 
nimą — tik mirties akivaizdoje pamatome, ko žmogus vertas. 

„Tu neturi jaunystės nei senatvės, 

O lyg atgulęs popietinio miego 

Sapnuoji jas abi“. 

Štai aš...— taip Biblijoje dažnai atsiliepia žmogus, kuomet jį pa- 
šaukia Dievas. Dvi pirmosios eilutės — tai parafrazė iš XIX a. anglų 
poeto E. Fidžeraldo (E. Fidgeralde) biografijos. 

Ne, aš negyniau karštosios perėjos...— t. y. Termopilų. 

„Mokytojau, duok ženklą...“ — fariziejai prašo Kristų duoti jiems 
savo dieviškos prigimties įrodymą (Mt 12, 38—39). 

Kristus atėjo — tigras — aliuzija į Viljamo Bleiko (William Bla- 
ke) eilėraštį „Tigras“. Nešančio kardą ir teisiančio Kristaus įvaizdis 
kartojasi visoje Elioto kūryboje. 

Gašliajam gegužyje...— aliuzija į amerikiečių rašytojo Henrio 
Adamso, kurį poetas taip pat priskiria gerontionų kartai, atsiminimus. 

Tat bus padalinta, išgerta, suvalgyta...— aliuzija į Svč. Komuniją, 
nepasiruošus mašinaliai priimamą „tarp šnabždesių“ ir svetimų, at- 
sitiktinių žmonių. 

Limožas — senas Prancūzijos miestas, kuriame yra krikščionių 
piligrimų lankomas Šv. Marcialio kapas. 

„„ticianų...— t. y. italų dailininko Ticiano paveikslų. 

Bel Ilis — sala Atlanto vandenyne netoli Kanados pakrančių. 

Hornas — piečiausias Pietų Amerikos iškyšulys Ugnies Zemėje. 


„HIPOPOTAMAS“ 


Eilėraštyje pašiepiamas Bažnyčios noras valdyti pasaulį ir kaupti 
žemiškas gėrybes. Viduramžių simbolikoje begemotas buvo vienas šė- 
tono įvaizdžių. 

Nors kūnas kraujas jis tėra.— Bažnyčia — tai dvasinė žmonių 


bendruomenė, o žmonės — tai kūnas ir kraujas. Be to, Bažnvčia lai- 
kosi Kristaus kūno ir kraujo auka. 
O šiai Bažnyčia pastatyta...— aliuzija į Evangelija: ....ant tos 


uolos aš pastatysiu savo Bažnyčią ir pragaro vartai jos nenugalės“ 
(Mt 16, 18). 

Nupraus ji Avinėlio kraujas...— aliuzija į Apreiškimą: „Jie išplovė 
savo apsiaustus ir juos išbaltino Avinėlio krauju“ (Apr 7. 14). 

„BEVAISĖ ZEME“ 


Poema paskelbta pirmuosiuose žurnalo „Criterion“ numeriuose — 
1922 gruodžio mėn. ir 1923 sausio mėn. 

Pirmasis nepaskelbtos poemos variantas buvo labai ilgas — virš 
800 eilučių. Elioto bičiulis poetas Ezra Paundas ją sutrumpino iki 
dabartinės apimties, autoriaus žodžiais tariant, iš gerų ir blogų irag- 
mentų visumos padarydamas poemą. Todėl kūrinys ir dedikuojamas 
Ezrai Paundui „i! miglior fabbro“ — „geresniam meistrui“ (it.). Šiais 
Dantės žodžiais Paundas yra pavadinęs vieną savo esė knygos 
skyrių. 

Poemos epigrafas: „Iš tikrųjų pats savo akimis mačiau Kumų 
Sibilę, kybančią stiklo inde, ir kai vaikai ją klausdavo: „Ko tu nori, 
Sibile?“, ji atsakydavo: „Noriu numirti“.— Tai girto Trimalchiono žo- 
džiai Petronijaus „Satyrikone“. 

Vergilijaus „Eneidos“ VI giesmėje Kumų Sibilė saugo angą į 
mirusiųjų karalystę ir pamoko Enėją, kaip nusilaužus „aukso šake- 
lę“ patekti į Hadą. Sakoma, jog ta ar kita Sibilė buvo prašiusi dievų 
leisti jai tiek gyventi metų, kiek pasems sauja smilčių, bet užmiršo 
paprašyti nepraeinančios jaunystės, kitaip sakant, tikrojo gyvenimo. 
Plg. 30 eil.: „Parodysiu tau siaubą dulkių saujoj“. 


1. Mirusiųjų laidojimas 


8—18 eil. Aliuzija į austrų grafienės Mari Leriš (Marie Larish) 
memuarus. 

12. Aš visai ne rusė, aš iš Lietuvos, tikra vokietė (20k.). 

31—34. Gaivus vėjas pučia 

Tėvynės link, 

Mano airiškasis kūdiki, 

Kur esi tu? (vok.) — eilutės iš Vagnerio operos „Trista- 
nas ir Izolda“. 

35—41. Hiacintų mergelė — sielos įvaizdis. Čia ji turi Dantės Ma- 
tildos ir Beatričės bruožų. Šviesos širdis — plg. „Burnt Norton“ I da- 
lį — aliuzija į Dantės „Rojaus“ XXXIII giesmėje vaizduojamą dievy- 
bės spindesį. 

42. Tyli ir tuščia jūra (vok.). 

43. Madam Sosostris — iškreiptas garsus egiptietiškas vardas. 
Sesosiris — Senovės Egipto faracnas ir burtininkė iš A. Hakslio (A. 
Huxley) romano „Geltonasis Kroumas“. 

49. Beladona — vienos iš trijų Parkų, likimo deivių, itališkas var- 
das. Uolų Dama primena Kirkę, Didonę, Sireną ir pan. 

60. Netikras Miestas — tai ir Londonas po I Pasaulinio karo, ir 
pragaras. esantis šalia mūsų bei mumyse, ir mirusiųjų miestas. 

67. Šv. Mari Vulnot (Mary Woolnoth) — viena Sičio (Londone 
senamiesčio) bažnyčių King William Streete, kurios varpo devintas 
dūžis skamba dusliai. Devinta valanda — tai Kristaus mirties valan- 
da: ir buvo tamsu iki devintos valandos“ (Lk 23, 44). 

70. Jūrų kautynės prie Milų, netoli Sicilijos, įvyko per I Pūnų ka- 
rą (Romos su Kartagina) 260 m. pr. m. e. Kartagina buvo pūnų (ti- 
nikiečių) kolonija, iš kur, matyt, kilęs Flebas. 
74. Sunys, žmogaus bičiuliai, gali išrausti žmogaus kūną, nelauk- 
dami, kol iš jo prasikals siela, taip paleisdami į pasaulį vaiduoklį. 
76. ...veidmaini skaitytojau — mano dvyny — mano broli! (pranc.) 


II. Sachmatų partija 


Taip vadinasi viena anglų dramaturgo T. Midietono (T. Middleton) 
pjesių. Eliotas turi omeny žaidimą šachmatais kitoje to paties au- 
toriaus pjesėje „Moterys, saugokitės moterų“. Sachmatais taip pat 
žaidžia įsimylėjėliai V. Šekspyro „Audros“ V veiksme. 

Si dalis prasideda prabangaus buduaro aprašymu. Tai panašu į 
A. Poupo (A. Pope) pjesę „Plaukų sruogos pagrobimas“. Juo labiau, 
kad Poupo herojės vardas Belinda asocijuojasi su Beladona. 

92. Lagueria — kesonuotos lubos (Iot.). 

98. Filomela — Atikos karalienė, kurią išprievartavo jos sesers 
Proknės vyras Terėjas ir išpjovė jai liežuvį, kad niekam nepasiskųstų. 
Tada ji buvo paversta lakštingala ir dabar vis bando žmonėms papa- 
sakoti savo liūdną dalią. 

141. Taip Anglijoje pranešama, jog baras uždaromas. 

172. „„lubanaktis, mano mielosios ponios... — paskutiniai Oielijos 
žodžiai „Hamleto“ IV veiksme. Netrukus išgirstame apie jos „mirtį 
nuo vandens“. 


III. Ugnies pamokslas 


182. Lemanas — Zenevos ežero pavadinimas, prie kurio gyven- 
damas Eliotas kūrė poemą. Aliuzija į žydų verksmą prie Babilonijos 
upių. 

192. Aliuzija ne tik į „„Audrą“, bet ir į Karalių Zvejį. 

198. Sweeney — nuolatinis Elioto eilių personažas — groteskiš- 
kas, trivialus tipas. 

202. Ir O ta vaikų giesmė po kupolu (pranc.). 

206. Imituojamas lakštingalos, tartum bandančios ištarti: „Terė- 
jas“, balsas. 

209. Ponas Eugenides — vienaakis pirklys, su kuriuo susitikti iš- 
būrė ponia Sosostris. Eliotas pasakoja, kad jie iš tikrųjų buvo atsitik- 
tinai susitikę gatvėje. 

275. Su Sunų sala, esančia prieš Grinvičą, siejasi karalienės Elž- 
bietos ir lordo Leicesterio meilės istorija. 


IV. Mirtis nuo vandens 


Mirtis vandeny — tai ne tik mirtis kitoje stichijoje, kur palaido- 
tam nebeįmanoma „sudygti“, prisikelti, tai ir mirtis krikšte. Plg. „Tai- 
gi krikštu mes esame kartu su juo palaidoti mirtyje...“ (Rom 6, 4). 
Mirtis vandeny — tai būties slenkstis, ties kuriuo arba žūstama vi- 
siškai arba jau ne šios žemės ir ne senųjų religijų ritualų dėka prisi- 
keliama naujam gyvenimui. 


V. Ką ištarė griausmas 


368. Rauda mirusio dievo, nukryžiuoto Kristaus ir išžudytų kū- 
dikių. 

378. Hiacintų mergelė ir Beladona iš ankstesniųjų poemos dalių 
artėdama prie Pavojingosios Koplyčios virsta pragaro gyventoja, ta- 
rytum nužengusia iš Jeronimo Boscho paveikslo. Panaši prasmė ir 
381 eil. 

417. Koriolanas — Romos karvedys, patricijus, jo vardu pavadin- 
tos V. Šekspyro dramos herojus, kurį pražudė jo paties išdidumas. 

427. Vaikiškos dainelės eilutė. 

428. Paskui pasislėpė atpirkimo liepsnoje (it.). 

429. Kada gi būsiu kaip kregždė (lot.). 

430. Akvitanijos princas prie sugriuvusio bokšto (pranc.). 


„Autoriaus komentarų“ paaiškinimai 


J. L. Veston nuomone, Gralis — tai stebuklingas talismanas, 
įveikiantis nevaisingumo prakeiksmą, tekusį mitinei Karaliaus Zvejo 
karalystei. Karalius Žvejys — vaisingumo mitų herojus, susijęs su 
mirštančio ir prisikeliančio dievo kultu, iniciacijų apeigomis, kartu 
poemoje primenantis Kristų ir Sv. Petrą — sielų žvejus. Viduramžių 
romanuose Šv. Gralis — tai taurė, iš kurios Kristus davė gerti apaš- 
talams Paskutinės Vakarienės metu ir į kurią buvo pralietas nukry- 
žiuoto Atpirkėjo kraujas, jo šoną pervėrus iečiai. Sv. Gralio ieškantis 
riteris turi surasti Pavojingąją Koplyčią, joje išbūti tam tikrą laiką 
ir atsakyti į magiškus klausimus. Praėjęs išbandymus jis gauna taurę 
ir ietį — du daiktus, turinčius ryškią seksualinę simboliką — ir iš- 
gelbsti karalystę nuo nevaisingumo. 

„Auksinė šaka“ — garsus anglų antropologo J. G. Freizerio 
(J. G. Frazer) veikalas apie mitologiją. 


(I. Mirusiųjų laidojimas) 


46. Tarot — senovinė būrimo kortų talija, sudėtinga ir motyvuota 
simbolių sistema, kurią J. L. Veston nagrinėja savo knygoje. 
60. „Miestas skruzdėlynas, sapnų pilnas miestas, 
Kur vaiduoklis vidurdienį nutveria praeivį“ (pranc.). 
63. „„„žmonių ilgiausia vorą 
Aš pamačiau su nuostaba slapta, 
Kad jų tiek daug mirtis užmušt panoro“. (A. Churgino vert.) 
64. „Čia nėr šauksmų, kurie šiurpu nukrato, 
Tik plaukia aidas atdūsių ilgų, 
Lyg iš gilaus vos girdimo verpeto“. (A. Churgino vertimas) 


(II. Šachmatų partija) 


92. „nuo lubų auksuotų nukarę 
Dega žibintai ir tamsią naktį liepsnos nuveikia“. 
(A. Dambrausko vertimas) 

(III. Ugnies pamokslas) 
176. Edmundas Spenseris (Edmund Spenser) (1552—1599) — 
anglų poetas. 
196. Andrus Marvelis (Andrew Marcvell) (1621—1678) — anglų 
rašytojas. 
197. Džonas Dėjus (John Day) (1574—1640) — anglų poetas ir 
dramaturgas. 
218. „Tarė neveikiančiai nieko Junonei: „Žinau, malonumas 
Jums visuomet didesnis už tą, kurį patiria vyrai“. 
Ji prieštarauja, abu tad nusprendžia Teiresiją klausti, 
Ką jis, mokslinčius, sakys: abejopą juk meilę pažįsta. 
Porą didžiulių angių žaliojoj girioj jis buvo 
Kitkart sužeidęs lazda, kai jos glamonėjosi meiliai, 
Ir, nuostabu, iš vyro moterim tapęs, išbuvo 
Metų septynetą taip; angis aštuntais vėl sutiko 
Ir joms pasakė: „Jei jūsų žaizdos tokia jau galybė, 
Kad užgavėjas sau prigimimą priešingą gauna — 
Aš jus užgausiu ir vėl“. Ir jam nuo angių užgavįmo 
Grįžo pirmykštė lytis ir pavidalas jo prigimtasis. 
Taigi teisėju dabar juokų byloje pastatytas, 
Paremia vyro žodžius. Labiau paėmus į širdį, 
Nei priderėjo dėl to, Saturno duktė iš teisėjo 
Atėmė šviesą akių ir jį pasmerkė amžinai nakčiai. 
Bet visagalis tėvas (ką vienas dievas padarė, 
Keisti kitam nevalia) Teiresijui, šviesą atėmęs, 
Ateitį davė žinot ir garbe palengvino skriaudą. 
Ovidijus, „Metamorfozės“ III, 320—338 (A. Dambrausko vert.) 
266. „„Gotterdammerung“ — „Dievų sutemos“ (Vagnerio opera). 
279. J. A. Froudas (Froude) (1818—1894) — anglų istorikas. 
293. „Tai Piją prisimink: gimiau aš Sienoj, 
Maremoje žuvau aš nekaltai“. (A. Churgino vertimas) 


(V. Ka ištarė griausmas) 


367. Hermanas  Hesė, „Žvilgsnis į chaosą“: „Jau pusė Euro- 
pos, jau mažiausiai pusė Rytų Europos apsvaigus nuo savo šventų 
svajonių rieda bedugnės pakraščiu chaoso link ir dainuoja girtai ir iš- 
kilmingai. kaip dainavo Dmitrijus Karamazovas. Biurgeris šaiposi 
įžeistas šios dainos, o šventasis ir pranašas klausosi jos su ašaromis“. 

402. Pas pasaulio sutvėrėją Pradžiapatį atėjo dievai, demonai ir 
žmonės, ir kiekvieni paprašė jiems tarti po žodį. Sutvėrėjo balsas 
griausmu tris sykius ištarė „DA“, ir kiekvieni šį pasakymą išsiaiški- 
no savaip. 

408. Džonas Vebsteris (John Webster) (1580—1625) — anglų 
dramaturgas. 

412. „Ir štai girdžiu aiškiau vis ir graudžiau, 

Kaip užkala kažkas duris į kuorą“. (A. Churgino vertimas) 

F. Bredlis (F. H. Bradley) (1846—1924) —- anglų filosofas. 
428. „Tad jei tave jėga aukštesnė veda, 

Tu prisimink viršūnėje šventoj, 

Kokiam varge įį tavo akys rado. 
Ir atgailos ugny prapuolė tuoj“. (A. Churgino vertimas) 
432. Tomas Kidas (Thomas Kyd) (1558—1594) — anglų drama- 

turgas. Tai jo dramos „Ispaniškoji tragedija, arba Jeronimas vėl iš- 
protėjo“ žodžiai. Ispanų didikas Jeronimas, norėdamas atkeršyti už 
savo sūnaus nužudymą, stato rūmuose savo kūrybos pjesę, suside- 
dančią iš lotyniškai, graikiškai, itališkai, prancūziškai skaitomos poe- 
zijos iragmentų. Jis įtraukia į vaidinimą savo sūnaus žudikus ir vai- 
dinimo metu juos nužudo. 


„TUŠČIAVIDURIAI ZMONĖS“ 


Poema pirmą kartą paskelbta žurnale „Criterion“ 1925 m. 

Pavadinime aliuzija į V. Šekspyro dramos „Julijus Cezaris“ IV 
veiksmo 2 scenoje sakomus Cezario žodžius. 

Mister Kurtz — jo nebėr. — Citata iš anglų rašytojo J. Konrado 
(1857—1924) romano „Tamsos širdis“. Šiais žodžiais juodaodis tar- 
nas praneša apie didžiojo baltojo žmogaus pirklio Kurco mirtį. 

Skatiką seniui Gėjui. — Šiais žodžiais vaikai Anglijos miestų 
gatvėse prašo pinigų fejerverkui lapkričio 5 dieną, švenčiant nepavyv- 
kusio „Parako sąmokslo“ metines. Jie nešioja (Guy Fawkes, 
1605 m. bandžiusio išsprogdinti Britanijos Parlamentą, iškamšą, 
kurią po fejerverko sudegina. Senio Gėjaus gyvenimas baigiasi „ne 
sprogimu, o klyksmu“. Tokia visų tuščiavidurių žmonių dalia. Senis 
Gėjus yra lyg ir jų Charonas, kuriam reikia duoti skatiką už perkėli- 
mą per Stikso upę į Hadą. 

Žengė į kitą mirties karalystę.— Tai ne tiek „realios“ mirties, 
kiek realaus atpild> už žemiškąjį, mirties sapnų kupiną gyvenimą 
Karalystėj. 

Akių nedrįstu sutikti sapne...— tai gali būti ir Charono akys iš 
„Pragaro“ III giesmės, ir Beatričės žvilgsnis iš „Skaistyklos“ XXX 
giesmės. . 

Amžina žvaigždė, daugialapė rožė — meilės, vilties simboliai. 
Plg. „Rojaus“ XXXI ir XXXIII giesmes. Be to, rožė — tai dvasinės 
ir dangiškosios Bažnyčios, kuriai per žemiškąją Bažnyčią priklauso 
visi tikintieji, simbolis. 

Šitaip šokam apie erškėtį... — perirazuota vaikiška dainelė. 

Nes Tavo vra Karalystė — perirazuoti Psalmyno (CXLV, 11—13) 
žodžiai. 

Gyvenimas ilgas — citata iš to paties J. Konrado romano. 

Šitaip ir baigiasi pasaulis — vėl perirazuota vaikiška dainelė. 


„PELENŲ DIENA“ (1930) 


Literatūrinis poemos fonas — Dantės „Dieviškoji komedija“ ir 
ispanų mistiko Švento Jono nuo Kryžiaus poetinių meditacijų ciklas 
„Kopimas į Karmelo kalną“. Poemoje matome Eliotui būdingą dyku- 
mos. sodo ir tarp jų esančių laiptų simboliką. Tai ta pati dykuma, į 
kurią iš rojaus buvo išvarytas Adomas, po kurią Izraelio tautą ve- 
džiojo Mozė. kurioje savo ugningas kalbas sakė pranašai ir buvo 

gundomas Kristus. Rojaus įvaizdis poetui labiau siejasi su Dantės 
žemiškojo ir dangiškojo rojaus vaizdais, su Matilda ir Beatriče, ku- 
rios pasitinka mistiškais dvasinio tobulėjimo laiptais kopiantį keliau- 
ninką. 

I dalis, pirmą kartą paskelbta žurnale, vadinosi „„Perch'io non 
spero“ („Nes aš niekada nebesitikiu grįžti“). Tai Dantės draugo Gvi- 
do Kavalkančio „Baladės, parašytos Sarancos tremtyje“ eilutė. 

Išmintį kito žmogaus...— aliuzija į V. Šekspyro XXIX sonetą. 

Kam nusenusiam arui... — senam arui (ereliui) jėgas gali grąžin- 
ti saulės šviesa ir stebuklingo šaltinio vanduo. 

II dalis vadinosi „Pašlovinimas“. 

Kadagio paunksmėje... — pranašas Elijas (3 Kar 19, 1—8), gelbė- 
damasis nuo persekiojimo, išėjo į dykumą ir atsisėdęs po kadagio 
krūmu pradėjo laukti mirties, tačiau Viešpaties Angelas atnešė jam 
"gėrimo ir maisto. 

Ir Viešpats pasakė...— aliuzija į Ezechielio pranašystes (37, 1—10). 

Moterie tylumos... — stilistinė aliuzija į katalikų Švč. Mergelės 
Marijos litaniją. 

Stai žemė...— aliuzija į Ezechielio pranašystes (48. 29). 

III dalis vadinosi „Som de Vescalina“ („Laiptų viršūnė“). 
Tai žodžiai iš Arnoldo Danielio monologo „Skaistyklos“ XXVI gies- 
mėje. 

Tą patį šešėlį... kovojantį su laiptinės velniu... — kaip biblinis Jo- 
kūbas, kuris susapnavo kopėčias į dangų, ir kuris grūmėsi su angelu. 

„ryklio nasrai... — aliuzija į jūrų pabaisą, prarijusią pranašą 
Joną. 

„žaliai mėlynos spalvos... — vilties ir tikėjimo spalvos. 

Viešpatie, aš nevertas... — apeiginė formulė, kurią tikintysis kar- 
toja prieš priimdamas Šv. Komuniją. 

IV dalis vadinosi „Vestita di color di fiamma“ („Apsisiautus 
ugnies spalvomis“). Šiais žodžiais Dantė aprašo žemiškajam rojuje 
sutiktą Beatričę („Skaistykla“, XXX), kurios pasirodymas privertė jį 
skaudžiai atgailauti dėl nuodėmių. 

Sovegna vos — atminkite (provans.) — „Atminkite mano ken- 
tėjimus“ — žodžiai iš Arnoldo Danielio monologo („Skaistykla“, 
XXX). 

V dalis vadinosi „La Sua Volontade“ — „Jo valioje mūsų 
ramybė“ („Rojus“, III, 85). 

Jeigu užmirštas žodis užmirštas... — aliuzija į vyskupo Lanceloio 
Andreweso kalėdinį pamokslą. Plg. panašias „Gerontion“ eilutes .„Žo- 
dis be žodžio...“ 

Mano tauta... — taip Biblijoje Jahvė kreipiasi į Izraelio tautą, 
tais pačiais žodžiais prasideda Dantės laiškas florentiečiams iš Ve- 
ronos tremties. 

VI dalies pradžia: „Nors aš nebesiviliu grįžti vėl“ liudija 
apie kalbėtojui atsivėrusią kitą būties perspektyvą —- amžinojo gy- 
venimo viziją. 

Vartuose dramblio kaulo... — pagal romėnų mitologiją, pro dram- 
blio kaulo vartus iš pragaro į tikrovę išeina melagingi sapnai ir 
šmėklos, o pro rago vartus — teisingi, pranašingi sapnai. 

„„Rur susikerta trys sapnai... — pagal N. Frėjų (N. Frye), tai ne- 
miegančio žmogaus sąmonės, atminties ir miegančio žmogaus sapnai. 

Jo valioje mūsų ramybė... — žiūr. V dalies pavadinimą. 


IS „ARIELIO“ SERIJOS EILĖRASČIŲ 


Tai penki Elioto eilėraščiai, 1927—1931 metais paskelbti kasmeti- 
nėje kalėdinėje „Faber and Faber“ leidyklos serijoje. 


„Išminčių kelionė“ (1927) 


Kalėdinis eilėraštis apie tris Rytų išminčius, atėjusius pasveikinti 
Betliejuje gimusio Kristaus (Mt 2, 1—12). 

Pirmosios penkios eilutės beveik pažodžiui, tik trečią asmenį kei- 
čiant pirmuoju, cituoja Lanceloto Andreweso pamokslą. Tolesniame 
tekste taip pat gausu aliuzijų į jį. 

Trys medžiai, dėl sidabrinių metami kaulai, tušti vynmaišiai — 
aliuzijos į „būsimą“ Evangelijų simboliką. 

Ir senas baltas arklys...— ant balto žirgo Kristus pasirodo Ap- 
reiškime Jonui (6, 2 ir 19, 11—14). 


„Marina“ (1930) 


Marina — V. Šekspyro tragedijos „Periklis“ herojė, Tiro karaliaus 
Periklio duktė, ilgai buvo laikoma žuvusia. kol pagaliau tėvas ją su- 
rado. Jųdviejų susitikimo akimirka Periklio laive ir sudaro šio kūri- 
nio poetinio vaizdo pagrindą. 

Ouis hic... plaga? — „Kokia čia vieta, kokia sritis, kokia pasau- 
lio šalis?“ —L. A. Senekos tragedijos „Išprotėjęs Herkulis“ 
1138 eilutė. Herkulis bunda iš beprotystės, kurią jam buvo pa- 
siuntusi Junonė, ir tuojau pamatys nebegyvus savo vaikus, kuriuos 
pats ką tik išžudė. Panašiai siela nubunda iš netikėjimo ir pamato, 
kokiame siaube ji gyvena. 


„KETURI KVARTETAI“ (1936—1942) 


Tai paskutinė didelė, reikšminga Elioto poema, vainikuojanti vi- 
są jo poetinę kūrybą. „Kvartetai“ pirmiausia buvo paskelbti atskirai 
ir tik 1943 m. išleisti kartu atskira knyga. 

„Keturi Kvartetai“ — tai į vieną sujungtos keturios poemos ar 
penkių dalių ciklai. Kiekviena jų dalis, išskyrus IV-ąją, dalijasi į dvi 
skirtingo stiliaus puses. Vieną „Kvartetą“ sudaro lyg ir devynios da- 
lys, kurių nuotaika, intonacija, net vaizdų sistema kartojasi atitin- 
kamose kitų „Kvartetų“ dalyse. Tad visas kūrinys — tai nelyginant 
keturios panašios erdvinės struktūros, kuriomis paeiliui teka poetinis 
laikas — skaitytojo mintis. 


——-— ———— 


„Kvartetus“ sieja simboliniai atitikmenys. Kiekviename jų atsi- 
spindi savas metų laikas (pavasaris, vasara, ruduo, žiema), kiekvic- 
nas atitinka tam tikrą žmogaus gyvenimo laikotarpį (vaikystę, jau- 
nystę, brandą, senatvę), vieną pagrindinių pasaulio sandaros ele- 
mentų (orą, žemę, vandenį, ugnį). Kiekvieno „Kvarteto“ vaizdų siste- 
ma siejasi su tam tikra vieta erdvės koordinačių sistemoje. „„Burnt 
Norton“ — tai horizontalus judesys žemės paviršiuje, vėjas, laiko 
tėkmė, filosofija, dauginanti pasaulio atspindžius. „East Coker“ — 
vertikalus judesys į žemę ir laiką (istoriją), ieškant savo pradžios. 
“The Dry Salvages“ — vėl horizonialus laiko, vandens tekėjimas že- 
mės paviršiuje, vėl filosolija, tik jau vienijanti, o ne skaidanti būties 
atvaizdą. „Little Gidding“ — ugnies judesys aukštyn, Sekminių lieps- 
nos, karvelio nusileidimas, mistinė rožė, kurią randame savo „pir- 
mame pasaulyje“ — vaikystės rojaus sode. Apskritai „Keturi kvarte- 
tai“ — tai rožė su trisdešimt šešiais žiedlapiais. 

Kurinio kompozicija dažnai lyginama su muzikine sonatos forma, 
konkrečiai minimi vėlyvieji Bethoveno kvartetai. 


“Burnt Norton“ 


Burnt Norton — dvaras Glosteršire, netoli kurio Eliotas gyveno. 


tb... — „N'rs logosas bendras visiems, daugelis gyvena taip, 
lyg turėtų savo nuosavą supratimą“. (Sen. gr.) 
6d05 ...— „Kelias aukštyn ir žemyn yra tas pats“. (Sen. gr.) 


Šie du Heraklito teiginiai užduoda temas, kurios bus toliau vys- 
tomos, ir įtraukia mus į šio filosofo idėjų lauką. Pagrindinės Herak- 
lito filosofijos tezės yra: Vienybė (visi daiktai kyla iš Vieno, ir Vienas 
Kyla iš visų daiktų) ir Kaita (panta rei — viskas teka). 


Į savo pirmą pasaulį... — t. y. į rojaus sodą. 

„šviesos širdies spinduliais... — aliuzija į Dantės „Rojuje“ 
(XXXIII) aprašomą Svč. Trejybės spindesį. 

Purve česnakai ir salyrai... — pagal sudėtingas garsines ir pras- 


mines asociacijas perfrazuojamas prancūzų poeto S. Malarmė 
(S. Mallarmė) sonetas „„M'introduire dans ton histoire...“ 

Erhebung — pakylėjimas (vok.). 

Ar saulėgrąža gręšis į mus... — augalai Elioto poezijoje turi sim- 
bolinę prasmę. Saulėgrąža — saulės, šviesos gėlė, raganė susijusi su 
Mergele, kukmedis — mirties ir nemirtingumo medis, rožė — meilės, 
gyvybės, mistinės vienovės, inkarnacijos simbolis. 

„„kai fulžio sparnas... — tulžys angliškai „kingfisher“ — aliuzija 
į riterių romanų Karalių Žvejį, į patį Kristų, savo apaštalus vadinusį 
žmonių sielų žvejais. 


„į šviesą / šviesa atsakęs... — vėl aliuzija į „Rojaus“ XXXIII 
giesmę. 

Žodį dykumoje... — aliuzija į Kristaus gundymus. 

Kaip laiptuose iš dešimties pakopų — aliuzija į ispanų mistiko 


Švento Jono nuo Kryžiaus veikalą „Mistiniai dieviškos meilės laiptai“. 
kuriame aprašoma, kaip dvasiškai tobulėjančio žmogaus siela meilės 
laiptais kyla Dievo link ir ant paskutinės pakopos visiškai su Juo su- 
silieja. 

“East Coker“ 


East Coker — kaimas Somerseto grafystėje, kur poeto protėviai 
gyveno porą šimtmečių, kol XVII a. emigravo į Ameriką. 
Mano pradžia — tai mano pabaiga — Marijos Stiuart devizas: 


„Mano pabaiga — tai mano pradžia“. Čia taip pat aliuzija į Heraklito 
posakį: „Kiekviena akimirka — tai pabaiga ir pradžia“ ir A. Bergsono 
teiginį: „Pabaiga turi savyje pradžią, kurioje ji prasidėjo“. 

„jaustu tyliu devizu — Eliotų šeimos devizas: „Tylėk ir veik“. 

Vyrų ir moterų būrį... — šešios eilutės, pradedant šia, užrašytos 
pagal senovišką ortograliją. Tai aliuzija į poeto protėvio, XVI a. hu- 
manisto, Tomo Elioto veikalą „Valdytojas“. 

„yra laikas statyti... laikas metlaikių ir žvaigždynų... — leitmo- 
tyvu kartojamos aliuzijos į „Ekleziastą“. 

Chirurgas, sužeistas, plienu... — turimas omenyje Kristus. 

Šioje dalyje kiek groteskiškai vaizduojamas Atpirkimas šiuolai- 
kiniame pasaulyje. 

„entre deux guerres — tarp dviejų karų (pranc.). 


“The Dry Salvages“ 


Dry salvage — išvertus pažodžiui — „sausi išgelbėti daiktai“. 

II dalis — išplėstinė žvejų metafora. Jie plaukia gaudyti įp- 
rasto laimikio, tačiau nesiryžta leistis ieškoti absoliučios, bet neap- 
čiuopiamos ir nepelningos galutinio apreiškimo tiesos. 

III dalis — filosofinė Heraklito tezės „panta rei“ ir Krišnos 
pamokymų Ardžūnai ,„„Bhagavadgytoje“ sintezė“ „Bhagavadgyta“ 
(sanskr. — dieviškoji giesmė) — senovės indoeuropiečių epo „Ma- 
habharata“, sukurto I tūkst. pr. m. e. pradžioje, dalis, kurioje dievas 
Krišna, Višnaus avataras (įsikūnijimas), kaip pandavų kario Ardžū- 
nos važnyčiotojas, moko jį tikėjimo tiesų prieš didįjį mūšį su kaura- 
vais Kuru lauke. 

Figlia del tuo figlio — Dukterie savo sūnaus (if.) — citata iš 
Dantės „Rojaus“ XXXIII giesmės. 


“Little Gidding“ 


Little Gidding — miestelis Hantingdonširo gralystėje, anglikonų 
bei rojalistų centras per 1641—1649 m. pilietinį karą. 

Senio rankovę puošia... — XVII a. darydavo tokį bandymą: sude- 
gindavo gėlę, dažniausiai rožę, ir stebėdavo virš pelenų plevenan- 
tį jos šešėlį. 

II dalyje — stilistinė aliuzija į „Pragarą“. Eliotas tikriausiai 
vaizduoja per II Pasaulinį karą vokiečių subombarduotą Londoną. 

Išvydau bruožus mirusio jau meistro... — subtiliom užuominom 
„mirusiam meistrui“, savo antrininkui, poetas suteikia Dantės, V. Seks- 
pyro, D. Miltono, D. Svifto, V. Jeitso ir kitų kūrėjų bruožų. 

„ZMOGZUDYSTĖ KATEDROJE“ 


Garsiausia bei reikšmingiausia Elioto poetinė drama, sukurta 
„Kenterberio katedros bičiulių“ draugijos užsakymu jų kasmetiniam 
festivaliui. Joje poetas vaizduoja Sv. Tomo Beketo, Kenterberio ar- 
kivyskupo kentėjimus. 

Tomas Beketas, Londono pirklio sūnus, mokėsi Londone ir Pary- 
žiuje. Būdamas 24 metų amžiaus stojo tarnauti pas Teobaldą, tuo- 
metinį Kenterberio arkivyskupą ir, visus nustebinęs gabumais, netru- 
kus tapo Kenterberio arkidiakonu. Teobaldui rekomendavus, karalius 
Henrikas II (valdė 1154—1189) paskyrė Beketą Anglijos kancleriu. 
Teobaldui mirus, Beketui atiteko dar ir Kenterberio arkivyskupo ti- 
tulas. Vienam, jam pavaldžiam, asmeniui patikėdamas kanclerio ir 
arkivyskupo pareigas, karalius norėjo sutvirtinti savo valdžią. Tačiau 
jis apsiriko. Tomas prieš karaliaus valią atsisakė kanclerio vietos ir 
tapo įnirtingu Bažnyčios teisių gynėju. 1164 m. jam teko bėgti į 
Prancūziją, kurią tuo metu (1137—1180) valdė Liudvikas VII. 1170 m. 
Anglijos karalius, bijodamas popiežiaus Aleksandro IM (1159—1181) 
pykčio už tai, kad Jorko arkivyskupas karūnavo princą įpėdinį, nes 
tai tegalėjo padaryti Kenterberio arkivyskupas, susitaikė su Tomu ir 
leido jam grįžti į Angliją. Dar neperplaukęs Lamanšo, Tomas laikinai 
atleido iš pareigų karūnavimo ceremonijoje dalyvavusius vyskupus. 
Tai išgirdęs karalius įtūžo. Piktus jo žodžius palaikę įsakymu, keturi 
riteriai išžygiavo į Kenterberį. Per 1170 m. Kalėdas Tomas ekskomu- 
nikavo savo priešus. Po keturių dienų jis buvo nužudytas Kenterberio 
katedroje. Šv. Tomas Beketas buvo paskutinis Romos popiežiui pa- 
valdus Anglijos arkivyskupas. 


I dalis 


Jorko, Londono ir Salisberio pikti vyskupai... — t. y. tie, kuriuos 
Tomas ekskomunikavo. 

Sendvičas — pietų Anglijos pakrantės miestas. 

Klarendonas — parapija pietų Anglijoje. 

Nortamptonas — vidurio Anglijos grafystė. 

Mainas, Anžu — vakarų Prancūzijos provincijos. 


Aplinkui išalkę jo sūnūs sukasi — keturi Henriko II sūnūs: Ri- 
čardas, Džefris, Henrikas ir Džonas — nedori, savanaudžiai žmonės, 
sąmokslavę prieš savo tėvą. 

Kaip Gazoj Samsonas šventyklos mūrus... — Biblijoje pasakoja- 


ma, kaip filistėnai pririšo Samsoną prie savo šventyklos Gazoje ko- 
lonos. Šis pasimuistė ir po šventyklos griuvėsiais žuvo pats ir pa- 
laidojo savo priešus. 

Tulūza — pietų Prancūzijos provincija. 


II dalis 


Šv. Jono Apaštalo diena — gruodžio 27. 
Nekaltųjų Vaikelių (Erodo išžudytų kūdikių) diena — gruo- 
džio 28. 

Ramnoje girdisi verksmas.. — Rama — biblinio pranašo Samuelio 
gimtinė. Samuelis buvo paskutinis teokratinis Izraelio valdovas, Žy- 
dams reikalaujant, patepęs karaliumi Saulių, paskui — Dovydą. Tai 
citata iš Jeremijo pranašystės (31, 15) ir Mato evangelijos (2, 18). 
Dies Irae — Rūstybės diena (/ot.) — bažnytinis himnas, giedamas 
per gedulingas mišias. 

Danielius — žydų pranašas, babiloniečių užkariautojų įmestas į 
liūto narvą. 

Karalienė Matiida... uzurpatorius Steponas — Henriko I duk- 
tė, Henriko II motina Matilda po tėvo mirties kovoje dėl sosto nuga- 
lėjo savo pusbrolį Steponą de Bua. 

Akvilanija — vietovė pietų Prancūzijoje. 

Te deum — Tave, Dieve, garbinam (/of.) — bažnytinis himnas. 

Iona — maža salelė netoli Škotijos krantų. 

Manau, 
kad per poeziją 
skirtingų kraštų ir skirtingai kalbą 
žmonės,— net jeigu tai akivaizdi 
tos šalies gyventojų mažuma,— vieni apie 
kitus įgyja supratimą, kuris, kad ir koks netobulas, 
vis dėlto yra nepaprastai reikšmingas. 
Ir todėl į literatūrinę Nobelio premiją, 
skirtą poetui, aš pirmiausia žiūriu 
kaip į tarptautinį poezijos 
reikšmės liudijimą. 

